തസ്ലീംവധം ആസൂത്രണം ചെയ്ത നാലുപേരെ ഗള്‍ഫില് നിന്നും നാട്ടിലെത്തിക്കാന് ഇന്റര്‍പോളിന്റെ സഹായം തേടി\nHomelocal newsതസ്ലീംവധം ആസൂത്രണം ചെയ്ത നാലുപേരെ ഗള്‍ഫില് നിന്നും നാട്ടിലെത്തിക്കാന് ഇന്റര്‍പോളിന്റെ സഹായം തേടി\nകാസര്‍കോട്: ചെമ്പിരിക്ക സ്വദേശി തസ്ലീമിനെ തട്ടിക്കൊണ്ടുപോയി കൊലപ്പെടുത്താന് ക്വട്ടേഷന് നല്‍കിയ നാലുപേരെ ഗള്‍ഫില്‍നിന്നും ഇന്റര്‍പോളിന്റെ സഹായത്തോടെ നാട്ടിലെത്തിക്കാന് കര്‍ണാടക പോലീസ് ശ്രമം തുടങ്ങി. ഉപ്പള സ്വദേശിയെയും പൈവളിഗെ സ്വദേശിയെയും ഇയാളുടെ സഹോദരനെയും ഇവരുടെ ബിസിനസ് പാര്‍ട്ണറായ ചെമ്പിരിക്ക സ്വദേശിയെയുമാണ് നാട്ടിലെത്തിക്കാന് കേസന്വേഷിക്കുന്ന ഗുല്‍ബര്‍ഗ പോലീസ് ഇന്റര്‍പോളിന്റെ സഹായം തേടിയത്.\nഗള്‍ഫില് കഴിയുന്ന പ്രതികളുടെ താമസസ്ഥലവും മറ്റും ഇന്റര്‍പോളിന് ഇതിനകം കൈമാറിയതായാണ് വിവരം. ഇവരെ നാട്ടിലെത്തിച്ചാല്‍മാത്രമേ കേസന്വേഷണത്തില് വ്യക്തത വരികയുള്ളൂവെന്നാണ് പോലീസ് സൂചിപ്പിക്കുന്നത്. ക്വട്ടേഷന് നല്‍കിയവരെ കുറിച്ച് സംഭവം നടന്ന് 24 മണിക്കൂറിനകം തന്നെ പോലീസിന് കൃത്യമായ വിവരമാണ് ലഭിച്ചത്. കേസില് 25ഓളം പേരുണ്ടാകുമെന്നും പോലീസ് സൂചിപ്പിച്ചിട്ടുണ്ട്.\nതസ്ലീമിനെ കൊലപ്പെടുത്താന് പ്രധാന കാരണം സ്വര്‍ണക്കടത്തുമായി ബന്ധപ്പെട്ട പ്രശ്‌നമാണെന്ന് വ്യക്തമായിട്ടുണ്ട്. സ്വര്‍ണക്കടത്തുകാരില് നിന്നും തസ്ലീമിന് നല്ലൊരു തുക എല്ലാ മാസവും ലഭിക്കാറുണ്ട്. തസ്ലീം ജയിലിലായതോടെ ഉപ്പള സ്വദേശിയെയാണ് പണം വാങ്ങാനായി ചുമതലപ്പെടുത്തിയിരുന്നത്. ഇയാള് പിന്നീട് സ്വര്‍ണക്കടത്തുകാരോട് തനിക്ക് മാത്രം പണം നല്‍കിയാല് മതിയെന്നും തസ്ലീമിനെ ഒഴിവാക്കണമെന്നും ആവശ്യപ്പെട്ടിരുന്നുവെത്രെ. തസ്ലീം ഈ വിവരം അറിയുകയും ചില രഹസ്യങ്ങള് ചോര്‍ത്തി സ്വര്‍ണം പിടികൂടിയ സംഭവവും ഉണ്ടായിരുന്നതായാണ് സംശയം ബലപ്പെട്ടിരിക്കുന്നത്. റോ, എന്.ഐ.എ എന്നീ ഏജന്‍സികളിലെ ഉദ്യോഗസ്ഥരുമായി അടുത്ത ബന്ധം തസ്ലീമിനുണ്ടായിരുന്നു. അതുകൊണ്ടുതന്നെ സ്വര്‍ണക്കടത്തുകാരുടെ മുഴുവന് വിവരങ്ങളും തസ്ലീമിന് ചോര്‍ത്തി നല്‍കാന് പ്രയാസമുണ്ടായിരുന്നില്ല. ജയിലില് വെച്ച് സഹതടവുകാരോട് തസ്ലീം ചില രഹസ്യങ്ങള് വെളിപ്പെടുത്തിയിരുന്നതായും ഇത് അപ്പോള് തന്നെ എത്തേണ്ടിടത്ത് എത്തിച്ചതോടെയാണ് ക്വട്ടേഷന് സംഘത്തെ ഉപയോഗിച്ച് തസ്ലീമിനെ തട്ടിക്കൊണ്ടുപോയി വധിച്ചത്. ധാര്‍വാഡ്, ഗുല്‍ബര്‍ഗ ജയിലുകളില് വെച്ചാണ് തസ്ലീമിനെ കൊലപ്പെടുത്താനുള്ള ആസൂത്രണം നടന്നത്. നേരത്തെ ജ്വല്ലറി കവര്‍ച്ചാ കേസുമായി ബന്ധപ്പെട്ട് മംഗലാപുരം ജയിലിലായിരുന്ന തസ്ലീമിനെ വധഭീഷണി ഉയര്‍ന്നതോടെ ഗുല്‍ബര്‍ഗ സെന്‍ട്രല് ജയിലിലേക്ക് മാറ്റുകയായിരുന്നുവെന്നാണ് വിവരം.


ബി.ജെ.പിയുടെ ചിരി നവംബര് 30 വരെ മാത്രം; അജിത് പവാര് കൂറുമാറ്റ നിയമത്തില് കുരുങ്ങും #MaharashtraGovtFormation – Jaihind TV\nബി.ജെ.പിയുടെ ചിരി നവംബര് 30 വരെ മാത്രം; അജിത് പവാര് കൂറുമാറ്റ നിയമത്തില് കുരുങ്ങും #MaharashtraGovtFormation\nമുംബൈ: എന്‍സിപിയിലെ അജിത് പവാറിന്റെ നേതൃത്വത്തിലെ ഒരു വിഭാഗം മറുകണ്ടം ചാടി ബിജെപിയെ കൂട്ടുപിടിച്ച് സര്‍ക്കാരുണ്ടാക്കിയെങ്കിലും അതിന് ആയുസ്സ് അധികമില്ലെന്ന് വിലയിരുത്തല്. വെല്ലുവിളികള് ഇനിയും അനേകം ബാക്കിയാണ്. അതിലേറ്റവും ഏറ്റവും വലുത് ഫട്‌നാവിസിന് ഭൂരിപക്ഷം തെളിയിക്കാന് സാധിക്കുമോ എന്നാണ്. മറ്റൊന്ന്് എന്‍സിപി എം.എല്.എമാരില് പകുതിപേരെങ്കിലും അജിത് പവാറിനൊപ്പം നില്‍ക്കുമോ എന്നതാണ്. ഇത്തരം കാര്യങ്ങളൊന്നും നടന്നിട്ടില്ലെങ്കില് കൂറുമാറ്റ നിയമം അജിത് പവാറിന്റെ രാഷ്ട്രീയ ജീവിതം തന്നെ അവസാനിപ്പിച്ചേക്കും. ഇതിനെ കുറിച്ച് ബിജെപിയോ അജിത് പവാറോ ഇതുവരെ കൃത്യമായി ആലോചിച്ചിട്ടില്ല എന്ന് വ്യക്തമാണ്.\nഎന്നാല് ശരത് പവാറിനെ പോലുള്ള ഒരു മുതിര്‍ന്ന നേതാവ് ഇതെല്ലാം കൃത്യമായി അറിഞ്ഞിരിക്കുകയാണ്. അടുത്ത ദിവസം തന്നെ സുപ്രീം കോടതിയെ സമീപിച്ചേക്കും. അതുകൊണ്ട് മഹാരാഷ്ട്രയിലെ സര്‍ക്കാര് സ്ഥിരമാണെന്ന് പറയാന് സാധിക്കില്ല.\nമഹാരാഷ്ട്രയില് എന്താണ് നടക്കുന്നതെന്ന് കൃത്യമായി പറയാന് ബിജെപിക്ക് പോലും പറ്റാത്ത സാഹചര്യമാണ് ഇപ്പോഴുള്ളത്. സര്‍ക്കാര് രൂപീകരിച്ചെങ്കില് മുന്നോട്ട് എത്ര നാള് പോകുമെന്ന് ദേവേന്ദ്ര ഫട്നാവിസിന് അറിയില്ല. ബിജെപിക്ക് ഇനിയും 25 എംഎല്‍എമാരുടെ പിന്തുണ കൂടി ആവശ്യമാണ്. ഇത്രയും പേര് എന്‍സിപിയില് നിന്ന് എത്തില്ലെന്നാണ് സൂചന. അങ്ങനെ വരുമ്പോള് സര്‍ക്കാരിന്റെ ആയുസ്സ് ഇല്ലാതാവും. എന്നാല് അജിത് പവാര് തന്റെ രാഷ്ട്രീയ നീക്കത്തില് പിഴച്ച് പോയെന്ന സംശയത്തിലാണ്.\nറിപ്പോര്‍ട്ട് അനുസരിച്ച് വെറും9പേരുടെ പിന്തുണയാണ് അജിത് പവാറിന് ഉള്ളത്. അങ്ങനെ വരുമ്പോള് 134 സീറ്റ് മാത്രമേ എന്‍ഡിഎക്ക് ഉണ്ടാവൂ. അപ്പോഴും 11 സീറ്റിന്റെ കുറവ് സര്‍ക്കാരുണ്ടാക്കാനുണ്ടാവും. ശിവസേനയിലെ 15 എംഎല്‍എമാരുമായി ബന്ധപ്പെട്ടിട്ടുണ്ട് ബിജെപി. ഇവരെ കൂടി ചേര്‍ത്താല് സര്‍ക്കാരിന് 150 സീറ്റിന് അടുത്ത് ലഭിക്കും. അതേസമയം അജിത്ത് പവാറിനൊപ്പമുള്ള9പേരെ ദില്ലിയിലേക്ക് മാറിയിരിക്കുകയാണ്. ഇവരെ സുരക്ഷിതമായി നിര്‍ത്തുകയാണ് അജിത് പവാറിന് മുന്നിലുള്ള വഴി. എന്‍സിപിയുടെ പിളര്‍പ്പ് ഔദ്യോഗികമായാല് കൂറുമാറ്റ നിയമത്തില് അജിത് പവാര് കുടുങ്ങും. മത്സരിക്കുന്നതിന് ആറ് വര്‍ഷത്തെ വിലക്കും അദ്ദേഹം നേരിടും. ആരുടെ കൂടെയുള്ളതാണ് യഥാര്‍ത്ഥ എന്‍സിപിയെന്ന് തെളിയിക്കുക ബുദ്ധിമുട്ടേറിയതാണ്. അവിടെ ശരത് പവാറിന് തന്നെയാണ് മേല്‍ക്കൈ. ഇപ്പോഴത്തെ സാഹചര്യത്തില് അജിത് പവാറിനെതിരെ സുപ്രീം കോടതിയെ സമീപിക്കാനാണ് ശരത് പവാര് ശ്രമിക്കുക.\nഎത്രയും പെട്ടെന്ന് സുപ്രീം കോടതിയെ സമീപിക്കാനാണ് നീക്കം. തന്റെ അധികാരത്തെ മറികടന്നാണ് അജിത് പവാര് കാര്യങ്ങള് തീരുമാനിച്ചതെന്ന് സുപ്രീം കോടതിയെ ശരത് പവാര് ബോധ്യപ്പെടുത്തിയാല് എന്‍സിപി പിളര്‍ന്നതായി കോടതി വിധിക്കും. അതോടെ മത്സരിക്കുന്നതില് നിന്ന് അജിത് പവാറിന് വിലക്കേര്‍പ്പെടുത്തും. കൂറുമാറ്റ നിയമമാണ് ഇതില് പ്രയോഗിക്കും. അദ്ദേഹത്തിന്റെ കൂടെയുള്ളവരുടെ തിരഞ്ഞെടുപ്പും അസാധുവാകും.\nകൂറുമാറ്റ നിയമപ്രകാരം ഒരു നേതാവ് പാര്‍ട്ടി അംഗത്വം രാജിവെച്ചാല് എംഎല്‍എ സ്ഥാനവും രാജിവെക്കണം. അതല്ലെങ്കില് കൂറുമാറ്റം ബാധകമാവും. അതേസമയം രണ്ട് രാഷ്ട്രീയ പാര്‍ട്ടികള് തമ്മില് ലയിക്കുകയാണെങ്കില് ഇത് ബാധകമല്ല. ഒരു പാര്‍ട്ടിയുടെ മൂന്നില് രണ്ട് നേതാക്കളും കൂറുമാറിയാലും നിയമം ബാധകമാവില്ല. ഇവിടെ 36 എംഎല്‍എമാരെ എന്‍സിപിയില് നിന്ന് കൂറുമാറ്റിക്കാന് അജിത് പവാറിന് സാധിക്കണം. ഇത് സാധിച്ചില്ലെങ്കില് ഫട്നാവിസ് സര്‍ക്കാര് ഏഴ് ദിവസത്തിനുള്ളില് താഴെ വീഴും. ഇത്രയും ദിവസമാണ് ഗവര്‍ണര് ഭൂരിപക്ഷം തെളിയിക്കാനായി ബിജെപിക്ക് അനുവദിച്ചിരിക്കുന്നത്.


ചെറിയ പെരുന്നാൾ ദിനത്തിലെ CBSE പരീക്ഷ മാറ്റിവെച്ചു; പുതുക്കിയ തീയ്യതി ജൂൺ 5, 8 ന്|May 13 and 14th CBSE exam postponed to june5and 8th – News18 Malayalam\nചെറിയ പെരുന്നാൾ ദിനത്തിലെ CBSE പരീക്ഷ മാറ്റിവെച്ചു; പുതുക്കിയ തീയ്യതി ജൂൺ 5, 8 ന്\nനേരത്തെ പുറത്തിറക്കിയ പരീക്ഷാ കലണ്ടർ പ്രകാരം മെയ് നാല് മുതൽ ജൂൺ 10 വരെ CBSE പരീക്ഷകൾ നടത്തുവാനുള്ള തീരുമാനം വന്നത്.\nLast Updated : March 05, 2021, 15:25 IST\nകോഴിക്കോട്: ചെറിയ പെരുന്നാൾ ദിനത്തിൽ പരീക്ഷാ നടത്തുവാനുള്ള സി.ബി.എസ്.ഇ തീരുമാനം മാറ്റി. പുതിയ പരീക്ഷാ കലണ്ടർ പ്രകാരം മെയ് 13,14 തീയതികളിൽ പരീക്ഷ ഉണ്ടാവില്ല. മെയ് 13 ന് നിശ്ചയിച്ച 12ാം ക്ലാസ് ഫിസിക്സ് പരീക്ഷ ജൂൺ എട്ടിനും, പത്താം ക്ലാസ് മലയാളം പരീക്ഷ ജൂൺ അഞ്ചിലേക്കുമാണ് മാറ്റിവെച്ചത്. ന്യൂസ് 18 വാർത്തയെ തുടർന്നാണ് നടപടി.\nനേരത്തെ പുറത്തിറക്കിയ പരീക്ഷാ കലണ്ടർ പ്രകാരം മെയ് നാല് മുതൽ ജൂൺ 10 വരെ CBSE പരീക്ഷകൾ നടത്തുവാനുള്ള തീരുമാനം വന്നത്. മെയ് 13 നാണ് 12 ക്ലാസിലെ ഫിസിക്സ് പരീക്ഷയും, പത്താം ക്ലാസിലെ മലയാളം, ഫ്രഞ്ച് ഉൾപ്പെടെയുള്ള പരീക്ഷകളും നടത്തുവാൻ തീരുമാനിച്ചത്. ഈ ദിവസം സംസ്ഥാന സർക്കാരിന്റെ കലണ്ടർ പ്രകാരം ചെറിയ പെരുന്നാൾ പൊതു അവധിയാണ്. ദേശീയ കലണ്ടർ പ്രകാരം 14 നാണ് ചെറിയ പെരുനാൾ പൊതു അവധി. മാസപിറവി കാണുന്ന മുറയ്ക്ക് ഈ രണ്ട് ദിവസങ്ങളിൽ എതെങ്കിലും ഒരു ദിവസമായിരിക്കും ചെറിയ പെരുന്നാൾ വരിക. അതിനാൽ പരീക്ഷാ തീയതിയിൽ മാറ്റം വരുത്തണമെന്നാണ് മുസ്ലിം സംഘടനകളും ആവശ്യപ്പെട്ടിരുന്നു.\nമെയ് 13 ന് തന്നെ 10, 12 ക്ലാസുകളിലെ പരീക്ഷകൾ ഒരേ സമയം നടക്കുന്ന ദിവസമെന്ന പ്രത്യേകത കൂടി മുൻ ടൈംടേബിൾ പ്രകാരം ഉണ്ടായിരുന്നു. കോവിഡ് പശ്ചാതലത്തിൽ ഒരു ക്ലാസിൽ 12 പേരെയാണ് പരീക്ഷ എഴുതാൻ അനുവദിക്കുക. ഇതിനായി പരീക്ഷ സെന്ററുകൾ 50 ശതമാനം വർദ്ധിപ്പിച്ചിട്ടുണ്ട്.\nഎന്നാൽ ഒരേ ദിവസം 10,12 ക്ലാസിലെ കൂട്ടികൾ ഒരുമിച്ച് എത്തുമ്പോൾ അത് വലിയ പ്രതിസന്ധി സൃഷ്ടിച്ചിരുന്നു. ഈ കാര്യങ്ങൾ ചൂണ്ടികാണിച്ച് ന്യൂസ് 18 വാർത്ത നൽകിയതോടെ പരീക്ഷ മാറ്റിവയ്ക്കണമെന്ന ആവശ്യവുമായി വിദ്യഭ്യാസ മന്ത്രി കെ.ടി.ജലീൽ ഉൾപ്പെടെ ഉള്ളവർ രംഗത്ത് വന്നിരുന്നു. ഇതേ ആവശ്യം ഉന്നയിച്ച് സി.ബി.എസ്.ഇ കേരള സെക്രട്ടറി ജനറൽ ഡോ :ഇന്ദിര രാജൻ കേന്ദ്ര വിദ്യഭ്യാസ മന്ത്രാലയത്തിന് രേഖാമൂലം കത്തയച്ചു. ഇതിന് പിന്നാലെയാണ് പരീക്ഷ മാറ്റിവെച്ച് കൊണ്ടുള്ള തീരുമാനം സി.ബി.എസ്.സിയുടെ ഭാഗത്ത് നിന്നും ഉണ്ടായിട്ടുള്ളത്.\nവിദ്യാർത്ഥികൾക്ക് ചോദ്യപേപ്പർ വായിക്കാൻ അധികമായി 15 മിനിറ്റ് നൽകും. പരീക്ഷയ്ക്കെത്തുമ്പോൾ വിദ്യാർത്ഥികൾ നിർബന്ധമായും മാസ്ക് ധരിച്ചിരിക്കണം. വിദ്യാർത്ഥികൾ പരീക്ഷാ കേന്ദ്രങ്ങളിൽ കൂട്ടംകൂടി നിൽക്കാതിരിക്കാൻ പ്രത്യേകം ക്രമീകരണങ്ങളുണ്ടാകും\nFirst published: March 05, 2021, 15:25 IST\nCBSECBSE 10th ClassEid


ബലാത്സംഗങ്ങള്‍ക്ക് കാരണം സ്ത്രീകളുടെ വസ്ത്രധാരണം; വിവാദ പരാമര്‍ശവുമായി പാക് പ്രധാനമന്ത്രി\n2021-04-08 05:30:01 pm IST\nഇസ്ലാമാബാദ്: ബലാത്സംഗത്തെ സ്ത്രീകളുടെ വസ്ത്രധാരണവുമായി ബന്ധപ്പെടുത്തി വിവാദ പരാമര്‍ശവുമായി പാക് പ്രധാനമന്ത്രി ഇമ്രാന് ഖാന്. ഒരു ടെലിവിഷന് അഭിമുഖത്തിനിടെയാണ് സ്ത്രീകളുടെ വസ്ത്രധാരണമാണ് ബലാത്സംഗത്തിന് കാരണമാകുന്നതെന്ന് ഇമ്രാന് ഖാന് പറഞ്ഞത്.\nസമൂഹത്തില് ബലാത്സംഗം വര്‍ധിക്കുകയാണ്. സ്ത്രീകളുടെ വസ്ത്രധാരണമാണ് ഇതിന് കാരണമാകുന്നത്. അതിനാല് പ്രലോഭനങ്ങളെ ഒഴിവാക്കാന് സ്ത്രീകള് ശരീരം പൂര്‍ണമായും മറയ്ക്കണമെന്നും ഇമ്രാന് ഖാന് പറഞ്ഞു.\nപര്‍ദയെന്ന ആശയം പ്രലോഭനങ്ങളെ കുറയ്ക്കാന് വേണ്ടിയുള്ളതാണ്. എല്ലാവര്‍ക്കും പ്രലോഭനം ഒഴിവാക്കാനുള്ള മനോശക്തി ഉണ്ടാവില്ലെന്നാണ് ഇമ്രാന് ഖാന് പറയുന്നത്. സദാചാരമൂല്യങ്ങള് കുറയുന്നതിന്റെ പ്രത്യാഘാതങ്ങള് സമൂഹത്തിലുണ്ടാവുമെന്നും പാക് പ്രധാനമന്ത്രി വ്യക്തമാക്കി.\nഅതേസമയം, ഇമ്രാന് ഖാന്‍രെ വിവാദ പരാമര്‍ശത്തിനെതിരെ നിരവധി പേര് പ്രതിഷേധിച്ച് രംഗത്തെത്തി. ഇമ്രാന് ഖാന്റെ വാക്കുകള് തെറ്റാണെന്നും അപകടകരമാണെന്നും നിര്‍വ്വികാരവുമാണെന്നാണ് വനിതാ അവകാശ പ്രവര്‍ത്തകര് വിശദമാക്കുന്നത്.\nബലാത്സംഗം ചെയ്യുന്നയാളെ പ്രോത്സാഹിപ്പിക്കുന്നതാണ് ഇത്തരം പരാമര്‍ശമെന്നും വിമര്‍ശനം ഉയരുന്നുണ്ട്. യാഥാസ്ഥിതിക മനോഭാവം പുലര്‍ത്തുന്ന രാജ്യമായ പാകിസ്ഥാനില് ബലാത്സംഗത്തിനിരയായ ആളെ കുറ്റവാളിയായും പരാതികള് പലപ്പോഴും അന്വേഷിക്കുക പോലും ചെയ്യാത്ത സാഹചര്യമാണ് നിലവിലുള്ളതെന്നും ആരോപണമുണ്ട്.\nനേരത്തെ പാകിസ്ഥാനില് തനിയെ വാഹനം ഓടിച്ചു പോയ വനിത കൂട്ട ബലാത്സംഗത്തിന് ഇരയായ സംഭവത്തില് പുരുഷന് കൂടെയില്ലാതെ പുറത്ത് പോയതിനാലാണ് യുവതി ബലാത്സംഗത്തിന് ഇരയായതെന്ന പൊലീസ് മേധാവിയുടെ പരാമര്‍ശം ഏറെ വിവാദമായിരുന്നു. ഇതിനിടയിലാണ് ഇമ്രാന് ഖാന്റെ പരാമര്‍ശം.\nRape Dressing Imran Khan Pakistan


News Maker: US Vice president Kamala Harris became News maker of 2020 with records | കൂട്ടായത് ചരിത്രങ്ങൾ: യുഎസ് വൈസ് പ്രസിഡന്റായി അധികാരത്തിലേക്ക് അറിയാം കമലാ ഹാരിസിനെ.... - Malayalam Oneindia\n18 min ago ഇരിങ്ങാലക്കുടയിലെ കോണ്‍ഗ്രസ് മോഹം നടക്കില്ല; സീറ്റ് വിട്ടുനല്‍കില്ല, നിലപാടില് ഉറച്ച് തോമസ് ഉണ്ണിയാടന്\n21 min ago പൊതുവിദ്യാഭ്യാസ സംരക്ഷണ യജ്ഞം;തൃശൂര് ജില്ലയില് ഹൈടെക് ആയത് 1347 സ്‌കൂളുകള്\n47 min ago വടക്കു നിന്ന് സിപിഎം,തെക്കു നിന്ന് സിപിഐ;എല്‍ഡിഎഫ് ജാഥകള് 13,14 തിയതികളില്\nUpdated: Sat, Dec 5, 2020, 10:27 [IST]\nയുഎസ് വൈസ് പ്രസിഡന്റ് സ്ഥാനത്തേക്കെത്തുന്ന ആദ്യ വനിതയെന്നും ആദ്യത്തെ ഇന്തോ- അമേരിക്കൻ, ആദ്യത്തെ ഏഷ്യൻ- അമേരിക്കൻ എന്നീ ചരിത്രങ്ങളാണ് വൈസ് പ്രസിഡന്റ് സ്ഥാനത്തേക്ക് തിരഞ്ഞെടുക്കപ്പെട്ടതോടെ കമലാഹാരിസ് കുറിച്ചത്. യുഎസ് പ്രസിഡന്റ് സ്ഥാനത്തേക്ക് മത്സരിക്കാനായിരുന്നു ആദ്യം പദ്ധതിയിട്ടിരുന്നതെങ്കിലും പിന്നീട് ജോ ബൈഡനൊപ്പം ഡെമോക്രാറ്റിക് പാർട്ടിയ്ക്ക് കീഴിൽ യുഎസ് വൈസ് പ്രസിഡന്റ് സ്ഥാനത്തേക്ക് മത്സരിക്കാൻ തീരുമാനിക്കുകയായിരുന്നു.\nയുഎസിൽ മുൻനിര രാഷ്ട്രീയ പാർട്ടിയുടെ വൈസ് പ്രസിഡന്റ് സ്ഥാനത്തേക്ക് കാലമിതുവരെയും മൂന്ന് സ്ത്രീകൾ മാത്രമാണ് മത്സരിച്ചിട്ടുള്ളതെന്നാണ് ചരിത്രം അടയാളപ്പെടുത്തിയിട്ടുള്ളത്. 2008ൽ അലാസ്ക ഗവര്‍ണറായിരുന്ന സാറാ പാലിനും 1984 ന്യൂയോര്‍ക്കിൽ നിന്നുള്ള ജെറാള്‍ഡൈൻ ഫെറാനോയും മത്സരിച്ചിരുന്നെങ്കിലും ഇരുസ്ഥാനാര്‍ഥികൾക്കും തിരഞ്ഞെടുപ്പിൽ വിജയിക്കാൻ കഴിഞ്ഞിരുന്നില്ല.\nയുഎസ് വൈസ് പ്രസിഡന്റ് സ്ഥാനത്തേക്ക് തിരഞ്ഞെടുക്കുന്നതിന് മുമ്പ് കമല കൗണ്ടി ഡിസ്ട്രിക്ട് അറ്റോര്‍ണി, സാൻഫ്രാൻസികോ ഡിസ്ട്രിക്ട് അറ്റോര്‍ണി തുടങ്ങിയ പദവികള് വഹിച്ചിരുന്നിട്ടുണ്ട്. ഈ പദവികൾ വഹിക്കുന്ന ആദ്യ കറുത്തവര്‍ഗക്കാരിഇന്തോ അമേരിക്കൻ വംശജയുയുമായിരുന്നു കമലാ ഹാരിസ്. ഇതും മറ്റൊരു ചരിത്രമാണ്. ഇതിനെല്ലാം ശേഷമാണ് യുഎസ് പ്രസിഡന്റ് തിരഞ്ഞെടുപ്പിൽ മത്സരിക്കാനുള്ള തീരുമാനം. ആദ്യ വനിതാ വൈസ് പ്രസിഡന്റ് താനാണെങ്കിലും ഈ സ്ഥാനത്തെത്തുന്ന അവസാന വനിത താനായിരിക്കില്ലെന്നാണ് വൈസ് പ്രസിഡന്റായി തിരഞ്ഞെടുക്കപ്പെട്ട ശേഷം കമല പ്രതികരിച്ചത്.\nതിരഞ്ഞെടുപ്പ് പ്രചാരണത്തിന്റെ തുടക്കം മുതൽ തന്നെ ഇന്ത്യൻ വംശജയെന്ന രീതിയിൽ മാധ്യമങ്ങൾ കമല ഹാരിസിന്റെ സ്ഥാനാർത്ഥിത്വം ഏറെ ആഘോഷിച്ചിരുന്നു. തിരഞ്ഞെടുപ്പിൽ ഡെമോക്രാറ്റിക് പാർട്ടിയ്ക്ക് വേണ്ടി അങ്കത്തട്ടിലിറങ്ങിയപ്പോൾ സ്ത്രീ വോട്ടുകളും കറുത്ത വംശജരുടെ വോട്ടുകളും തങ്ങൾക്കൊപ്പം നിർത്താൻ കമലയ്ക്ക് കഴിഞ്ഞുവെന്നാണ് വിലയിരുത്തപ്പെടുന്നത്.\n1964ൽ ഒക്ടോബർ 20ന് കാലിഫോർണിയയിലെ ഓക് ലാൻഡയിലാണ് കമലയുടെ ജനനം. ഇന്ത്യക്കാരിയായ അമ്മ ശ്യാമള ഗോപാലനാവട്ടെ തമിഴ്നാട്ടിലെ ചെന്നൈ സ്വദേശിയാണ്. ചൈന്നൈയിൽ നിന്ന് യുഎസിലേയ്ക്ക് കുടിയേറിയ ഒരു ക്യാൻസര് ഗവേഷകയും പൗരാവകാശ പ്രവര്‍ത്തകയുമായിരുന്നു കമലയുടെ അമ്മ ശ്യാമള ഗോപാലൻ . എന്നാൽ താൻ അമേരിക്കക്കൻ പൌരയാണെന്നാണ് കമല സ്വയം വിശേഷിപ്പിക്കുന്നത്. കാലിഫോർണിയ സെനറ്റായി സേവനമനുഷ്ഠിച്ചിരുന്ന കമലയുടെ അച്ഛൻ ഡൊണാൾഡ് ഹാരിസ് ജമൈക്കൻ പൌരനാണ്. ഹാരിസും ശ്യാമള ഗോപാലനും പിന്നീട് വേർപിരിഞ്ഞുവെങ്കിലും തികച്ചും അച്ഛന്റെ അതേ സംസ്കാരത്തിൽ തന്നെയാണ് അവർ തന്റെ രണ്ട് പെൺമക്കളെയും വളർത്തിയതും വിദ്യാഭ്യാസം നൽകിയതും.\nവിദ്യാഭ്യാസത്തിനായി അമേരിക്കയിലേക്ക് കുടിയേറിയ ശ്യാമള ഗോപാലൻ പിൽക്കാലത്ത് ഡൊണാൾഡ് ഹാരിസുമായി പരിചയത്തിലാവുന്നതും വിവാഹം കഴിക്കുന്നതും. എന്നാൽ കമല ഹാരിസിന് അഞ്ചുവയസുള്ളപ്പോള് ശ്യാമളയും ഹാരിസും വേർപിരിയുകയായിരുന്നു. പിന്നീട് ശ്യാമള ഗോപാലനൊപ്പമാണ് കമല ഹാരിസും സഹോദരി മായ ലക്ഷ്മിയും വളര്‍ന്നത്.\nതുടർന്നും അമേരിക്കയിൽ തന്നെ കഴിഞ്ഞ കമല വാഷിംഗ്ടൺ ഡിസിയിലെ ഹോവാർഡ് യൂണിവേഴ്സിറ്റിയിൽ നിന്ന് യുസി ഹേസ്റ്റിംഗ്സിൽ നിയമപഠനം പൂർത്തിയാക്കുകയായിരുന്നു. ഇതിന് ശേഷം ഹാരിസ് അൽമേഡ കൗണ്ടി ഡിസ്ട്രിക്റ്റ് അറ്റോർണി ഓഫീസിൽ എട്ട് വർഷത്തോളം സേവനമനുഷ്ഠിക്കുകയും ചെയ്തിരുന്നു. അക്കാലത്ത് കുട്ടികള്‍ക്കെതിരായ ലൈംഗിക അതിക്രമ കേസുകളിലായിരുന്നു കമല ശ്രദ്ധ കേന്ദ്രീകരിച്ചിരുന്നത്.\nട്രംപ് വാ പൊളിച്ചിരിക്കും..കമല കീഴടക്കിയ റെക്കോർഡ് കേട്ടാൽ\nതുടർന്ന് 2004 മുതൽ 2011 വരെയുള്ള കാലയളവിൽ സാൻ ഫ്രാൻസിസ്കോയുടെ ജില്ലാ അറ്റോർണിയായും 2011 മുതൽ 2017 വരെ കാലിഫോർണിയയിലെ അറ്റോർണി ജനറലായും തിരഞ്ഞെടുക്കപ്പെട്ടിരുന്നു.\nus presidential election kamala harris india tamil nadu chennai democratic party യുഎസ് പ്രസിഡന്റ് തിരഞ്ഞെടുപ്പ് തിരഞ്ഞെടുപ്പ് യുഎസ് ഇന്ത്യ തമിഴ്നാട് ചെന്നൈ news makers\nNews Maker: US Vice president Kamala Harris became News maker of 2020 with records


തായ്‌ലൻഡിൽ ബാങ്കോക്കും പട്ടായയും മാത്രമല്ല; സുന്ദര യാത്രായിടങ്ങൾ വേറെയും | Thailand Tourism Thai Diary\nതായ്‌ലൻഡിൽ ബാങ്കോക്കും പട്ടായയും മാത്രമല്ല; സുന്ദര യാത്രായിടങ്ങൾ വേറെയും\nബൈജു എൻ. നായർ December 19, 2019 10:49 AM IST\nതായ് ഡയറി - അദ്ധ്യായം -1\nതായ്‌ലൻഡ് എന്നു പറഞ്ഞാൽ മിക്ക യാത്രികർക്കും രണ്ട് സ്ഥലങ്ങളാണ് - ബാങ്കോക്കും പട്ടായയും. തായ്‌ലൻഡ് പാക്കേജിനായി ട്രാവൽ ഏജന്റിനെ സമീപിച്ചാൽ അവർ തരുന്നതും ബാങ്കോക്ക് - പട്ടായ പാക്കേജായിരിക്കും. എന്നാൽ ലോകത്തിലെ ഏറ്റവും സുന്ദരമായ രാജ്യങ്ങളിലൊന്നായ തായ്‌ലൻഡിൽ അതിമനോഹരങ്ങളായ നിരവധി സ്ഥലങ്ങൾ വേറെയുമുണ്ട്. അവിടേയ്‌ക്കൊന്നും മിക്കവരും പോകാറില്ലെന്നു മാത്രം. രാജ്യത്തിന്റെ വടക്കൻ ഭാഗത്തുള്ള ചിയാങ്മായ്, മ്യാൻമറുമായി അതിർത്തി പങ്കിടുന്ന ചിയാങ്‌റായ്, പടിഞ്ഞാറു ഭാഗത്തെ വനമേഖലയായ കാഞ്ചനബുരി, അതിമനോഹരമായ ബീച്ചുകളാൽ സമ്പന്നമായ കോ-ചാങ് എന്നിവയൊക്കെ ഉദാഹരണം. ആതിഥേയ മര്യാദയും വൃത്തിയും ഗ്രാമഭംഗിയും ചരിത്രവും ആധുനികതയുമെല്ലാം ഈ പ്രദേശങ്ങളിൽ സഞ്ചാരികൾക്ക് കണ്ടെത്താം.\nഇക്കുറി എന്റെ തായ്‌ലന്റ് യാത്രയിൽ ചിയാങ്മായ് ആയിരുന്നു ആദ്യ ഡെസ്റ്റിനേഷൻ. രണ്ടാം തവണയാണ് ചിയാങ്മായിൽ പോകുന്നത്. മഴക്കാലമായിരുന്നതിനാൽ ആദ്യത്തെ തവണ വിശദമായ പര്യടനം സാധ്യമായില്ല. അതുകൊണ്ടാണ് ഒരു തവണ കൂടി അവിടെ പോകാൻ തീരുമാനിച്ചത്.\nകഴിഞ്ഞ തവണ ബാങ്കോക്കിൽ നിന്ന് ബസ്സിലാണ് ചിയാങ്മായിലേക്ക് പോയത് രാവിലെ 6ന് പുറപ്പെട്ട ബസ് ചിയാങ്മായ് എത്തിയപ്പോൾ രാത്രി7മണി. 700 കിമീ. ആണ് ബാങ്കോക്ക്-ചിയാങ്മയ് ദൂരം. ഞാൻ ദീർഘയാത്രകളിൽ ബസ് തെരഞ്ഞെടുക്കുന്നതിന് ഒരു കാരണമുണ്ട്ആ- രാജ്യം പൂർണ്ണമായും കണ്ടുകൊണ്ട് യാത്ര ചെയ്യാം. ഗ്രാമങ്ങൾ, ഹൈവേകൾ, കൃഷിയിടങ്ങൾ, മാർക്കറ്റുകൾ- ഇങ്ങനെ ജീവിതത്തിന്റെ പരിഛേദം തന്നെ കാണാം, ബസ് യാത്രയ്ക്കിടയിൽ. തായ്‌ലന്റിലും മറ്റും ദീർഘയാത്ര ബസ്സുകളിൽ ടോയ്‌ലറ്റ്, കോഫി മേക്കർ തുടങ്ങിയവയുണ്ട്. അതുകൊണ്ട് ട്രെയിനിൽ യാത്ര ചെയ്യുന്നതു പോലെ തന്നെ സുഖപ്രദമാണ് ബസ് യാത്രയും.\nഇക്കുറി വിമാനയാത്ര തന്നെ മതിയെന്നു വെച്ചു. കാരണം, ഇതിനോടകം പല തവണ തായ്‌ലന്റിലേക്ക് യാത്ര ചെയ്തു കഴിഞ്ഞു. അതുകൊണ്ട് ഗ്രാമക്കാഴ്ചകൾക്കൊന്നും പുതുമയില്ല.\nതായ്‌ലന്റിലെ ആഭ്യന്തര വിമാന സർവീസായ നോക്ക് എയറിൽ ടിക്കറ്റെടുത്തു. ഒരു മണിക്കൂറാണ് യാത്രാ സമയം. ബാങ്കോക്ക് പിന്നിട്ട്, മലമ്പ്രദേശങ്ങൾക്കു മേലെ കൂടി ചെറിയ ചാറ്റൽ മഴയുടെ അകമ്പടിയോടെ നോക്ക് എയർ വിമാനം ചിയാങ്മായ് എയർപോർട്ടിന്റെ റൺവേയെ ഉമ്മവെച്ചു.\nതായ്‌ലൻഡിലെ എന്റെ ഏറ്റവും പ്രിയപ്പെട്ട നഗരമാണ് ചിയാങ്മായ്. രാജ്യത്തെ ഏറ്റവും ഉയരം കൂടിയ പർവതനിരകൾ കാവൽനിൽക്കുന്ന ചിയാങ്മായ്, കാനാലുകളുടെ നഗരം കൂടിയാണ്. അത്യന്തം വൃത്തിയോടെ സൂക്ഷിക്കപ്പെടുന്ന കനാലുകൾ നഗരത്തിൽ തലങ്ങും വിലങ്ങും കാണാം. അവയുടെ ഓരങ്ങൾ പുല്ല് വെച്ചുപിടിപ്പിച്ച് ഭംഗിയാക്കിയിരിക്കുന്നു. കനാലുകൾക്കു കുറുകെ ചൈനീസ് വാസ്തുശില്പ ശൈലിയിലുള്ള പാലങ്ങൾ.\nലാൻനാ സാമ്രാജ്യത്തിന്റെ തലസ്ഥാനമായിരുന്ന ചിയാങ്മായ് സ്ഥാപിക്കപ്പെട്ടത് 1291ലാണ്. ബാങ്കോക്ക് നഗര മദ്ധ്യത്തിലൂടെ ഒഴുകുന്ന ചാവോ ഫ്രയ നദിയുടെ പോഷകനദിയായ പിങ്‌നദിയുടെ സാമീപ്യവും മലനിരകളുടെ കാവലും അരുവികളും വെള്ളച്ചാട്ടങ്ങളും ചൂടുനിരുറവകളുമൊക്കെയാണ് പഴയകാലത്ത് രാജാക്കന്മാരെ ഇവിടേക്ക് ആകർഷിച്ച ഘടകങ്ങൾ.മ്യാൻമറിനോടും ലാവോസിനോടും ചേർന്ന് കിടക്കുന്ന പ്രദേശമായതിനാൽ തന്ത്രപരമായ പ്രാധാന്യവുമുണ്ട്, ചിയാങ്മായ്ക്ക്.\nചിയാങ്മായ് തലസ്ഥാനമാക്കിയ ഫായു എന്ന രാജാവ് നഗരത്തിനു ചുറ്റും കോട്ട കെട്ടി സുരക്ഷിതമാക്കി. സ്ഥിരമായി മ്യാൻമറിൽ നിന്ന് ആക്രമണം ഉണ്ടാകുന്നതു കൊണ്ടാണ് രാജാവ് വൻതുക മുടക്കി കോട്ട കെട്ടിയത്. കാലപ്രവാഹത്തിൽ ഇടിഞ്ഞു പൊളിഞ്ഞു വീണ കോട്ടയുടെ ഏതാനും ഭാഗങ്ങൾ അവശേഷിക്കുന്നുണ്ട്. ഫേ ഗേറ്റ് എന്നറിയപ്പെടുന്ന കോട്ടയുടെ കിഴക്കേ കവാടം വലിയ കേടുപാടില്ലാതെ നിലനിൽക്കുന്നുണ്ട്. വലിയ തടി ഗേറ്റും നിരീക്ഷണ ഗോപുരവുമൊക്കെ ഫേ ഗേറ്റിൽ കാലത്തെ അതിജീവിച്ച് നിലകൊള്ളുന്നു. രാത്രിയിൽ കോട്ടയുടെ അവശേഷിക്കുന്ന ഭാഗങ്ങൾ ഒരു ലൈറ്റ് ആന്റ് സൗണ്ട് ഷോയ്‌ക്കെന്ന പോലെ ലൈറ്റപ്പ് ചെയ്യുന്ന പതിവുണ്ട്. ഇത് അതിമനോഹരമായ കാഴ്ചയാണ്.\nലാൻനാ സാമ്രാജ്യത്തിന്റെ പതനത്തോടെ ചിയാങ്മായ് തോൻബുരി സാമ്രാജ്യത്തിന്റെ ഭാഗമായി. അപ്പോഴേക്കും തായ്‌ലൻഡിന്റെ സാംസ്‌കാരിക തലസ്ഥാനമായി ചിയാങ്മായ് മാറിക്കഴിഞ്ഞിരുന്നു. കരകൗശല വസ്തുക്കളുടെ നിർമ്മാണം, നൃത്തം, ആദിവാസി ഗോത്ര കലകൾ എന്നിവയുടെയെല്ലാം തലസ്ഥാനം കൂടിയാണ് ചിയാങ്മായ്. നീണ്ട കഴുത്തുള്ള ആദിവാസി ഗോത്രങ്ങളും ഇവിടെയുണ്ട് .ലോങ് നെക്ക് കാരെൻ എന്നാണ് ഇവരെ വിളിക്കുന്നത്.\nചിയാങ്മായ്‌യിലെ നൈറ്റ് മാർക്കറ്റ് പ്രസിദ്ധമാണ്. പലതരം ഭക്ഷ്യവിഭവങ്ങൾ കിട്ടുന്ന തട്ടുകടകൾ മുതൽ വസ്ത്രങ്ങൾ, കരകൗശല വസ്തുക്കൾ, ജുവല്ലറി തുടങ്ങി എന്തും ലഭിക്കും നൈറ്റ് മാർക്കറ്റിൽ. പേര് സൂചിപ്പിക്കുന്നതു പോലെ, രാത്രി മാത്രമേ മാർക്കറ്റ് പ്രവർത്തിക്കുകയുള്ളൂ എന്നു മാത്രം.\nതായ്‌ലൻഡിലെ നാലാമത്തെ ഏറ്റവും വലിയ എയർപോർട്ടാണ് ചിയാങ്മയിലേത്. പരമ്പരാഗത ശൈലിയിൽ നിർമ്മിച്ച എയർപോർട്ടാണിത്. നാലുകെട്ടുള്ള തറവാട്ടിൽ വന്ന പ്രതീതിയാണ് ഉൾഭാഗത്ത്. വനസമൃദ്ധമായ മേഖലയായതിനാൽ ഇവിടെ എന്തിനും ഏതിനും തടി കൂടുതലായി ഉപയോഗിക്കുന്നുണ്ട്.\nനഗരമദ്ധ്യത്തിലെ നൈറ്റ്മാർക്കറ്റിനു സമീപമാണ് ഞാൻ ഇതിനു മുമ്പു വന്നപ്പോൾ താമസിച്ച ഹോട്ടൽ. ആ ഹോട്ടലിന്റെ പേര് ഓർക്കാൻ സാധിച്ചില്ല. അതുകൊണ്ട് നൈറ്റ് മാർക്കറ്റിനു സമീപമുള്ള മറ്റൊരു ഹോട്ടൽ ഗൂഗിളിൽ പരതി കണ്ടുപിടിച്ച് ബുക്ക് ചെയ്തിരുന്നു. പീപ്പിൾസ് പാലസ് എന്ന ഈ ഹോട്ടൽ ശ്രദോൻചായ് റോഡിലാണുള്ളത്.\n200 തായ് ബാട്ട് അഥവാ 400 രൂപയാണ് ഹോട്ടലിലേക്ക് കൊണ്ടുപോകാനായി ടാക്‌സിക്കാരൻ ചോദിച്ചത്. ലൊക്കേഷൻ മാപ്പിൽ5കി.മീ. കാണിക്കുന്നുണ്ട്. അതുകൊണ്ട് റേറ്റ് കൂടുതലായി തോന്നിയില്ല.നഗരത്തിലൂടെ യാത്ര ചെയ്യുമ്പോൾ ഏറെ മാറ്റങ്ങൾ ശ്രദ്ധയിൽ പെട്ടു. മുമ്പ് ഞാൻ വരുമ്പോൾ ഒരു ഉറക്കം തൂങ്ങി നഗരമായിരുന്നു ചിയാങ്മായ്. എന്നാൽ ഇപ്പോൾ ആധുനിക ശൈലിയിലുള്ള കെട്ടിടങ്ങളും കോഫിഷോപ്പുകളുമൊക്കെ ധാരാളം. നിരവധി ഫ്‌ളൈഓവറുകൾ നഗരത്തിന്റെ ശിരസ്സിലൂടെ വളഞ്ഞു പുളഞ്ഞു നീങ്ങുന്നു.\nകഴിഞ്ഞ പത്തുവർഷത്തിനിടയിൽ ചിയാങ്മായ്, ചിയാങ്‌റായ് പ്രദേശങ്ങൾക്ക് വിനോദ സഞ്ചാരമേഖലയിൽ പ്രാധാന്യം കൈവന്നു. 2016ൽ ഒരു കോടി വിനോദസഞ്ചാരികൾ ഇവിടെയെത്തി. പ്രതിവർഷം ടൂറിസം മേഖലയിൽ 15 ശതമാനം വളർച്ച ഉണ്ടാകുന്നുണ്ടത്രേ. അതുകൊണ്ട് പുതിയ ഹോട്ടലുകളും റോഡുകളും ഹൈവേകളും ഫ്‌ളൈഓവറുകളുമൊക്കെ പണിത് ചിയാങ്മായ്‌യെ കൂടുതൽ വിനോദസഞ്ചാരസൗഹൃദ പ്രദേശമാക്കി മാറ്റിക്കൊണ്ടിരിക്കുകയാണ് ഗവർമെന്റ്.\nപീപ്പിൾ പാലസ് ഹോട്ടലിലെത്തി. നൈറ്റ് മാർക്കറ്റിന്റെ പിന്നിലാണ് ഹോട്ടൽ. നഗരഹൃദയത്തിൽ തന്നെയാണ് ഹോട്ടലിന് പറയാം. മികച്ച മുറി. വെറും 2000 രൂപ മാത്രമാണ് വാടക. തായ്‌ലന്റിൽ എന്നെ ഏറ്റവുമധികം ആകർഷിക്കുന്ന കാര്യങ്ങളിലൊന്ന് ഹോട്ടലുകളാണ്. നമ്മുടെ നാട്ടിലെ ത്രീസ്റ്റാർ ഹോട്ടലിന്റെ പകിട്ടുള്ള ഹോട്ടലുകൾക്കു പോലും വാടക 2000-2500 രൂപ മാത്രം. തീരെ വൃത്തിഹീനമായ മുറികളൊന്നും ഇന്നുവരെ തായ്‌ലന്റിലെ ഒരു ഹോട്ടലിലും കണ്ടിട്ടില്ല. ആഹാരം, താമസം, ആഭ്യന്തര വിമാനയാത്ര എന്നിവയ്‌ക്കെല്ലാം തായ്‌ലഡിൽ ചെലവ് കുറവാണ്. ഈ സുന്ദരമായ രാജ്യം വിനോദസഞ്ചാരികളുടെ ഇഷ്ടരാജ്യമായി മാറാനുള്ള കാരണങ്ങളിൽ പ്രധാനം ഇവയൊക്കെയാണ്.\nകുളി കഴിഞ്ഞ് പുറത്തിറങ്ങി. സന്ധ്യയായിത്തുടങ്ങി. അടുത്ത രണ്ടുമൂന്നു ദിവസത്തേക്കുള്ള ടൂർ പാക്കേജ് ബുക്ക് ചെയ്യണം. സന്ദർശിക്കുന്ന രാജ്യത്ത് എത്തിയ ശേഷം ടൂർ ബുക്ക് ചെയ്യുന്നതാണ് ലാഭകരം. കേരളത്തിലെ ഏജന്റിന്റെ കമ്മീഷൻ ഒഴിവായി കിട്ടും.\nനടന്നെത്തിയത് നൈറ്റ് മാർക്കറ്റിലാണ്. ഞാൻ പണ്ടു കാണുമ്പോൾ നൈറ്റ് മാർക്കറ്റിന് മതിലുണ്ടായിരുന്നില്ല. ഒരു തുറന്ന മൈതാനമായിരുന്നു. എന്നാൽ ഇപ്പോൾ മതിലിനുള്ളിൽ സ്ഥിരം സംവിധാനങ്ങളാണ് നൈറ്റ് മാർക്കറ്റിനുള്ളത്. മേൽക്കൂരയുള്ള വലിയ ഒരു മൈതാനമാണിത് എന്നു പറയാം. കയറുന്നിടത്ത് ഗേറ്റും നൈറ്റ് മാർക്കറ്റിന്റെ ബോർഡും സ്ഥാപിച്ചിട്ടുണ്ട്.നൈറ്റ് മാർക്കറ്റിന്റെ കവാടത്തിൽ തന്നെ ഒരു ടൂർബുക്കിങ് ഓഫീസ് കണ്ടു. ഒരു യുവതി ഉള്ളിലിരുന്ന് നെയ്ൽ പോളിഷിട്ട് രസിക്കുന്നുണ്ട്. എന്നെ കണ്ട് ജാള്യത മറച്ച് ചാടി എഴുന്നേറ്റു.'വെൽക്കം, യു ആർ ഫ്രം ഇന്ത്യ?' -അവൾ ചോദിച്ചു. എന്നിട്ട് ചിയാങ്മായ്, ചിയാങ്‌റായ് പ്രദേശത്ത് കാണേണ്ട സ്ഥലങ്ങളെപ്പറ്റി വിവരണം തുടങ്ങി. ഞാനീ പ്രദേശങ്ങളിലൊക്കെ ഒരിക്കൽ പോയിട്ടുണ്ടെന്നും ഒന്നുകൂടി കാണാൻ വന്നതാണെന്നും ഞാൻ ഉത്തരം പറഞ്ഞു. എന്നിട്ട് എനിക്ക് കാണേണ്ട സ്ഥലങ്ങൾ പറഞ്ഞു കൊടുത്തു. രണ്ടു മിനിട്ടു നേരത്തെ ആലോചനയ്ക്കും കുത്തിക്കുറിക്കലുകൾക്കും ശേഷം അവൾ ഒരു പാക്കേജ് തയ്യാറാക്കി. മൂന്നു ദിവസത്തെ പാക്കേജ്. ചിയാങ്മയ് 2ദിവസം, ചിയാങ്‌റായ് ഒരു ദിവസം. ഉച്ചഭക്ഷണം ഉൾപ്പെടെ 3500 ബാട്ട് അഥവാ 7000രൂപ.\nചിയാങ്മായ്ൽ നിന്ന് ചിയാങ്‌റായ്‌ലേക്ക് 200 കിലോമീറ്ററിലധികം ദൂരമുണ്ട്. അതുകൊണ്ട് ഈ തുക കൂടുതലല്ല. തന്നെയുമല്ല, ഞാൻ ചിയാങ്‌റായിൽ നിന്ന് 62 കി.മീ ദൂരെയുള്ള മ്യാൻമാർ ബോർഡർ ഗേറ്റ് സ്ഥിതി ചെയ്യുന്ന മേസായ് എന്ന സ്ഥലത്തും കൊണ്ടുപോകണമെന്ന് പറഞ്ഞിട്ടുണ്ട്.അവൾ അതും സമ്മതിച്ചു. എല്ലാംകൂടി നോക്കുമ്പോൾ ലാഭമെന്നേ പറയേണ്ടതുള്ളു.ഞാൻ 1700 ബാട്ട് അഡ്വാൻസ് കൊടുത്ത് യാത്ര ഉറപ്പിച്ചു. രാവിലെ 6.30ന് ഹോട്ടലിൽ മിനി വാൻ വന്ന് എന്നെ കയറ്റിക്കൊണ്ടു പോകുമെന്ന് യുവതി പറഞ്ഞു. എന്നിട്ട് തൊട്ടടുത്ത തട്ടുകട ചൂണ്ടിക്കാണിച്ചിട്ട് അവിടെ വളരെ മികച്ച ചീങ്കണ്ണി ഫ്രൈ കിട്ടുമെന്ന് അറിയിച്ചു. 'എൻജോയ് യുവർ മീൽ' എന്നു പറഞ്ഞ് എന്നെ ചീങ്കണ്ണിക്കടയിലേക്ക് തള്ളി വിട്ടു.


ഇത്തരം പിച്ചിൽ അവർ പന്തെറിഞ്ഞുവെങ്കിൽ ആയിരം വിക്കറ്റെങ്കിലും നേടുമായിരുന്നു, അഹമ്മദാബാദ് പിച്ചിനെ വിമർശിച്ച് യുവരാജ് സിങ് | Crickerala\nപിങ്ക് ബോൾ ടെസ്റ്റിൽ തകർപ്പൻ വിജയമാണ് ഇംഗ്ലണ്ടിനെതിരെ ഇന്ത്യ നേടിയത്. സ്പിന്നർമാർ അരങ്ങുവാണ മത്സരം വെറും2ദിനം മാത്രമാണ് നീണ്ടുനിന്നത്. ഇതിനുപുറകെ പിച്ചിനെ വിമർശിച്ച് മുൻ താരങ്ങൾ രംഗത്തെത്തിയിരുന്നു. ഇപ്പോൾ പിച്ചിന്റെ ഗുണമേന്മയിൽ അതൃപ്തി രേഖപ്പെടുത്തിയിരിക്കുകയാണ് മുൻ ഇന്ത്യൻ താരം യുവരാജ് സിങ്.\nതന്റെ ഔദ്യോഗിക ട്വിറ്റർ അക്കൗണ്ടിലൂടെയാണ് യുവരാജ് സിങ് അതൃപ്തി പ്രകടിപ്പിച്ചത്. വെറും2ദിവസം കൊണ്ട് അവസാനിക്കുന്ന ഇത്തരം മത്സരങ്ങൾ ടെസ്റ്റ് ക്രിക്കറ്റിന് ഗുണകരമാകില്ലയെന്നും മുൻ ഇന്ത്യൻ സ്പിന്നർമാരായ അനിൽ കുംബ്ലെയും ഹർഭജൻ സിങും ഇത്തരം പിച്ചുകളിൽ പന്തെറിഞ്ഞാൽ 1000 വിക്കറ്റും 800 വിക്കറ്റും നേടിയേനെയെന്നും യുവി പറഞ്ഞു.\n”2ദിവസം കൊണ്ട് എല്ലാം അവസാനിച്ചു, ഇത് ടെസ്റ്റ് ക്രിക്കറ്റിന് ഗുണകരമാകുമോ എന്നെനിക്കറിയില്ല. അനിൽ കുംബ്ലെയും ഹർഭജൻ സിങും ഇത്തരത്തിലുള്ള പിച്ചുകളിൽ പന്തെറിഞ്ഞുവെങ്കിൽ അവർ ആയിരവും എണ്ണൂറും വിക്കറ്റുകൾ നേടി കരിയർ അവസാനിപ്പിച്ചേനെ. എന്തായാലും ഇന്ത്യയ്ക്ക് അഭിനന്ദനങ്ങൾ. ” ട്വിറ്ററിൽ യുവി കുറിച്ചു.\nമത്സരത്തിൽ ടോസ് നേടിയിട്ടും ആദ്യ ഇന്നിങ്സിലെ ആനുകൂല്യം ഉപയോഗപെടുത്താൻ ഇംഗ്ലണ്ടിന് സാധിച്ചില്ല. പിങ്ക് ബോൾ ടെസ്റ്റ് പേസർമാർക്ക് അനുകൂലമാകുമെന്ന പ്രതീക്ഷയിൽ ഒരേയൊരു സ്‌പെഷ്യലിസ്റ്റ് സ്പിന്നറെ മാത്രമാണ് ഇംഗ്ലണ്ട് പ്ലേയിങ് ഇലവനിൽ ഉൾപ്പെടുത്തിയത്.\n8 റൺ വഴങ്ങി5വിക്കറ്റ് നേടിയ ക്യാപ്റ്റൻ ജോ റൂട്ടിന്റെ തകർപ്പൻ പ്രകടനമാണ് ഇംഗ്ലണ്ടിനെ ഇന്നിങ്സ് തോൽവിയിൽ നിന്നും രക്ഷിച്ചത്.\nആദ്യ ഇന്നിങ്സിൽ 145 റൺസിനാണ് ഇന്ത്യയെ ഇംഗ്ലണ്ട് പുറത്താക്കിയത്. എന്നാൽ രണ്ടാം ഇന്നിങ്സിൽ ഇംഗ്ലണ്ടിനെ 81 റൺസിന് പുറത്താക്കി ഇന്ത്യ മത്സരത്തിൽ ശക്തമായി തിരിച്ചെത്തി.\n2 ഇന്നിങ്സിൽ നിന്നും 11 വിക്കറ്റുകൾ നേടിയ അക്ഷർ പട്ടേലാണ് മത്സരത്തിൽ ഇന്ത്യയുടെ വിജയശിൽപ്പി. പിങ്ക് ബോൾ ടെസ്റ്റിലെ ഏറ്റവും മികച്ച ബൗളിങ് പ്രകടനമെന്ന റെക്കോർഡും ഇതോടൊപ്പം അക്ഷർ പട്ടേൽ സ്വന്തമാക്കി. ഓസ്‌ട്രേലിയൻ ഫാസ്റ്റ് ബൗളർ പാറ്റ് കമ്മിൻസിന്റെ റെക്കോർഡാണ് അക്ഷർ പട്ടേൽ തകർത്തത്.\nIndia v EnglandLatest Malayalam Cricket NewsYuvraj Singhഇന്ത്യ v ഇംഗ്ലണ്ട്യുവരാജ് സിങ്


കോപ്പയിലെ രണ്ടാം മത്സരഫലം എല്ലാ ടീമുകൾക്കും ഒരു പാഠമാണ്\nby Abhilal updated Jun 14, 2021, 12:13 IST\nColombia beat Ecuador in their Copa America opener\nപന്ത് കൈവശം വച്ചിട്ട് കാര്യമില്ല ജയിക്കണമെങ്കിൽ ഗോളടിച്ചേ തീരൂ എന്ന് കൊളംബിയ പഠിപ്പിച്ചു. ഇക്വഡോർ കളിയിൽ ആധിപത്യം പുലർത്തി എങ്കിലും വിജയം കൊളംബിയ അവരുടെ പേരിൽ കുറിച്ചു.\nകോപ്പ അമേരിക്കയിലെ രണ്ടാം മത്സരത്തിൽ കൊളംബിയക്ക് കണ്ണു തുറപ്പിക്കുന്ന വിജയം. ഷോട്ടുകളിലും പാന്തടക്കത്തിലും ഇക്വഡോർ മുന്നിൽ നിന്നിട്ടും ഏകപക്ഷീയമായ ഒരു ഗോളിന്റെ ലീഡിൽ കൊളംബിയൻ പോരാളികൾ കളി അവരുടെ വരുതിയിലാക്കി.\n59 ശതമാനം ബോൾ പൊസഷൻ ഇക്വഡോറിന് ഉണ്ടായിരുന്നു. 8 ഷോട്ടുകൾ അവർ ഉതിർത്തപ്പോൾ വിജയികളായ കൊളംബിയ5ഷോട്ടുകൾ ആണ് അടിച്ചത്. പക്ഷെ വിജയം അവർക്കൊപ്പം ആയിരുന്നു. 42ആം മിനിട്ടിൽ കാർഡോണ ആയിരുന്നു അവർക്കായി വിജയ ഗോൾ നേടിയത്.\nപാസുകളുടെ എണ്ണത്തിലും പാസിംഗ് ആക്കുറസിയിലും എല്ലാം മുന്നിൽ നിന്നത് ഇക്വഡോർ ആയിരുന്നു. കൊളംബിയ ഒരു കോർണർ മാത്രം വിജയിച്ചപ്പോൾ9കോർണർ കിക്കുകൾ ആയിരുന്നു ഇക്വഡോർ നേടിയത്.അത്രക്ക് ആധിപത്യം കളിക്കളത്തിൽ അവർ പ്രകടിപ്പിച്ചു\nപക്ഷേ ഇത് ഫുട്ബാൾ ആണ് ഇവിടെ ഗോൾ അടിക്കുന്നവർക്ക് മാത്രമേ വിജയിക്കാനാകൂ. വീണു കിട്ടിയ അവസരത്തിൽ ആ ജോലി കൊളംബിയ ഭംഗിയായി ചെയ്തു. വിലപ്പെട്ട വിജയം അതിലൂടെ അവർ നേടിയപ്പോൾ നിരാശയോടെ കണ്ണീർ വാർക്കാൻ ആയിരുന്നു ഇക്വഡോറിന്റെ വിധി.\nകൊളംബിയയിൽ വരവറിയിക്കാൻ റെയ്നൾഡോ രുവേര കോപ്പ ട്രൈലെർ\nബ്രസീൽ, അർജൻറീന, പോർച്ചുഗൽ ജർമ്മനി, ഇറ്റലി, സ്പെയിൻ, ഫ്രാൻസ് വരുന്നു മിനി ലോകകപ്പ് പോരാട്ടങ്ങൾ…\nഉക്രൈൻ ഉയർത്തിയ വെല്ലുവിളി ഓറഞ്ച് പട മറികടന്നു\nഇടനെഞ്ചിൽ എരിയുന്ന നോവിന്റെ കനലുമായി കോപ്പയിൽ അർജന്റീന ഇന്നിറങ്ങുന്നു


പാലായില് ചേര്‍ന്ന എന്.സി.പി തെരഞ്ഞെടുപ്പ് കമ്മിറ്റി യോഗത്തിലാണ് ഇത് സംബന്ധിച്ച് തീരുമാനമെടുത്തത്.\nപാലാ ഉപതെരഞ്ഞെടുപ്പില് മാണി സി കാപ്പനെ മത്സരിപ്പിക്കാന് എന്.സി.പിയില് ധാരണ. പാലായില് ചേര്‍ന്ന എന്.സി.പി പാര്‍ലമെന്ററി പാര്‍ട്ടി നേതൃയോഗത്തിലാണ് തീരുമാനം. സ്ഥാനാര്‍ഥിയെ പ്രഖ്യാപിക്കാന് എല്.ഡി.എഫില് ചര്‍ച്ച ചെയ്യേണ്ടെന്നും തീരുമാനം എല്.ഡി.എഫിനെ അറിയിക്കുമെന്നും എന്.സി.പി അറിയിച്ചു.\nകെ.എം മാണിയുടെ നിര്യാണത്തെ തുടര്‍ന്ന് പാലായില് ഉപതെരഞ്ഞെടുപ്പ് അനിവാര്യമായ സാഹചര്യത്തിലാണ് എന്.സി.പി ഒരുമുഴം മുന്നേ സ്ഥാനാര്‍ഥിയെ പ്രഖ്യാപിച്ചത്. കേന്ദ്ര, സംസ്ഥാന നേതൃത്വങ്ങളുടെ നിര്‍ദ്ദേശ പ്രകാരം പാലായില് ചേര്‍ന്ന പാര്‍ലമെന്റ് മണ്ഡലം കമ്മിറ്റിയാണ് മാണി സി കാപ്പനെ സ്ഥാനാര്‍ഥിയായി പ്രഖ്യാപിച്ചത്.\nഎല്.ഡി.എഫുമായി ഇത് സംബന്ധിച്ച് ഒരു ചര്‍ച്ചയും നടത്തിയിട്ടില്ല. എന്നാല് തീരുമാനം ഉടന് അറിയിക്കും. എന്.സി.പി മത്സരിക്കുന്ന സീറ്റായതിനാല് ചര്‍ച്ചകളുടെ ആവശ്യമില്ലെന്നാണ് നേതാക്കള് പറയുന്നത്. മാണി മരിച്ചതിന്റെ സഹതാപ തരംഗമൊന്നും ഇല്ലെന്നും പാലായില് വിജയിക്കാന് സാധിക്കുമെന്നുമാണ് എന്.സി.പിയുടെ വിലയിരുത്തല്.\nഒറ്റക്കെട്ടായാണ് മാണി സി കാപ്പനെ പ്രഖ്യാപിച്ചതെന്നാണ് നേതൃത്വം പറയുന്നത്. എന്നാല് ഒരു വിഭാഗം ഇതിനെ ശക്തമായി എതിര്‍ക്കുന്നുമുണ്ട്. എല്.ഡി.എഫില് ചര്‍ച്ച ചെയ്യാതെ സ്ഥാനാര്‍ഥിയെ തീരുമാനിച്ചതും വരും ദിവസങ്ങളില് വിവാദമാകും.\nTAGS :LDF Mani c kappan


ജന്മദിനത്തിൽ സച്ചിയുടെ സ്വപ്നം പൂവണിയുന്നു; ഇത് കൂട്ടുകാരുടെ പിറന്നാൾ സമ്മാനം | Sachy| Sachy Creations\nജന്മദിനത്തിൽ സച്ചിയുടെ സ്വപ്നം പൂവണിയുന്നു; ഇത് കൂട്ടുകാരുടെ പിറന്നാൾ സമ്മാനം\n'സച്ചി ക്രിയേഷൻസ് ' എന്ന പേരിലുള്ള പ്രൊഡക്ഷൻ ഹൗസ് മലയാള സിനിമാ ലോകം മുഴുവൻ ഒത്തുചേർന്ന് ലോഞ്ച് ചെയ്തു\nDec 25, 2020, 12:53 PM IST\nമലയാള സിനിമാ പ്രേക്ഷകരെ ഒന്നടങ്കം ദു:ഖത്തിലാഴ്ത്തിയാണ് പ്രിയ സംവിധായകൻ സച്ചി ലോകത്തോട് വിട പറഞ്ഞത്. ചെയ്യാനായി ഒട്ടേറെ സിനിമകൾ ബാക്കി വച്ചായിരുന്നു സച്ചിയുടെ മടക്കം. ഡിസംബർ 25 സച്ചിയുടെ ജന്മദിനം കൂടിയാണ്. ഈ ദിവസത്തിൽ മലയാള സിനിമയിലെ താരങ്ങളും ടെക്നീഷ്യന്മാരും ഒത്തുചേർന്ന് സച്ചിയുടെ ഓർമ്മയ്ക്കായി ഒരു പുതിയ സംരംഭത്തിന് തുടക്കം കുറിച്ചിരിക്കുകയാണ്.\n"സച്ചി ക്രിയേഷൻസ് " എന്ന പേരിലുള്ള പ്രൊഡക്ഷൻ ഹൗസ് മലയാള സിനിമാ ലോകം മുഴുവൻ ഒത്തുചേർന്ന് ലോഞ്ച് ചെയ്തു. സച്ചിയുടെ അടുത്ത സുഹൃത്തും നടനുമായ പൃഥ്വിരാജും സോഷ്യൽ മീഡിയയിലൂടെ സച്ചി ക്രിയേഷൻസിനെ പരിചയപ്പെടുത്തുന്നുണ്ട്.\n“നമസ്ക്കാരം എല്ലാവർക്കും എന്റെ ക്രിസ്തുമസ് ആശംസകൾ. ഡിസംബർ 25 എന്നെ സംബന്ധിച്ച് മറ്റൊരു പ്രത്യേകത കൂടിയുള്ള ദിവസമാണ്. എന്റെ പ്രിയ സുഹൃത്തും, തിരക്കഥാകൃത്തും, സംവിധായകനുമായ സച്ചിയുടെ ജന്മദിനം കൂടിയാണ്. അദ്ദേഹത്തിന്റെ ഒരുപാട് ആഗ്രഹങ്ങളിൽ ഒന്നായിരുന്നു സ്വന്തമായി ഒരു സിനിമ നിർമ്മിക്കണമെന്നത്. അതിനുള്ള ശ്രമങ്ങളും ആരംഭിച്ചിരുന്നു.\nനിർഭാഗ്യവശാൽ ഇന്ന് സച്ചി നമ്മോടൊപ്പം ഇല്ല. അദ്ദേഹത്തിന്റെ ഓർമ്മ നിലനിർത്തുന്നതിനും, ആഗ്രഹപൂർത്തീകരണത്തിനും വേണ്ടി ഇന്ന് ഞാനൊരു ബാനർ അനൗൺസ്മെന്റ് നടത്തുകയാണ് സച്ചി ക്രിയേഷൻസ് (Sachy Creations). ഈ ബാനറിലൂടെ നല്ല സിനിമകൾ നിങ്ങളിലേക്ക് എത്തിക്കുക എന്നതാണ് ലക്ഷ്യം. അതിന് നിങ്ങളുടെ എല്ലാവിധ സപ്പോർട്ടും പ്രതീക്ഷിക്കുന്നു.” പൃഥ്വി കുറിച്ചു.\nപൃഥ്വിരാജ്, ബിജു മേനോൻ എന്നിവർ കേന്ദ്ര കഥാപാത്രങ്ങളായെത്തിയ അയ്യപ്പനും കോശിയും എന്ന ചിത്രത്തിന്റെ ഗംഭീര വിജയത്തിന് പിന്നാലെയായിരുന്നു സച്ചിയുടെ മരണം സംഭവിക്കുന്നത്.\nContent Highlights :Sachy Creations Launch In memory of director Sachy Prithviraj Ayyappanum Koshiyum Movie\nസച്ചി സാർ ബാക്കി വെച്ച് പോയ കർമ്മം സിജി ചേച്ചിയിലൂടെ നമ്മിലേക്ക് എത്തും; കുറിപ്പ്\n'സച്ചിയേട്ടൻ കഴിഞ്ഞാൽ ഏറ്റവും കൂടുതൽ നന്ദി പറയാൻ ഉള്ളത് രാജുവേട്ടാ നിങ്ങളോടാണ്'\n'ഇടവേളയില് തീര്‍ന്ന സിനിമ പോലെ സച്ചി മാഞ്ഞുപോകുമ്പോള് എനിക്ക്..'


Kerala Blasters FC pre match analysis strength and weakness amid NEUFC match - ആദ്യ മത്സരത്തിൽ പരാജയപ്പെട്ടെങ്കിലും വരും മത്സരങ്ങളിൽ എന്തുകൊണ്ട് കേരള ബ്ലാസ്റ്റേഴ്സിനെ കരുതിയിരിക്കണം?\nശക്തമായ പ്രതിരോധം തീർത്ത് എതിരാളികളുടെ പിഴവിൽ നിന്ന് മുന്നേറ്റം നടത്തുന്ന വികുന പാഠത്തിന്റെ അടിത്തറ ടീമിന് വ്യക്തമായി കഴിഞ്ഞു\nUpdated: November 25, 2020 3:17:05 pm\nഇന്ത്യൻ സൂപ്പർ ലീഗിന്റെ ഉദ്ഘാടന മത്സരത്തിൽ പരാജയപ്പെട്ടെങ്കിലും എതിർ ടീം മുഖ്യ പരിശീലകന്റെ വരെ പ്രശംസ ഏറ്റുവാങ്ങിയാണ് കേരള ബ്ലാസ്റ്റേഴ്സ് സീസണിൽ മുന്നോട്ട് പോകാൻ ഒരുങ്ങുന്നത്. ചാംപ്യന്മാർ ഒത്തുചേർന്ന എടികെ മോഹൻ ബഗാൻ കേരളത്തിനെ അനായാസം കീഴ്പ്പെടുത്താമെന്ന പ്രതീക്ഷയിലാണ് ആദ്യ മത്സരത്തിനിറങ്ങിയത്. എന്നാൽ റോയ് കൃഷ്ണയെയും സംഘത്തെയും നല്ലവണ്ണം വെള്ളംകുടിപ്പിക്കാൻ കൊമ്പന്മാർക്കായി. അതു തന്നെയാണ് വരും മത്സരങ്ങളിൽ എതിരാളിളെ ബ്ലാസ്റ്റേഴ്സിനെതിരെ ഭയപ്പെടുത്തുന്നതും.\nഎന്തുകൊണ്ട് കേരള ബ്ലാസ്റ്റേഴ്സിനെ ഭയപ്പെടണം എന്ന് പറയുന്നതിന് മുമ്പ് കഴിഞ്ഞ മത്സരത്തിൽ കേരള ബ്ലാസ്റ്റേഴ്സിന് എവിടെയാണ് പിഴച്ചതെന്ന് നോക്കാം. അവസരങ്ങൾ സൃഷ്ടിക്കുന്നതിൽ പരാജയപ്പെട്ടതാണ് എടികെ മോഹൻ ബഗാനെതിരെ കേരള ബ്ലാസ്റ്റേഴ്സിന് തിരിച്ചടിയായത്. പന്ത് കൈവശം വച്ച് മികച്ച മുന്നേറ്റങ്ങൾ നടത്താൻ ശ്രമമുണ്ടായെങ്കിലും അവയൊന്നും പൂർണതോതിൽ ലക്ഷ്യം കണ്ടില്ലായെന്ന് വേണം പറയാൻ.\nAlso Read: ISL 2020-21: ഇന്ത്യൻ സൂപ്പർ ലീഗ് പോരാട്ടങ്ങൾ എപ്പോൾ, എവിടെ കാണാം?\nമധ്യനിരയിൽ അറ്റാക്കിങ് മിഡ്ഫീൽഡറുടെ റോളിലെത്തിയ സഹൽ അബ്ദുൾ സമദ് പ്രതീക്ഷയ്ക്കൊത്ത് ഉയർന്നില്ലെന്ന് മാത്രമല്ല ഗ്യാരി ഹൂപ്പറിന് മികച്ച പിന്തുണ നൽകുന്നതിലും പരാജയപ്പെട്ടു. നന്നായി കളിച്ചെങ്കിലും ടീമിന് നേട്ടമുണ്ടാക്കാൻ വിങ്ങർമാരായ റിത്വിക് ദാസിനും നോറത്തിനും സാധിച്ചില്ല.\nഎന്തുകൊണ്ട് കേരള ബ്ലാസ്റ്റേഴ്സിൽ നിന്ന് ശക്തമായ തിരിച്ചുവരവ് പ്രതീക്ഷിക്കുന്നുവെന്ന് പരിശോധിച്ചാൽ മോഹൻ ബഗാനിൽ കിബു വികുന അവതരിപ്പിച്ച അതേ പൊസഷൻ അടിസ്ഥാനമാക്കിയുള്ള കളി തന്ത്രമാണ് ബ്ലാസ്റ്റേഴ്സിലും പരീക്ഷിക്കുന്നത്. എടികെ മോഹൻ ബഗാനെതിരെ കളിയുടെ 68 ശതമാനം സമയവും പന്ത് കൈവശം വയ്ക്കാൻ കേരള ബ്ലാസ്റ്റേഴ്സിന് സാധിച്ചു. ശക്തമായ പ്രതിരോധം തീർത്ത് എതിരാളികളുടെ പിഴവിൽ നിന്ന് മുന്നേറ്റം നടത്തുന്ന വികുന പാഠത്തിന്റെ അടിത്തറ ടീമിന് വ്യക്തമായി കഴിഞ്ഞു. മുന്നേറ്റത്തിൽ അവസരങ്ങൾ സൃഷ്ടിക്കാനും ലക്ഷ്യത്തിലെത്തിക്കാനും സാധിച്ചാൽ ആ തന്ത്രം പൂർണമായും വിജയിക്കും.\nപ്രതിരോധത്തിലെ ആഫ്രിക്കൻ കരുത്ത് തന്നെയാണ് കേരള ബ്ലാസ്റ്റേഴ്സിനെ അപകടകാരികളാക്കുന്നത്. ബക്കാരി കോനയും അദ്ദേഹത്തിന്റെ പങ്കാളി കോസ്റ്റ നമോൻസുവും ടൂർണമെന്റിലെ തന്നെ ഏറ്റവും ശക്തമായ സെന്റർ ബാക്ക് കോമ്പോയാണ് ഇരുവരുമെന്നും ആദ്യ മത്സരത്തിൽ തന്നെ തെളിയിച്ചു. വിങ്ങുകളിൽ കളിച്ച ജെസൽ കർണെയ്റോയും പ്രശാന്തും ഭേദപ്പെട്ട പ്രകടനം തന്നെയാണ് പുറത്തെടുത്തത്. കൊൽക്കത്തയ്ക്കെതിരെ ഒരുപിടി മികച്ച മുന്നേറ്റങ്ങൾ നടത്താനും ഇരുവർക്കും സാധിച്ചു.\nAlso Read: ജയത്തോടെ തുടങ്ങി സൂപ്പർ മച്ചാൻസും; ജംഷദ്പൂരിനെ വീഴ്ത്തിയത് 2-1ന്\nഅതേസമയം വരും മത്സരങ്ങളിൽ ഫുൾ ബാക്കറായി പ്രശാന്തിനെ കോച്ച് പരിഗണിക്കില്ല. നിഷു കുമാർ മാച്ച് ഫിറ്റാകുന്നതോടെ മധ്യനിരയിലേക്ക് മടങ്ങിയെത്താൻ പ്രശാന്തിനാകും ഇതോടെ ഡിഫൻസ് ഒന്നുകൂടെ മികച്ചതാകും. മധ്യനിരയിൽ വിസന്റെ ഗോമസിന്റെ അനുഭവ സമ്പത്ത് ആദ്യ മത്സരത്തിൽ തന്നെ പ്രതിഫലിച്ചിരുന്നു. പകരക്കാരനായി ഇറങ്ങിയ അർജന്റീനിയൻ അറ്റാക്കിങ് മിഡ്ഫീൽഡർ ഫകുണ്ടോ പെരേര വരും മത്സരങ്ങളിൽ ടീമിൽ നിർണായക സാനിധ്യമാകുമെന്നും ഉറപ്പാണ്.\nമലയാളി താരം കെ.പി രാഹുലും പരുക്കിൽ നിന്ന് മുക്തരായി മടങ്ങിയെത്തിയാൽ കേരള ബ്ലാസ്റ്റേഴ്സിന്റെ മുന്നേറ്റത്തിലെ പിഴവുകൾ നികത്താൻ സാധിക്കുമെന്നാണ് കരുതുന്നത്. റിത്വിക് ദാസിന് കൂടുതൽ അവസരങ്ങൾ നൽകാൻ കിബു വികുന തീരുമാനിച്ചാൽ നോറം സൂപ്പർ സബ്ബാകും.\nപ്രീ സീസൺ മത്സരങ്ങളുടെ അഭാവം ടീമിന്റെ പ്രകടനത്തെ ബാധിച്ചിട്ടുണ്ടെന്ന കാര്യത്തിൽ സംശയമില്ല. ഇതിന് പരിഹാരം കണ്ടെത്താനും കിബു വികുനയ്ക്ക് സാധിച്ചിട്ടുണ്ട്. ഓരോ മത്സരങ്ങൾക്ക് ശേഷവും ഫസ്റ്റ് ഇലവനിൽ കളിക്കാത്ത താരങ്ങളെ ഉൾപ്പെടുത്തി സൗഹൃദ മത്സരങ്ങളും സംഘടിപ്പിക്കാനാണ് തീരുമാനമായി.\nWeb Title: Kerala blasters fc pre match analysis strength and weakness amid neufc match


തടി കൂടിയെന്ന് പറഞ്ഞ് ഭാര്യയെ മുത്തലാഖ് ചൊല്ലിയ ഭര്‍ത്താവ് അറസ്റ്റില് • ഇ വാർത്ത | evartha\nതടി കൂടിയെന്ന് പറഞ്ഞ് ഭാര്യയെ മുത്തലാഖ് ചൊല്ലിയ ഭര്‍ത്താവ് അറസ്റ്റില്\nevartha Desk October 25, 2018, 4:37 pm October 25, 2018\nമധ്യപ്രദേശില് ഭാര്യയെ മുത്തലാഖ് ചൊല്ലിയ ഭര്‍ത്താവിനെ പൊലീസ് അറസ്റ്റ് ചെയ്തു. ജബുവ സ്വദേശി ആരിഫ് ഹുസൈനാണ് അറസ്റ്റിലായത്. പൊണ്ണത്തടി കാരണമാണ് ഭര്‍ത്താവ് തന്നെ മൊഴി ചൊല്ലിയതെന്ന് ചൂണ്ടിക്കാട്ടി ഭാര്യ സല്‍മ ഭാനു നല്‍കിയ പരാതിയിലാണ് അറസ്റ്റ്.\nപൊണ്ണത്തടിയാണെന്ന് പറഞ്ഞ് ആരിഫ് വളരെ മോശമായി പെരുമാറുകയും ദേഹോപദ്രവം ഏല്‍പിക്കുകയും ചെയ്യാറുണ്ടെന്ന് ഭാര്യ പരാതിയില് പറയുന്നു. ഇയാള്‍ക്കെതിരെ 2018 പുതിയ മുസ്ലീം വനിതാ (വിവാഹ സംരക്ഷണ അവകാശം) നിയമപ്രകാരം കേസെടുത്തതായി മേഘ്‌നഗര് എസ്എച്ച്ഒ കുശാല് സിങ്ങ് റാവത്ത് പറഞ്ഞു. 10 വര്‍ഷം മുമ്പാണ് സല്‍മ ഭാനുവും ആരിഫും വിവാഹിതരായത്. ഇവര്‍ക്ക് രണ്ട് കുട്ടികളുണ്ട്.


Great Escapes: വാല്‍പാറ , കൊടൈക്കനാല് വഴി മൂന്നാര്\nA journey to your soul thruasimple and small description about our Kodungallur - Valpara - Palani - Kodaikanal - Munnar trip\nവാല്‍പാറ , കൊടൈക്കനാല് വഴി മൂന്നാര്\nരാഹുലിന്റെ കാര്യങ്ങള് " ഉണ്ടു കൊണ്ടിരുന്ന നായര്‍ക്കു ഒരു വെളിപാടുണ്ടായി " എന്ന് പറഞ്ഞ പോലെ ആണ്. ഒരു ദിവസം രാവിലെ ചായ ഉണ്ടാക്കി കൊണ്ടിരുന്ന കെട്ട്യോള് എന്തോ ഒച്ച കെട്ട് ഓടി വന്നു നോക്കുമ്പോള് തലേന്ന് രാത്രി വളരെ നോര്‍മല് ആയി ഉറങ്ങാന് കിടന്ന രാഹുല് "എനിക്ക് ടൂര് പോകണം" എന്നും പറഞ്ഞു താഴെ കിടക്കുന്നതാണ്. എന്ത് പറ്റി രാഹുലേട്ടാ എന്നും ചോദിച്ചു ഓടി വന്ന കേട്ട്യോളോട് നിനക്കു വീട്ടില് പോകണോ? എന്ന് വീണിടത്ത് നിന്നും എണീക്കാതെ രാഹുല് ചോദിച്ചു. വേണമെങ്കില് ഒരാഴ്ച നീ വീട്ടില് പോയി നിന്നോ. വേഴാമ്പലിനു മഴ കിട്ടിയ പോലെ ആയിരുന്നു അപ്പോള് കെട്ട്യോള്. വീട്ടില് പോകാനായി dress pack ചെയ്തു വെക്കുന്ന കേട്ട്യോളോട് വളരെ മയത്തില് ഞാനൊരു ടൂര് പോകുന്നു എന്ന് പറഞ്ഞപ്പോളാണ് ഇതൊരു മാതിരി മധുരിച്ചിട്ടു തുപ്പാനും വയ്യ കയ്ച്ചിട്ട് ഇറക്കാനും വയ്യ എന്ന മട്ടിലായല്ലോ എന്ന് കെട്ട്യോള് ചിന്തിച്ചത്. ഉടന് തന്നെ രാഹുല് സുജിത്തിനെയും സൂരജിനെയും വിളിച്ചു. നമുക്കൊരു ടൂറടിച്ചാലോ? ഞങ്ങളുടെ കൊടുങ്ങല്ലൂര് - വാല്‍പാറ -പഴനി - കൊടൈക്കനാല് - തേനി - മൂന്നാര് - കൊടുങ്ങല്ലൂര് യാത്രക്ക് കാരണമായ സംഭവം അതായിരുന്നു.\nഒരു യാത്ര പോകണം എന്നത് ഏകദേശം2മാസം മുന്നേ ഞങ്ങള് തീരുമാനിച്ചിരുന്നു. എന്നാല് എങ്ങോട്ട് എന്നത് എപ്പോഴത്തെയും പോലെ പ്രശ്നക്കാരന് ആയി. ആയിടക്കാണ് "മാതൃഭൂമി യാത്രയില്" വാല്‍പാറ റൂട്ടിനെ കുറിച്ചു വായിച്ചത്. അത് വഴി പഴനിക്കും അവിടെ നിന്നു കൊടൈക്കനാലിനും പോയാലോ എന്ന് മനസ്സില് തോന്നി. എന്നാല് പിന്നെ തിരിച്ചു വരുന്നത് മൂന്നാര് വഴി ആക്കാം എന്നായി രാഹുല്.\nയാത്രയെ പറ്റി വീട്ടില് പറഞ്ഞപ്പൊ ചെറിയ മുറുമുറുപ്പുണ്ടായി. ചെറുപ്പക്കാര് യാത്ര പോകുന്നത് പൊതുവെ വയസായവര്‍ക്ക് അത്രയ്ക്ക് ദഹിക്കാറില്ലല്ലൊ.\n"എവിടേക്കാ പോണേ?" സുജിതിനോട് വീട്ടുകാര് ചോദിച്ചു. "പഴനി കൊടൈക്കനാല് മൂന്നാര്....." പറഞ്ഞു തീര്‍ന്നില്ല. "നിനക്കെന്താ മൂന്നാറിലെ ആരെങ്ങിലും കൈവിഷം തന്നിട്ടുണ്ടോ ?? എപ്പോ നോക്കിയാലും മൂന്നാര്".\nവീട്ടുകാര് അങ്ങനെ പറയാന് കാരണം ഉണ്ട്.6മാസം മുന്‍പാണ് ഇതേ ആളുകളുടെ കൂടെ മൂന്നാര് പോയി2ദിവസം താമസിച്ചത്. കൂടാതെ ഒരു കൊല്ലം മുന്‍പ് അളിയന്‍റെ കൂടെയും അവിടെ പോയിരുന്നു. പക്ഷെ ഉത്തമരായ ആളുകള് ഒന്നു തീരുമാനിച്ചാല് അത് നടത്തും എന്ന് നിങ്ങള്‍ക്ക് അറിയാമല്ലൊ ....\nസൂരജിന്‍റെ പുതിയ സ്വിഫ്റ്റ് എടുക്കാം. കാറിനു ഒരു ഓട്ടവും ആവും. പക്ഷെ ഞങ്ങള്3പേരെ കൂടാതെ ഒരാളും കൂടി ഉണ്ടായാല് വളരെ നന്നായിരിക്കും എന്ന് തോന്നി. ഞങ്ങളുടെ കഴിഞ്ഞ മുന്നാര് യാത്രയിലെ team mate ആയ അനീഷിനെ വിളിച്ചു. പക്ഷെ അവന് ചില അസൗകര്യങ്ങള് ഉണ്ട്. അപ്പോളാണ് അനിച്ചേട്ടനെ പറ്റി ഓര്‍മ വന്നത്. ആദ്യം കുറച്ചു ഒഴിവുകഴിവുകള് പറഞ്ഞെങ്ങിലും അവസാനം അദ്ദേഹം സമ്മതിച്ചു. അങ്ങനെ യാത്ര - സുജിത്ത് , രാഹുല് , സുരജ് , അനില് - ഈ നാല് പേരും അടങ്ങിയ ടീം ആണ് എന്ന് നിശ്ചയിച്ചു.\nരാത്രി യാത്ര വേണ്ട എന്നായിരുന്നു ഞങ്ങളുടെ തീരുമാനം . കൊടൈക്കനാലിലെ താമസം രാഹുല് നോക്കിക്കോളാം എന്ന് പറഞ്ഞു. അദ്ദേഹം കഴിഞ്ഞ പ്രാവശ്യം അവിടെ പോയപ്പോള് താമസിച്ചിരുന്ന Coakers walk ന്‍റെ തൊട്ടടുത്തുള്ള Greenland ഹോട്ടലില് വിളിച്ചു room book ചെയ്തു.\nപോകേണ്ട സ്ഥലവും , തീയ്യതിയും , ആളുകളും , വാഹനവും ഒക്കെ ആയി.... പക്ഷെ പോകുന്ന വഴികളെ കുറിച്ചു യാതൊരു ധാരണയും ഞങ്ങള്‍ക്കില്ല. ആ ചുമതല ബാക്കി3പേരും സുജിത്തിനെ ഏല്പിച്ചു. ഞങ്ങള് google earth ന്‍റെ സഹായത്തോടെ പോകുന്ന വഴികളെ കുറിച്ചും , വഴിയിലെ പ്രധാന സ്ഥലങ്ങളെ കുറിച്ചും നല്ല ധാരണ ഉണ്ടാക്കിയെടുത്തു. കൂടാതെ പ്രധാന സ്ഥലങ്ങളുടെ പേരുകള് എല്ലാം കുറിച്ചെടുക്കുകയും ചെയ്തു. അത് യാത്രയില് ഞങ്ങളെ വളരെയധികം സഹായിച്ചു.\nഅങ്ങനെ മാര്‍ച്ച് 19 വ്യാഴാഴ്ച അതിരാവിലെ 4.30 ന് ഞങ്ങള് കൊടുങ്ങല്ലൂര് നിന്നും യാത്ര ആരംഭിച്ചു. സുജിത്ത് , സൂരജ് , അനിച്ചേട്ടന് എന്നിവര് കൊടുങ്ങല്ലൂര് നിന്നും രാഹുല് ഫോര്‍ട്ട് കൊച്ചിയില് നിന്നും ആണ് യാത്ര ആരംഭിച്ചത്. കുറെ ദൂരം യാത്ര ചെയ്യാനുള്ളത് കൊണ്ടു കൊടുങ്ങല്ലൂരിലെ ത്രിക്കുലശേഖരപുരം ശ്രീകൃഷ്ണ ക്ഷേത്രത്തില് പോയി തൊഴുതു. ദൈവത്തിന്‍റെ ഒരു കണ്ണ് എപ്പോഴും നമ്മുടെ മേല് വേണമല്ലോ. അവിടെ നിന്നും മാല്യങ്കര-ചെറായി വഴി നേരെ വൈപ്പിനിലേക്ക് വെച്ചുപിടിച്ചു. ഏകദേശം 5.45 ന് ഞങ്ങള് അവിടെ എത്തി. കൊച്ചിയിലെ കൊതുകുകള് എന്ന് കേട്ടിട്ടേ ഉള്ളു. എന്റെ മോനേ ഒരു രണ്ടു രണ്ടര കൊതുകുകള്. അതും ആയിരക്കണക്കിന്. രാഹുല് വരുന്നതു വരെ കൊതുകടി കൊണ്ടു ഞങ്ങളുടെ ആപ്പീസുപൂട്ടിപ്പോയി.\n6 മണിയുടെ ആദ്യത്തെ ബോട്ടിന് രാഹുല് ഫോര്‍ട്ട് കൊച്ചിയില് നിന്നും വൈപ്പിനില് എത്തി. വൈപ്പിനില് നിന്നും ഗോശ്രീ പാലം വഴി ചാലക്കുടിയിലേക്ക് യാത്രയായി. ഇടയ്ക്ക് ആലുവക്ക് അടുത്ത് ഒരു ഹോട്ടലില് ഭക്ഷണം കഴിക്കാന് ഇറങ്ങി. നല്ല ചൂടന് വെള്ളേപ്പം. ഞാന് ഒരു 8 എണ്ണം ടപേ ടപേന്ന് തട്ടി. വീണ്ടും കഴിച്ചാല് കൊള്ളാം എന്നുണ്ടായിരുന്നു. പക്ഷെ അടുത്തുള്ള ടേബിളില് ഇരുന്നവരുടെ നോട്ടം കണ്ടപ്പോ വേണ്ട എന്ന് വെച്ചു. അല്ലെങ്ങിലും നല്ലോണം ഭക്ഷണം കഴിക്കുന്നവരോട് പൊതുജനത്തിന് എന്നും അസൂയ ആണ്. അസൂയ മൂത്ത് തടിയാ, ഉണ്ടപക്രു തുടങ്ങിയ ഇരട്ടപ്പേരുകള് വിളിക്കാനും അവര്‍ക്ക് മടിയില്ല.\nഭക്ഷണത്തിന് ശേഷം ഞങ്ങള് നേരെ അതിരപ്പിള്ളിക്ക് വണ്ടി വിട്ടു. ചാലക്കുടിയില് നിന്നും ഏകദേശം 35 K.M ആണ് അതിരപ്പിള്ളിക്ക്. നല്ല കലക്കന് rubberised റോഡ്. അതിരപ്പിള്ളിയുടെ സൗന്ദര്യം പൂര്‍ണമായും ആസ്വദിക്കാന് ആര്‍ക്കെങ്ങിലും സാധിച്ചിട്ടുണ്ടോ എന്ന കാര്യത്തില് സംശയം ഉണ്ട്. അവിടെ നിന്നു കുറച്ചു ഫോട്ടോ എടുത്തു. അതിരപ്പിള്ളിയില് നിന്നും അങ്ങോട്ടുള്ള റോഡ് ഏകദേശം മലക്കപ്പാറ കഴിയുന്നത് വരെ കുറച്ചു മോശമാണ്. പലപ്പോഴും കാര്2,3ഗിയറിലാണ് ഓടിയത്. കാട്ടിലൂടെയാണ് നമ്മള് പോകുന്നത് എന്നത് ശരിക്കും അനുഭവപ്പെട്ടത് ഈ വഴിയിലൂടെ പോയപ്പോളാണ്.\nമലക്കപ്പാറ കഴിഞ്ഞാല് തമിഴ്നാട് ആയി . അവിടെ എത്തിയപ്പോള് ഏകദേശം 1 മണി ആയി. ഒരു ചായക്കടയില് കേറി ചായയും പരിപ്പുവടയും കഴിച്ചു. തമിഴ്നാട്ടില് കടന്നാല് നല്ല റോഡായി . പക്ഷെ എല്ലാ ചെക്ക് പോസ്റ്റിലും ഞങ്ങളുടെ കയ്യില്‍നിന്നും 10 രൂപ വീതം വാങ്ങിച്ചു. Upper Sholayar Dam വഴി ഞങ്ങള് മുന്നോട്ടു കുതിച്ചു . മലക്കപ്പാറയില് നിന്നും ഏകദേശം 30 KM ഉണ്ട് വാല്‍പാറക്ക്. ഒരു ചെറിയ ടൌണ് . വാല്‍പാറ കഴിഞ്ഞാല് പിന്നെ 40 മുടിപ്പിന് വളവുകള് ഉണ്ട് . Loam's View ല് നിന്നുള്ള ആളിയാര് ഡാം ന്‍റെ ഒരു കാഴ്ച ഉണ്ട് . കിടിലന്. മലകളെ ചുറ്റി വളഞ്ഞു പുളഞ്ഞു പോകുന്ന റോഡും താഴെ ഡാമും. ഈ യാത്രയില് എന്നെ അത്ഭുതപ്പെടുത്തിയ4കാഴ്ചകളില് രണ്ടാമത്തെതാണിത് .\nആദ്യത്തേത് തീര്‍ച്ചയായും അതിരപ്പിള്ളി തന്നെ.\nDistance from Kochi to important points in the Kochi - Valpara - Palani route\nKerala High Court , Kochi -0KM\nChalakudi- 46 KM ..... Athirapally Water Falls- 78 KM ...... Watch Maram- 96 KM ..... Sholayar Power House- 113 KM ..... Malakkappara- 133 KM ..... Upper Sholayar Dam- 138 KM .....Valpara- 162 KM ..... Attakatty- 189 KM ...... Aliyar Dam- 203 KM ..... Naalu Moola Sungam- 213 KM ..... Erusenam Patty- 226 KM ( Better road thru Erusenam Patty - Mukkonam - Udumalpettu to Palani ) ..... Jolipatty- 240 KM\nPalani - 278 KM\nDistance to Kodaikanal from Palani - 65 KM.\nDistance from Kodaikanal to important points in the Kodaikanal - Theni - Munnar route\nKodaikanal -0KM\nPerumal Malai - 12 KM ..... Mayiladum Parai - 20 KM ...... Oothu - 29 KM ...... Dum Dum Falls View - 41 KM ..... Ghat Road - 54 KM ...... Periyakulam - 70 KM ...... Theni - 87 KM ..... Bodi - 102 KM ( + 68 KM to Munnar thru Bodimettu - Devikulam ) ..... Thevaram - 122 KM ...... Uthama Palayam - 134 KM ...... Cumbum - 142 KM ...... Cumbum Check Post - 183 Km ..... Santhan Para - 201 KM ...... Devikulam - 228 KM\nMunnar - 235 KM\nDistance from Munnar to important points in the Munnar - Kodungallur route\nMunnar -0KM\nPallivasal -5KM ...... Adimali - 29 KM ...... Irumbupaalam - 39 KM ...... Neriamangalam Bridge - 58 KM ...... Kothamangalam - 78 KM ...... Perumbavur - 97 KM ...... Kaladi - 103 KM ...... Nedumbasery Airport - 109 KM ...... Athani - 114 KM ...... N.Parur - 129 KM ...... Kodungallur - 140 KM.\nPosted by Great Escapes at 2:23 AM\npoor-me/പാവം-ഞാന് April 1, 2009 at 5:44 PM\nWnat to read more!\nthis is my blog of dj tecnology,tech in general, i hope you like.\ni don understand this lenguage but the pictures are amazing.\ngreenvalley-view August 1, 2011 at 2:50 AM\ntour report is excellent... but where is the photos?


ഹരിചന്ദനം: സ്വപ്നത്തിന്റെ അച്ചുകള് തേടുന്നവര് - അദ്ധ്യായം അഞ്ച്\nസ്വപ്നത്തിന്റെ അച്ചുകള് തേടുന്നവര് - അദ്ധ്യായം അഞ്ച്\nമുൻ അദ്ധ്യായങ്ങൾ വലതുവശത്തുള്ള സൂചികയിൽ ക്ലിക്ക് ചെയ്താൽ വായിക്കാം\n“ഒന്നും പറയാറായിട്ടില്ല, ഇരുപത്തിനാലു മണിക്കൂർ ഒബ്സർ‌വേഷനിലാണ്” ഡോക്ടർ തിടുക്കത്തിൽ നടന്നു പോയി.\nഅപ്പോഴേക്കും രാധേട്ടന്റെ അടുത്ത ചില ബന്ധുക്കൾ എത്തി. ചിലമുഖങ്ങൾ പരിചയമുണ്ട്. ആശുപത്രിയിൽ രണ്ട് പേരിൽ കൂടുതൽ നിൽ‌ക്കാൻ സമ്മതിക്കില്ല. ഓരോരുത്തരായി യാത്രപറഞ്ഞിറങ്ങി. കുട്ടികളിൽ രണ്ട് പേർ കൂടെ വരുന്നുണ്ട് എന്ന് പറഞ്ഞു.\n“ എന്തെങ്കിലും ആവശ്യമുണ്ടെങ്കിൽ വിളിക്കണം “ യാത്ര പറഞ്ഞിറങ്ങുമ്പോഴേക്കും ഇരുട്ട് പരന്ന് തുടങ്ങിയിരുന്നു.\nതിരിച്ചുള്ള യാത്രയിൽ ആരും ഒന്നും മിണ്ടുന്നുണ്ടായിരുന്നില്ല. മുന്നിലെ സീറ്റിൽ സ്ഥാനം പിടിച്ച പയ്യൻ തലയും താഴ്ത്തി മൊബൈലിലെ കീപാഡിൽ തുരുതുരെ വിരലമർത്തുന്നുണ്ടായിരുന്നു. ഇടക്കൊന്നു ശ്രദ്ധിച്ചപ്പോൾ അവന്റെ മുഖത്ത് വിവിധ ഭാവങ്ങൾ വിരിയുന്നത് കണ്ടു. മൊബൈലും എസ് .എം.എസും സൃഷ്ടിക്കുന്ന ലോകം അവൻ നന്നായി ആസ്വദിക്കുന്നു.\n“ഹരീ, കുറേ ശമ്പളമെണ്ണി വാങ്ങുന്നതല്ലേ, ഈ ഫോണോന്നു മാറ്റിക്കൂടേ” ശാശ്വതിന്റെ സ്ഥിരം അഭ്യർ‌ത്ഥനയാണ്. ക്യാമറയും ജി.പി.ആർ.എസുമില്ലാത്ത ഫോണിനെക്കുറിച്ച് അവനുമാത്രമല്ല, ചുറ്റുമുള്ള ഭൂരിഭാഗം പേർക്കും പുച്ഛമായിരുന്നു.\nഫോണിനെക്കുറിച്ചുള്ള ചിന്തകൾക്ക് ഭംഗം വരുത്തിയത് മൊബൈലിന്റെ തുടർച്ചയായ ശബ്ദമാണു. ഡാഷ്ബോർ‌ഡിലിരുന്ന ഫോൺ മുന്നിലിരുന്ന പയ്യൻ എടുത്തു നോക്കി, പിന്നെ എന്റെ നേരെ നോക്കി “കൃഷ്ണവേണി” എന്നു പിറുപിറുത്തു. വണ്ടി സൈഡിലേക്കൊതുക്കി ഫോണെടുത്തു.\n“ഹരി, ദേവേട്ടന്റെ നമ്പർ ഒന്നു തരുമോ” കൃഷ്ണവേണിയുടെ നനഞ്ഞ ശബ്ദം. നനുത്ത വേനൽ‌മഴ കരിയിലയിൽ വീഴുന്ന ഒരു പ്രതീതിയാണു..\n“കയ്യിൽ ഇപ്പോഴില്ല, ഞാൻ വീട്ടിലെത്തിയിട്ട് അയച്ചു തരാം. ആം ഡ്രൈവിങ്ങ് നൌ. ബൈ”. ഫോൺ കട്ട് ചെയ്ത് മുന്നോട്ട് എടുക്കുമ്പോഴും സഹയാത്രികൻ മൊബൈലിലെ ബട്ടണുകൾക്ക് മേൽ താണ്ഡവമാടുകയായിരുന്നു\nകൃഷ്ണവേണിയെ ഒരുപാട് വർഷങ്ങൾക്ക് ശേഷം കണ്ടത് ഇച്ചേയിയുടെ ശ്രാദ്ധത്തിനു നാട്ടിൽ പോയപ്പോഴായിരുന്നു.\n“ഇച്ചേയി മരിച്ചതറിയാൻ വൈകി.” ഉമ്മറത്തെ തൂണിനു പിന്നിൽ ചാരിനിന്നുകൊണ്ടുള്ള വേണിയുടെ സം‌സാരത്തിലെവിടെയോ ഒരു കുറ്റബോധത്തിന്റെ അംശം കലർന്നതായി തോന്നി. ഒരു പക്ഷെ അത് തന്റെ തോന്നലാവാം. ഇച്ചേയി എന്ന് ഞങ്ങൾ വിളിക്കുന്ന എന്റെ മൂത്ത ചേച്ചി മരിച്ചിട്ട് മൂന്ന് വർഷമായി. സ്വന്തം സഹോദരനായ തന്നെക്കാളും ഇച്ചേയിക്കിഷ്ടം വേണിയെയായിരുന്നു. അതിനാൽ തന്നെ കുട്ടിക്കാലത്ത് പ്രധാന ശത്രുക്കളിലൊരാളായി വേണി പെട്ടെന്നു തന്നെ മാറി.\nസ്കൂളില്ലാത്ത ദിവസങ്ങളിൽ വീട്ടിലെ പശുവിനെ പറമ്പിൽ തീറ്റിക്കാൻ കൊണ്ട് പോവുക എന്ന ദൌത്യം തന്റെ തലയിലായിരുന്നു. ഒരുകയ്യിൽ കമ്മ്യൂണിസ്റ്റ് പച്ചയുടെ കമ്പും വീശി പശുവിനേയും കൊണ്ട് പറമ്പിൽ അലയുക എന്നത് തനിക്കേറെ ഇഷ്ടമുള്ള കാര്യവുമായിരുന്നു. പൂവാങ്കുറുന്നില പറിക്കാൻ വരുന്ന ശങ്കരൻ വൈദ്യരും അയിനിചക്കയുടെ കുരുപറക്കാൻ വരുന്ന അമ്മിണിയമ്മൂമ്മയും അടങ്ങുന്ന സുഹൃത് വലയം കൂടുതൽ വികസിച്ചത് ഈ ഗോപാലകവേഷത്തിന്റെ സമയത്തായിരുന്നു.\nഅന്ന് കൊയ്ത്ത് കഴിഞ്ഞ സമയമായതുകൊണ്ട് ഇച്ചേയി നെല്ല് പുഴുങ്ങുന്ന തിരക്കിലായി. ആ സമയത്താണു വേണി കൂടുതലടുത്തത്. പെൺ‌കുട്ടികളോട് സംസാരിക്കുന്നത് ആൺ‌കുട്ടികൾക്ക് കുറച്ചിലാണു എന്ന ധാരണയുള്ളതിനാലും വേണിയെ പലപ്പോഴും ശത്രുസ്ഥാനത്ത് നിർ‌ത്തിയിരുന്നതിനാലും അവളുമായി ഒരു അകലം പാലിച്ചിരുന്നു.\n“ഹരി, മോക്ഷമി രണ്ട് കട വരുമ്പോൾ കൊണ്ടുവരണേ” എന്ന വേണിയുടെ അഭ്യർത്ഥന തള്ളിക്കളയാനും തോന്നിയില്ല. കർ‌ക്കടകമാസത്തിൽ ദശപുഷ്പം പൂജിക്കുന്ന ചടങ്ങിലേക്ക് ചെടികൾ പറച്ചുകൊടുക്കുക എന്നത് ഇച്ചേയി സ്ഥിരം തന്നെ ഏൽ‌പ്പിക്കുന്നതാണു. ഇവളുടെ കയ്യിലെ വള ഊരിപ്പോവുമോ എന്നാണു ആദ്യം തോന്നിയത്. പിന്നെ ഒരു പെൺ‌കുട്ടിയുടെ അഭ്യർത്ഥന തന്നിലെ ആൺ‌കുട്ടിയുടെ അഭിമാനത്തെ ഉണർത്തി എന്നും പറയാം..\nമുയൽ‌ചെവിയൻ പറിച്ചു കൊടുക്കുമ്പോൾ അവളുടെ മുഖത്തേക്ക് നോക്കിയില്ല. കുറച്ചു ദൂരം നടന്നു തിരിഞ്ഞു നോക്കിയപ്പോൾ അവൾ തന്നെയും നോക്കി ആ നിൽ‌പ്പുതന്നെ നിൽക്കുന്നതു കണ്ടു. ചെറിയ ചമ്മലോടെ വീണ്ടും തിരിഞ്ഞു നടക്കാൻ തുടങ്ങിയപ്പോൾ ‘നാളെ കാണാം‘ എന്ന് വിളിച്ച് പറഞ്ഞ് കൊണ്ട് അവൾ നടന്നകന്നു. പിന്നീട് കർ‌ക്കടകമാസം കഴിയുന്നത് വരെ അതും പറഞ്ഞ് സ്ഥിരം പിന്നാലെ വരും.\n“ഹരിക്ക് കൈനോക്കാനറിയുമോ?” വേണിയുടെ ചോദ്യം ഞെട്ടലിനൊപ്പം ചിരിയും വരുത്തി. “ഇല്ല” എന്ന് പറഞ്ഞ് നീട്ടിപ്പിടിച്ച വേണിയുടെ കയ്യിൽ കയ്യിലുണ്ടായിരുന്ന വടികൊണ്ട് ചെറിയ അടി കൊടുത്തപ്പോൾ അവളുടെ മുഖത്ത് ചെറിയ നിരാശ പരന്നു.\n“എന്താപ്പോ കൈ നോട്ടമറിഞ്ഞട്ട്? രാജകുമാരനെപ്പോൾ വരുമെന്നറിയാനാണോ” തന്റെ കുസൃതിയോടെയുള്ള ചോദ്യത്തിന്റെ മുന്നിൽ പെട്ടെന്നു തലയും താഴ്ത്തി നടന്നകലുന്ന വേണിയുടെ ചിത്രം മനസ്സിൽ തെളിഞ്ഞു വന്നു.\nപെട്ടെന്ന് സാദിഖിന്റെ മൊബൈൽ ബെല്ലടിച്ചു. എസ്.എം.എസ് വായനയെ ശല്ല്യപ്പെടുത്തിയതിന്റെ ഒരു കെറുവ് അവന്റെ മുഖത്ത് കാണാം. ഫോൺ എടുത്ത് ഹെലോ പറഞ്ഞതും അവൻ ഗിയറിൻ‌മേൽ ഇരുന്ന എന്റെ ഇടത് കൈ പിടിച്ചതും ഒരുമിച്ചായിരുന്നു…\nഫോൺ വച്ച് വിളറിയമുഖത്തോടെ എന്നെ നോക്കി. ഞാൻ വേഗം‌കുറച്ച് സൈഡ് ഒതുക്കുന്നതിനിടെ ചിതറിയ ശബ്ദത്തിൽ അവന്റെ ശബ്ദം ഞങ്ങളുടെ കാതിലേക്ക് എത്തി..\nPosted by Praveen Meenakshikkutty at 6:18 AM


‘ഓരോ കൊലയ്ക്കു ശേഷവും ആത്മവിശ്വാസം കൂടി’: നിർവികാരതയോടെ ജോളി | koodathayi | jolly | Manorama news\nമനോരമ ലേഖകൻ October 13, 2019 07:22 AM IST\nകോഴിക്കോട് ∙ ഓരോ കൊലപാതകത്തിനു ശേഷവും പിടിക്കപ്പെടാതിരുന്നത് ആത്മവിശ്വാസം കൂട്ടിയെന്ന് കൂടത്തായി കൊലക്കേസ് പ്രതി ജോളി ജോസഫ്. പിന്നീടുള്ള ഓരോ കൊല നടത്താനും ഇതു ധൈര്യം നൽകി. ഇതോടെ കൊലപാതകങ്ങൾക്കിടയിലെ കാലയളവ് കുറഞ്ഞുവന്നു.\nപിഞ്ചുകുഞ്ഞിനെ കൊല്ലാൻ ബ്രെഡിൽ സയനൈഡ് ചേർത്തു; ബാക്കി കാണാതെയായി\nആദ്യ ഭർത്താവ് റോയി തോമസിന്റെ മൃതശരീരം പോസ്റ്റ്മോർട്ടം ചെയ്തപ്പോൾ സയനൈഡിന്റെ അംശം കണ്ടെത്തിയിട്ടും ഒരന്വേഷണവും നടക്കാതിരുന്നതോടെ പൂർണ ധൈര്യമായെന്നു ജോളി ചോദ്യം ചെയ്യലിനിടെ പൊലീസിനോടു പറഞ്ഞു. ഓരോ കൊലപാതകം നടത്തിയ രീതിയും ജോളി നിർവികാരതയോടെ വിവരിച്ചു.\n∙ അന്നമ്മ തോമസിനെ കൊലപ്പെടുത്തിയത്. 2002ൽ. കൊലയ്ക്ക് ഉപയോഗിച്ചത് കീടനാശിനി.\n∙ രണ്ടാമത്തെ കൊലപാതകം6വർഷത്തിനു ശേഷം. ടോം തോമസിന് കപ്പപ്പുഴുക്കിലും വെള്ളത്തിലും സയനൈഡ് കലർത്തി നൽകി.\n∙ മൂന്നു വർഷത്തിനു ശേഷം 2011ൽ മൂന്നാമത്തെ കൊലപാതകം. റോയ് തോമസിനു സയനൈഡ് കലർത്തി നൽകിയത് ഏറ്റവും ഇഷ്ടപ്പെട്ട കടലക്കറിയിൽ\n∙ റോയ് തോമസിന്റെ മരണത്തെക്കുറിച്ച് അന്വേഷണം ഇല്ലാതായതോടെ പൂർണധൈര്യമായി. 2014ൽ3മാസത്തെ ഇടവേളയിൽ നടത്തിയതു2കൊലകൾ.\nമഞ്ചാടിയിൽ മാത്യുവിന് സയനൈഡ് കലർത്തി നൽകിയത് മദ്യത്തിൽ. ഷാജുവിന്റെ മകൾ ആൽഫൈനിനു സയനൈഡ് പുരട്ടിയ ബ്രെഡ് ഇറച്ചിക്കറിയിൽ മുക്കി നൽകി.\n∙ ഒരു വർഷത്തിനു ശേഷം ഷാജുവിന്റെ ആദ്യ ഭാര്യ സിലിയെ വധിക്കാനുള്ള ശ്രമം തുടങ്ങി. രണ്ടു ശ്രമങ്ങൾ പരാജയപ്പെട്ടു. 2016ൽ നടത്തിയ മൂന്നാം ശ്രമത്തിൽ സിലി മരിച്ചു. സയനൈഡ് നൽകിയത് വെള്ളത്തിൽ കലക്കിയും ഗുളികയിൽ പുരട്ടിയും.\nകല്ലറ തുറക്കൽ തടയാനും ശ്രമിച്ചു\nകൂടത്തായി കൊലപാതകങ്ങളിൽ മൃതദേഹാവശിഷ്ട പരിശോധനയ്ക്കായി കല്ലറ തുറക്കുന്നത് തടയാൻ ജോളി ജോസഫ് ശ്രമിച്ചെന്ന് വെളിപ്പെടുത്തൽ. കല്ലറ തുറന്നാൽ ദോഷമുണ്ടാകുമെന്നാണ് കുടുംബാംഗങ്ങൾക്കും സുഹൃത്തുക്കൾക്കുമിടയിൽ പ്രചരിപ്പിച്ചത്. പള്ളി അധികൃതരെ കണ്ട് തീരുമാനം മാറ്റാനും നീക്കം നടത്തിയിരുന്നു. അന്വേഷണ സംഘം വല മുറുക്കിയെന്നു ബോധ്യമായതോടെ പിൻമാറി.


ഭഗവതിപുരത്ത് കാറ്റേറ്റ് കാഴ്ചകൾ കണ്ടിരിക്കാം – Mangalam News Online\nPosted On - May 28, 2021\nകൊച്ചി>>>തമിഴ്‌നാട്ടിലെ തെങ്കാശി ജില്ലയിലാണ് ഭഗവതിപുരം എന്ന പച്ചപ്പ് നിറഞ്ഞ ഗ്രാമം. പേര് സൂചിപ്പിക്കുന്നത് പോലെ ഭഗവതി അനുഗ്രഹിച്ച ഗ്രാമം ആണ് ഇത്. കേരളത്തിലെ കൊല്ലം ജില്ലയോട് അതിർത്തി പങ്കിടുന്ന ഗ്രാമം കൂടിയാണ് ഭഗവതിപുരം.\nചുറ്റും മലയും വയലും ആണ് ഇവിടുത്തെ പ്രധാന കാഴ്ചകൾ. ഗ്രാമീണർ കൃഷിയെ ആശ്രയിച്ചാണ് ജീവിക്കുന്നത്. നെല്ലും, തെങ്ങും ആണ് പ്രധാന കൃഷി. രാവിലെ മുതൽ വൈകീട്ട് വരെ ഗ്രാമീണർ വയലുകളിലാണ്.നാൽകാലികളെ മേയ്ക്കുന്നത് ഇവിടുത്ത കൃഷി ചെയ്യാത്ത പാടങ്ങളിലെ സ്ഥിരം കാഴ്ചകളാണ്. ആട്, പശു എന്നിവയെയാണ് കൂടുതലായും പാടങ്ങളിൽ കാണുന്നത്.\nഉറങ്ങികിടക്കുന്ന റെയിൽവേ സ്റ്റേഷൻ\nകൊല്ലം – ചെങ്കോട്ട ബ്രോഡ് ഗേജ് റെയിൽ പാത കടന്ന് പോകുന്നത് ഭഗവതിപുരം ഗ്രാമത്തിലൂടെ ആണ്. ട്രെയിനുകൾ പൊതുവെ ഈ റൂട്ടിൽ കുറവാണ്. ആകെ രണ്ട് പാസ്സൻജർ ട്രെയിനുകൾ ആണ് ഇവിടെ ഉച്ചക്ക് നിർത്തുന്നത്.ട്രെയിനിൽ കയറാനും ഇറങ്ങാനും ഏറ്റവും കൂടിയാൽ രണ്ടോ മൂന്നോ പേർ മാത്രം. ഭഗവതിപുരം റെയിൽവേ സ്റ്റേഷൻ എപ്പോഴും ഉറക്കത്തിലാണ്. ഇടക്ക് ചൂളം വിളിച്ചു ട്രെയിനുകൾ കടന്ന് പോകുമ്പോൾ മാത്രം ഒന്ന് ഉണരും.\nഎപ്പോഴും കാറ്റ് ഏത് സമയത്തും ഇവിടെ കാറ്റാണ്. റെയിൽവേ സ്റ്റേഷൻ പ്ലാറ്റ്‌ഫോമിലെ ബെഞ്ചിൽ ഇരുന്നാൽ കാറ്റ് കൊണ്ട് മനോഹരമായ കാഴ്ചകൾ ആസ്വദിക്കാം. പ്രക്രതിയെ അടുത്തറിഞ്ഞു ശുദ്ധ വായു ശ്വസിച്ചു എത്ര നേരം വേണമെങ്കിലും സ്റ്റേഷനിലേ തണൽ മരങ്ങൾക്കടിയിൽ വിശ്രമിക്കാം.\nഗ്രാമീണരും നാട്ടു വിശേഷങ്ങൾ പങ്കുവയ്ക്കാൻ മര ചുവട്ടിൽ ആണ് സംഗമിക്കുന്നത്. സമീപത്തെ വഴിയിലൂടെ നടന്നാൽ തൊട്ടടുത്ത നെൽവയലിലേക്ക് പ്രവേശിക്കാം.\nവയലുകളിലെ പരിസ്ഥിതി സൗഹ്രദ വിശ്രമ കേന്ദ്രങ്ങൾ\nഗ്രാമീണർ ഉച്ച സമങ്ങളിൽ വിശ്രമിക്കുന്നതിന് വേണ്ടിയാണ് ഇവ ഉണ്ടാക്കിയിരിക്കുന്നത്. ഓല മേഞ്ഞ ചെറിയ കൂരകൾ ആണ് ഇവ. തറ നിരപ്പിൽ നിന്ന് അല്പം ഉയരത്തിൽ തൂണുകളിൽ ആണ് ഇവ നിർമിച്ചുരിക്കുന്നതു. രാത്രികാലങ്ങളിൽ കൃഷി ഇടങ്ങളിൽ വിളവ് തിന്നാൻ വരുന്ന വന്യ മൃഗങ്ങളെ പാട്ട കൊട്ടി ഓടിക്കാൻ വേണ്ടിയും ഗ്രാമീണർ ഇവ പ്രയോജനപ്പെടുത്തുന്നു.\nതെങ്കാശിയിലേക്കു മടങ്ങുന്നതിനു മുൻപ് ഞാൻ റെയിൽവേ സ്റ്റേഷന് സമീപത്തെ ചെറിയ കടയിൽ നിന്ന് ചായയും പക്കാവടയും കഴിച്ചു കുറച്ച് നേരം ഗ്രാമീണരോട് വിശേഷങ്ങൾ ചോദിച്ചിരുന്നു. നന്മയും കരുതലും ഉള്ള മനുഷ്യരെ ആണ് ഞാൻ ഭഗവതിപുരത്ത് കണ്ടത്. ഇനിയും വരാം എന്നും പറഞ്ഞ് ഞാൻ അവിടെ നിന്ന് മടങ്ങി.ബസ്സ് മാർഗം ഇവിടെ എത്തിചേരാൻ ബുദ്ധിമുട്ടാണ്. പുനലൂർ തെങ്കാശി ബസിൽ വരുന്നവർ പുളിയറൈ ചെക്‌പോസ്റ്റിൽ ഇറങ്ങണം. അവിടെ നിന്ന് മൂന്ന് കിലോമീറ്റർ ഇടത്തോട്ടു നടന്നാൽ ഭഗവതിപുരം റെയിൽവേ സ്റ്റേഷനിൽ എത്താം.\nPrevious Article ജനകീയ കൂട്ടാ യ്മക്ക് കോതമം ഗലം വൈ.എം. സി.എ. പി.പി.ഇ കിറ്റുകൾ കൈ മാറി.\nNext Article ലക്ഷദ്വീപ് യാത്രയുമായി ബന്ധപ്പെടുത്തി അഡ്മിനിസ്ട്രേറ്റര് ഏര്‍പ്പെടുത്തിയ പരിഷ്കാരങ്ങള് ഇന്നുമുതല് നിലവില് വരും\nAbout എബിൻ കെ.ഐ (ടൂറിസം അദ്ധ്യാപകൻ, ട്രാവൽ & ടൂറിസം റൈറ്റർ)\nView all posts by എബിൻ കെ.ഐ (ടൂറിസം അദ്ധ്യാപകൻ, ട്രാവൽ & ടൂറിസം റൈറ്റർ) →


ടാറ്റ ഹാരിയറിന്റെ അഞ്ച് പ്രധാന എതിരാളികള് - Malayalam DriveSpark\n16 hrs ago ഇന്ത്യൻ വിപണിയിക്കായി ഒരുങ്ങുന്ന ബെനലി ബൈക്കുകൾ\n18 hrs ago ഹോണ്ടയെ കൈവിട്ട് ഇന്ത്യന് ഇരുചക്രവാഹന വിപണി; നോട്ടം ഇന്തോനേഷ്യയിലേക്ക്\n19 hrs ago ഏപ്രിലിൽ 39 യൂണിറ്റ് വിൽപ്പന രേഖപ്പെടുത്തി പാക് വാഹന വിപണി\n21 hrs ago ഇതിഹാസ മോഡലിന് ആദരം, YZF R6-ന്റെ സ്‌പെഷ്യൽ എഡിഷൻ പതിപ്പുമായി യമഹ\nMovies മമ്മൂട്ടി ചെയ്യേണ്ട ക്യാരക്ടറാണ്! കരിയര് മാറ്റിമറിച്ച കഥാപാത്രത്തെക്കുറിച്ച് സലീം കുമാര് പറഞ്ഞത്\nTechnology ഐക്യു3ഇപ്പോൾ വെറും 31,990 രൂപയ്ക്ക് ലഭ്യമാണ്: വില, സവിശേഷതകൾ\nFinance സ്വർണം പണയം വയ്ക്കാൻ ഓടും മുമ്പ് ശ്രദ്ധിക്കുക, സ്വർണ പണയത്തിന് ഏറ്റവും മികച്ച ബാങ്കുകൾ ഇവയാണ്\nSports ധോണിയുടെ ഓറഞ്ച് നീളന് മുടി ദുരന്തം!! ജോണ് അബ്രഹാമിനു ചേരും- പറഞ്ഞത് സാക്ഷി തന്നെ\nടാറ്റ ഹാരിയറിന്റെ അഞ്ച് പ്രധാന എതിരാളികള്\nPublished: Monday, August 12, 2019, 11:38 [IST]\nഈ വര്‍ഷം ആദ്യം വിപണിയിലെത്തിയ ശേഷം വിജയമായി മാറിയ വാഹനങ്ങളിലൊന്നാണ് ടാറ്റ ഹാരിയര്. എസ്‌യുവി ശ്രേണിയിലെ കടുത്ത മത്സരത്തെ തുടര്‍ന്ന് പരിഷ്‌ക്കരിച്ച മോഡല് ഉടന് വിപണിയിലെത്തിക്കാന് തയ്യാറെടുക്കുകയാണ് കമ്പനി. ഇന്ത്യന് വിപണിയില് ഹാരിയറിന് വെല്ലുവിളിയാകുന്ന വാഹനങ്ങള് ഏതൊക്കെയാണെന്ന് നോക്കാം.\nഇന്ത്യന് വിപണിയില് കിയ തങ്ങളുടെ ആദ്യ വാഹനം ഓഗസ്റ്റ് 22 ന് അവതരിപ്പിക്കും. ഈ വിഭാഗത്തില് കൂടുതല് ഫീച്ചറുകള് വാഗ്ദാനം ചെയ്യുന്ന വാഹനമായിരിക്കും സെല്‍റ്റോസ്. UVO കണക്ടറ്റഡ് ഇന്‍ഫോടെയ്ന്‍മെന്റ് സിസ്റ്റം, ബോസ് സ്പീക്കറുകള്, എയര് പ്യൂരിഫയര്, ആംബിയന്റ് ലൈറ്റുകള്, ബ്ലൈന്‍ഡ് സോണ് ഡിറ്റക്ഷന് സിസ്റ്റം, ചായ്ക്കാവുന്ന പിന് സീറ്റുകള്, ട്രാക്ഷന് മോഡുകള്, ഡ്രൈവിംഗ് റിയര്‍വ്യൂ മോണിറ്റര്, ഹെഡ്‌സ്-അപ്പ് ഡിസ്‌പ്ലേ എന്നിവയാണ് സെല്‍റ്റോസിലെ സവിശേഷതകള്.\nവ്യത്യസ്ത എഞ്ചിന് ഓപ്ഷനുകള് കിയ സെല്‍റ്റോസില് വാഗ്ദാനം ചെയ്യുന്നു. മൂന്ന് വ്യത്യസ്ത എഞ്ചിന് ഓപ്ഷനുകളും മൂന്ന് വ്യത്യസ്ത ഓട്ടോമാറ്റിക്ക് ട്രാന്‍സ്മിഷന് ഓപ്ഷനുകളും ലഭ്യമാകുന്ന ഇന്ത്യന് വിപണിയിലെ ആദ്യ വാഹനം കൂടിയായിരിക്കുമിത്. 1.5 ലിറ്റര് പെട്രോള്, 1.5 ലിറ്റര് ഡീസല് എഞ്ചിനും ഏറ്റവും കരുത്തേറിയ 1.4 ലിറ്റര് ടര്‍ബോചാര്‍ജഡ് പെട്രോള് എഞ്ചിനുമാണ് സെല്‍റ്റോസില് കിയ ഉള്‍പ്പെടുത്തിയിരിക്കുന്നത്.\nഒരു പുതിയ പ്ലാറ്റ്‌ഫോമിനെ അടിസ്ഥാനമാക്കി ഹ്യുണ്ടായി ക്രെറ്റയെ പരിഷ്‌ക്കരിക്കുകയാണ്. 2020 ഓട്ടോ എക്‌സ്‌പോയില് പുതിയ ക്രെറ്റയെ കമ്പനി അവതരിപ്പിച്ചേക്കും. എയര് പ്യൂരിഫയര്, വെന്യുവില് ഉള്‍പ്പെടുത്തിയിരിക്കുന്ന കണക്റ്റഡ് ഇന്‍ഫോടെയിന്‍മെന്റ് സിസ്റ്റം എന്നിവയുള്‍പ്പടെയുള്ള പുതിയ നമിരവധി സവിശേഷതകളുമായാണ് ക്രെറ്റ വിപണിയിലെത്തുക.\nആധുനികത ഉള്‍പ്പെടുത്താനായി സ്പ്‌ളിറ്റ് ഹെഡ്‌ലാമ്പ് സജ്ജീകരണം വാഹനത്തില് ഉള്‍പ്പെടുത്തും. കൂടാതെ പുതുതലമുറയില്‍പെട്ട ഹ്യുണ്ടായി ക്രെറ്റയുടെ എഞ്ചിന് കിയ കെല്‍റ്റോസിന് സമാനമായിരിക്കും.\nമാരുതി സുസുക്കിയുടെ വിറ്റാര ബ്രെസ വിപണിയില് വിജയമായതോടെ വാഹനത്തിന്റെ വലിയ പതിപ്പ് ഉടന് ഇന്ത്യന് വിപണിയിലെത്തും. അന്താരാഷ്ട്ര വിപണിയില് ഇതിനകം തന്നെ വിറ്റാര വില്‍പ്പനക്കെത്തിയിരുന്നു. ഏതാനും ആഴ്ച്ചകള്‍ക്ക് മുമ്പ് ഇന്ത്യയില് വാഹനത്തിന്റെ പരീക്ഷണ ഓട്ടം നടത്തുകയും ചെയ്തിരുന്നു. 1.5 ലിറ്റര് പെട്രോള് എഞ്ചിന് പതിപ്പ് മാത്രമായിരിക്കും പുതിയ വിറ്റാര വാഗ്ദാനം ചെയ്യുക.\nMost Read: മാരുതി ജിപ്‌സിക്ക് പകരക്കാരനായി ജിംനി എത്തുന്നു\nഇന്ത്യന് വിപണിയില് ഹോണ്ടയുടെതായി വരാനിരിക്കുന്ന ഏറ്റവും പുതിയ എസ്‌യുവിയാണ് ഈ വര്‍ഷം അവസാനത്തോടുകൂടി വാഹനം വിപണിയിലെത്തിയേക്കാം. അവതരണത്തിന് മുന്നോടിയായി ഇന്ത്യന് നിരത്തുകളില് വാഹനത്തിന്റെ പരീക്ഷണ ഓട്ടവും കമ്പനി നടത്തിയിരുന്നു. 1.8 ലിറ്റര് i-VTEC പെട്രോള് എഞ്ചിന് 1.6 ലിറ്റര് i-DTEC ഡീസല് എഞ്ചിന് എന്നിവയാണ് HR-V യുടെ കരുത്ത്. രണ്ട് എഞ്ചിനിലും ഓട്ടോമാറ്റിക്ക് ട്രാന്‍സ്മിഷനുകള് ഹോണ്ട വാഗ്ദാനം ചെയ്യും.\nMQB-A0 പ്ലാറ്റ്‌ഫോമിനെ അടിസ്ഥാനമാക്കി എല്ലാ വാഹനങ്ങളും സ്‌കോഡ പുറത്തിറക്കും. കമ്പനിയുടെ പുതിയ വാഹനമായ കാമിക്കിനെ ആഗോളതലത്തില് കമ്പനി അവതരിപ്പിച്ചിരുന്നു. ഒരു മിഡ്-സൈസ് എസ്‌യുവിയാണ് സ്‌കോഡയുടെ ഈ വാഹനം. ഇന്ത്യയില് കാമിക്കിന്റെ രണ്ട് പെട്രോള് എഞ്ചിന് പതിപ്പുകള് കമ്പനി വാഗ്ദാനം ചെയ്‌തേക്കും.\nMost Read: കിയ സെല്‍റ്റോസ്; ആദ്യ ഡ്രൈവ് റിവ്യൂ\n1.0 ലിറ്റര് മൂന്ന് സിലിണ്ടര് എഞ്ചിനാകും കാമിക്കില് സ്‌കോഡ വാഗ്ദാനം ചെയ്യുക. 115 bhp കരുത്തില് 200 Nm torque ഉത്പാദിപ്പിക്കും വാഹനം. ആറ് സ്പീഡ് മാനുവല് അല്ലെങ്കില് ഏഴ് സ്പീഡ് ഇരട്ട ക്ലച്ച് ഓട്ടോമാറ്റിക്ക് ട്രാന്‍സമിഷനാകും ഉള്‍പ്പെടുത്തുക. കാമിക്കിന്റെസിഎന്‍ജി പതിപ്പും ഇന്ത്യയില് ലഭ്യമാകും.\nഹോണ്ടയെ കൈവിട്ട് ഇന്ത്യന് ഇരുചക്രവാഹന വിപണി; നോട്ടം ഇന്തോനേഷ്യയിലേക്ക്\nഏപ്രിലിൽ 39 യൂണിറ്റ് വിൽപ്പന രേഖപ്പെടുത്തി പാക് വാഹന വിപണി\nബൊലേറോയിലും ടോയിലെറ്റ് സംവിധാനമൊരുക്കി ഓജസ് ഓട്ടോമൊബൈൽസ്\nഇതിഹാസ മോഡലിന് ആദരം, YZF R6-ന്റെ സ്‌പെഷ്യൽ എഡിഷൻ പതിപ്പുമായി യമഹ\nടാറ്റയെ കൂടെകൂട്ടുന്ന പദ്ധതി ഉപേക്ഷിക്കാനൊരുങ്ങി ചെറി\nFive big challengers of Tata Harrier launching soon. Read more Malayalam\nStory first published: Monday, August 12, 2019, 11:38 [IST]


ചോറിനൊപ്പം കഴിക്കാന് അടിപൊളി കൂന്തൽ ഫ്രൈ\nപലരുടെയും ഇഷ്ടപ്പെട്ട കടല് വിഭവമാണ് ചിലസ്ഥലങ്ങളില് കൂന്തള് എന്നു വിളിക്കുന്ന കണവ. കഴുകാനും വൃത്തിയാക്കിയെടുക്കാനും അല്‍പം പ്രയാസമാണെങ്കിലും വേവിച്ചെടുത്താല് ഏറെ സ്വാദുള്ള ഒന്നാണിത്. കറിവെയ്ക്കുന്നതിലേറെ സ്വാദ് കൂന്തൽ ഫ്രൈ ചെയ്യുമ്പോഴാണ്.\nമുറിച്ച് വൃത്തിയാക്കല് എന്ന വലിയ ജോലി കഴിഞ്ഞാല് കൂന്തൽ വേവിയ്ക്കുകയെന്നത് വലിയ പാടുള്ള കാര്യമല്ല. വെറും ഉപ്പും മുളകുമിട്ട് വേവിച്ച് വെളിച്ചെണ്ണയൊഴിച്ചാലും വീണ്ടും വീണ്ടും കഴിയ്ക്കാന് തോന്നലുണ്ടാകുമെന്നകാര്യത്തില് സംശയം വേണ്ട.\nനഗരങ്ങളിലെയും മറ്റും വലിയ മീന്‍കടകളിലാണെങ്കില് കൂന്തൽ വെട്ടി വൃത്തിയാക്കിത്തരും.വീട്ടില് കൊണ്ടുവന്ന് അതിന്റെ മഷിയും മറ്റും കഴുകി വൃത്തിയാക്കി വേവിച്ചാല് മാത്രം മതിയാകും.\nകൂന്തൽ – അര കിലോ\n2 മഞ്ഞള്‍പ്പൊടി- 1 ടീസ്പൂണ്\n3 മുളകുപൊടി- അര ടീസ്പൂണ്\n4 കുരുമുളകുപൊടി – അര ടീസ്പൂണ്\n5 ഗരം മസാല – 1 ടീസ്പൂണ്\n6 വെളുത്തുള്ളിയും ഇഞ്ചിയും ചതച്ചത്- 1 ടീസ്പൂണ്\n7 തേങ്ങാക്കൊത്ത- കാല്‍ക്കപ്പ്\n8 ഉപ്പ്- പാകത്തിന്\n9 ചുവന്നുള്ളി- പത്ത് അല്ലി അരിഞ്ഞത്\n10 വെളിച്ചെണ്ണ- ആവശ്യത്തിന്\n11 കറിവേപ്പില- ആവശ്യത്തിന്\nകൂന്തൽ കണഷങ്ങള് കഴുകി വൃത്തിയാക്കിയശേഷം 2മുതല് 9വരെയുള്ള ചേരുവകള് അല്‍പം വെള്ളം ചേര്‍ത്ത് കുഴച്ച് കഷണങ്ങളില് പുരട്ടി അരമണിക്കൂര് വെയ്ക്കുക.\nചുവടുകട്ടിയുള്ള ഫ്രൈ പാനില് എണ്ണയൊഴിച്ച് അതിലേയ്ക്ക് ഈ കഷണങ്ങളിട്ട് ചെറുതീയില് നാലുമിനിറ്റ് വഴറ്റുക. തുടര്‍ന്ന് മൂടി വച്ച് കഷണങ്ങളില് നിന്നും വെള്ളം പുറത്തുവരുന്നതുവരെ വേവിയ്ക്കുക. പിന്നീട് അടപ്പുമാറ്റി കറിവേപ്പിലയിട്ട് രണ്ട് മിനിറ്റ്കൂടി ഇളക്കി വെള്ളത്തിന്റെ അംശം മാറി വരണ്ടുവരുമ്പോള് വാങ്ങുക.\nകൂന്തൽ വൃത്തിയാക്കുമ്പോള് അതിന്റെ നട്ടെല്ലും തൊലിയുമെല്ലാം കളഞ്ഞശേഷം വിനാഗിരി, ചെറുനാരങ്ങനീര്, മഞ്ഞള്‍പ്പൊടി, ഉപ്പ്് എന്നിവയുടെ മിശ്രിതം ചേര്‍ത്ത് കഴുകിയെടുക്കുക. അല്ലെങ്കില് അതിന്റെ പ്രത്യേക ഗന്ധം വിട്ടുമാറില്ല.\nചോറിനൊപ്പം വിളമ്പാന് നല്ലൊരു സൈഡ് ഡിഷാണ് കൂന്തൽ ഫ്രൈ. കൂന്തൽ പുരട്ടാന് തയ്യാറാക്കുന്ന മസാലയില് അല്‍പം കശ്മീരി മുളകുപൊടി ചേര്‍ത്താല് ഫ്രൈയ്ക്ക് നല്ല ചുവന്ന നിറം കിട്ടും. കൂന്തൽ നെടുകെ ചീന്താതെ വട്ടത്തില് വളയങ്ങള് പോലെ മുറിച്ചും ചതരുക്കഷണങ്ങളാക്കിയുമെല്ലാം ഫ്രൈ ചെയ്യാം


ബ്രിട്ടനിൽ ആകെ കൊവിഡ് മരണം 83,000 കടന്നു; രണ്ടാഴ്ച ശമ്പളത്തോടെ ബിറീവ്മെന്റ് ലീവ് വേണമെന്ന് ആവശ്യപ്പെട്ട് കാമ്പയിൻ; രോഗികളെ ഹോട്ടലുകളിൽ താമസിപ്പിക്കാൻ എൻ‌എച്ച്‌എസ്\nSunday, January 17, 2021 02:44:09 AM\nസ്വന്തം ലേഖകൻ: ബ്രിട്ടനിൽ ആകെ കൊവിഡ് മരണം 83,000 കടന്നു. രാജ്യത്ത് കൊറോണ വൈറസ് മൂലമുള്ള മരണം കുത്തനെ ഉയരുന്ന സാഹചര്യത്തിൽ പങ്കാളിയുടെയോ അടുത്ത ബന്ധുവിന്റെയോ മരണത്തെ തുടർന്ന് രണ്ടാഴ്ചത്തെ ശമ്പളത്തോടുകൂടിയ അവധി അനുവദിക്കണമെന്ന ആവശ്യം ശക്തമാകുന്നു.\nപ്രിയപ്പെട്ടവരുടെ വിയോഗം നേരിടേണ്ടി വരുന്ന വിവിധ രംഗങ്ങളിലെ ജീവനക്കാർക്ക് നിയമപരമായ ബിറീവ്മെന്റ് അവധി ഏർപ്പെടുത്തണമെന്നാണ് ആഹ്വാനം. ഈ ആവശ്യം ഉന്നയിച്ച് ഒരു കൂട്ടം എം‌പിമാരും ബിസിനസ്സ് ഉടമകളും ചാരിറ്റികളും മന്ത്രിമാരെ സമീപിച്ചതായാണ് റിപ്പോർട്ടുകൾ.\nനിലവിൽ തൊഴിലാളികൾക്ക് ഒരു കുട്ടിയെ നഷ്ടപ്പെട്ടാൽ മാത്രമേ ശമ്പളത്തോടുകൂടിയ അവധി ലഭിക്കുകയുള്ളൂ. മഹാമാരി സമ്പദ്‌വ്യവസ്ഥയെ തകർക്കുന്ന ഈ സമയത്ത് ഇത്തരമൊരു നീക്കം തിരിച്ചടിയ്ക്കുമെന്നാണ് സർക്കാർ നിലപാട്. ജീവനക്കാർക്കിടയിലെ വിയോഗ ദുഃഖം ഇതിനകം നികുതി വരുമാനത്തിലും എൻ‌എച്ച്എസിന്റെ ശേഷിയിലും പ്രതിവർഷം 23 ബില്യൺ ഡോളറിന്റെ ചെലവ് ഉണ്ടാക്കുന്നതായി ബിറീവ്മെന്റ് ചാരിറ്റി സ്യൂ റൈഡർ പറയുന്നു. എന്നാൽ “ബിറീവ്മെന്റ് ഒരു അവധിക്കാലമല്ലെന്ന്” ചാരിറ്റിയുടെ ചീഫ് എക്സിക്യൂട്ടീവ് ഹെയ്ഡി ട്രാവിസ് പറഞ്ഞു.\nകൊവിഡ് രോഗികളെക്കൊണ്ട് ആശുപത്രികൾ നിറയുന്ന സാഹചര്യത്തിൽ രോഗികളെ ഹോട്ടലുകളിലേക്ക് മാറ്റാനുള്ള സാധ്യത എൻഎച്ച്എസ് പരിഗണിക്കുന്നുണ്ടെന്ന് ആരോഗ്യ സെക്രട്ടറി മാറ്റ് ഹാൻ‌കോക്ക് സ്ഥിരീകരിച്ചു – ലോക്ക്ഡൗൺ നിയന്ത്രണങ്ങൾ എത്രത്തോളം നീണ്ടുനിൽക്കുമെന്ന് പറയാൻ കഴിയില്ലെന്നും അദ്ദേഹം പറഞ്ഞു.\nഎൻ‌എച്ച്‌എസിന് മേലുള്ള സമ്മർദ്ദം ഒഴിവാക്കാൻ സർക്കാർ എല്ലാ സാധ്യതകളും പരിശോധിക്കുമെന്നും ഹാൻ‌കോക്ക് സ്കൈ ന്യൂസിനോട് പറഞ്ഞു. നിലവിൽ 35,000 ത്തിലധികം കൊറോണ വൈറസ് രോഗികൾ യുകെയിലുടനീളമുള്ള ആശുപത്രികളിൽ ചികിത്സയിലാണ്.\nമാർച്ച് 8 മുതൽ ഇംഗ്ലണ്ടിലെ മൂന്നാമത്തെ ദേശീയ ലോക്ക്ഡൗണിൽ ഇളവുകൾ വരുത്താൻ ചില കൺസർവേറ്റീവ് എംപിമാർ മന്ത്രിമാർക്ക് മേൽ സമ്മർദ്ദം ചെലുത്തുന്നുണ്ട്. ഇക്കാര്യം ഉന്നയിച്ചപ്പോൾ എത്ര കാലം നിയന്ത്രണങ്ങൾ ഏർപ്പെടുത്തേണ്ടി വരുമെന്ന് ഇപ്പോൾ പറയാൻ കഴിയില്ലെന്നായിരുന്നു ആരോഗ്യ സെക്രട്ടറി പറഞ്ഞത്.\nഫെബ്രുവരി 15 നകം രാജ്യത്തെ ഏറ്റവും ദുർബലരായ 15 ദശലക്ഷം ആളുകൾക്ക് കൊവിഡ് വാക്സിന്റെ ആദ്യ ഡോസ് നൽകാനാണ് സർക്കാർ ലക്ഷ്യമിടുന്നത്, ആ സമയപരിധി പാലിക്കുന്നതിനായി വാക്സിനേഷൻ പ്രോഗ്രാം ശക്തമായി മുന്നോട്ട് കൊണ്ടു പോകേണ്ടതുണ്ടെന്നും ആരോഗ്യ സെക്രട്ടറി കൂട്ടിച്ചേർത്തു.\nയുകെയിലുടനീളം 2.4 ദശലക്ഷത്തിലധികം ആളുകൾക്കായി 2.8 ദശലക്ഷത്തിലധികം കൊറോണ വൈറസ് ജാബുകൾ ഇതുവരെ വിതരണം ചെയ്തു കഴിഞ്ഞതായാണ് സർക്കാർ പുറത്തുവിട്ട കണക്കുകൾ.


Uncle Ben, Basmati Smartphone, Specifications, അങ്കിള് ബെന്, ബസ്മതി സ്മാര്‍ട്‌ഫോണ്, സവിശേഷതകള് - Malayalam Gizbot\nലാലിന്റെ അങ്കിള് ബണ് അല്ല; ഇത് അങ്കിള് ബെന് സ്മാര്‍ട്‌ഫോണ്\nമോഹന്‍ലാലിന്റെ അങ്കിള് ബണ് സിനിമയോര്‍മ്മയില്ലേ? ഭക്ഷണപ്രിയനായ തടിയന് ലാലും കുട്ടികളും ചേര്‍ന്നുള്ള രസകരമായ ദൃശ്യങ്ങളും അതിലുണ്ട്. ഇവിടെ ഇപ്പോള് ആ സിനിമയെക്കുറിച്ചൊന്നുമല്ല പറയാനുള്ളത്. പേരിന്റെ സാമ്യതകൊണ്ട് ഒന്ന് പരാമര്‍ശിച്ചെന്ന് മാത്രം. യുഎസിലെ പ്രമുഖ അരിവിതരണക്കാരായ അങ്കിള് ബെന് ബ്രാന്‍ഡിപ്പോള് എത്തിയിരിക്കുന്നത് ടെക്‌നോളജിയുടെ ലോകത്തേക്കാണ്. ഐഫോണിനെ വെല്ലാനായി ഒരു സ്മാര്‍ട്‌ഫോണ് അവതരിപ്പിച്ചിരിക്കുകയാണ് അങ്കിള് ബെന്.\nഇനി ഫോണിന്റെ പേര് കേള്‍ക്കണ്ടേ? ബസ്മതി (അതെ നമ്മളെല്ലാം അറിയുന്ന ബസ്മതി അരിയില് നിന്നു തന്നെ!). ഈ വര്‍ഷം സ്മാര്‍ട്‌ഫോണ് വിപണിയിലെത്തുമെന്ന് പ്രതീക്ഷിക്കുന്ന ഫോണില് കമ്പനിയുടെ തന്നെ പ്രൊപ്രൈറ്ററി ഓപറേറ്റിംഗ് സിസ്റ്റമാണ് ഉണ്ടാകുക. സ്മാര്‍ട്‌ഫോണിന് ശക്തിപകരാന് ഡ്യുവല് കോര് പ്രോസസറും ഉണ്ടാകും.\n5.3 ഇഞ്ച് ഡിസ്‌പ്ലെ സ്‌ക്രീനുള്ള ഫോണിലെ ക്യാമറ കപ്പാസിറ്റി 8 മെഗാപിക്‌സലാണ്. അഡോബി ഫഌഷ് പിന്തുണ, 4ജി വേഗത എന്നിവ വെബ് ബ്രൗസ് ചെയ്യുമ്പോള് അനുഭവിച്ചറിയാനുമാകും. ജിപിഎസും എംപി3 സൗകര്യവും ഇതിലുണ്ട്.\nവന്ന വഴി മറക്കുന്നില്ല അങ്കിള് ബെന്. കാര്യം സ്മാര്‍ട്‌ഫോണാണെങ്കിലും അതിലും നല്ല അടിപൊളി പാചകക്കുറിപ്പുകള് പ്രീലോഡ് ചെയ്താണ് എത്തുക. പ്രിയപ്പെട്ടവരുമായി ബന്ധം സ്ഥാപിക്കാന് ഇന്‍സ്റ്റന്റ് റൈസ് മെസഞ്ചറും സഹായിക്കും.\nഅഡോബി ഫഌഷ് പിന്തുണ\nഅരി വിപണിയിലെ വിജയം സ്മാര്‍ട്‌ഫോണ് രംഗത്തും ആവര്‍ത്തിക്കുകയാണ് അങ്കിള് ബെന്നിന്റെ ലക്ഷ്യം. നവംബറില് പ്രതീക്ഷിക്കാവുന്ന ഈ ഫോണിന്റെ വിലയേയും മറ്റ് അന്താരാഷ്ട്ര വിപണി പ്രവേശനത്തേയും കുറിച്ച് വ്യക്തമല്ല.


27 വര്‍ഷമായി സ്ഥിരമായി കോള കുടിച്ച യുവതിയുടെ ജീവിതത്തില് സംഭവിച്ചത് | woman|Drink|cola\nലണ്ടനിലെ ലോകപ്രശസ്ത കോള നിര്‍മ്മാണ കമ്പനിയിലായിരുന്നു യുവതി ജോലി ചെയ്തിരുന്നത്\nലണ്ടന് : 27 വര്‍ഷമായി സ്ഥിരമായി കോള കുടിച്ച യുവതിയുടെ ജീവിതത്തില് സംഭവിച്ചത് ഞെട്ടിപ്പിയ്ക്കുന്ന കാര്യങ്ങളാണ്. ശീതള പാനീയ അഡിക്ഷനെ കുറിച്ച് അനുഭവങ്ങള് പങ്കുവെയ്ക്കാന് ആവശ്യപ്പെട്ട ഒരു ഇംഗ്ലീഷ് വെബ്‌സൈറ്റിന് ലഭിച്ച പ്രതികരണങ്ങളിലാണ് യുവതിയുടെ അനുഭവം ഉള്‍പ്പെടുത്തിയിരിയ്ക്കുന്നത്. 27 വര്‍ഷം തുടര്‍ച്ചയായി കോള ഉപയോഗിച്ചതോടെ തന്റെ 14 പല്ലുകള് നഷ്ടമായെന്നാണ് യുവതി പറയുന്നത്.\nലണ്ടനിലെ ലോകപ്രശസ്ത കോള നിര്‍മ്മാണ കമ്പനിയിലായിരുന്നു യുവതി ജോലി ചെയ്തിരുന്നത്. ഇവിടുത്തെ ജീവനക്കാര്‍ക്ക് എത്ര വേണമെങ്കിലും കോള കുടിക്കുന്നതിനുള്ള സൗകര്യം കമ്പനി ഒരുക്കിയിരുന്നു. ദിവസും വലിയ അളവില് യുവതി കോള കുടിയ്ക്കുമായിരുന്നു. ” രാവിലെ6മണിക്ക് ഷിഫ്റ്റിന്റെ തുടക്കത്തില് ഞാന് കോള കുടിയ്ക്കുന്നത് സാധാരണമാണ്. ഒരു കോള ഫാക്ടറിയില് ജോലി ചെയ്യുമ്പോള് മിക്ക ബ്രാന്‍ഡുകളും ജീവനക്കാര്‍ക്ക് സൗജന്യമായി ലഭ്യമാണ്. ദാഹിക്കുമ്പോഴൊക്കെ കോളയാണ് കുടിച്ചിരുന്നത്.” – യുവതി പറയുന്നു.\nസൈറ്റിലെ ഫ്രിഡ്ജുകളില് വിവിധ ബ്രാന്‍ഡുകളിലെ വരെയുള്ള എല്ലാ ശീതള പാനീയങ്ങളും ഉണ്ടാകുമായിരുന്നുവെന്നും. രാവിലെ6മണിക്ക് ഷിഫ്റ്റിന്റെ തുടക്കത്തില് ഒരു കുപ്പി കോള കുടിക്കുന്നത് തികച്ചും സാധാരണമാണെന്നും യുവതി പറയുന്നു. ഒരു ദിവസം ഞാന് അഞ്ചോ ആറോ 500 മില്ലി കുപ്പി കോള കുടിക്കാറുണ്ട്. സ്ഥിരമായി കോള കുടിച്ചതിലൂടെ പല വിധ ആരോഗ്യപ്രശ്‌നങ്ങളുണ്ടായെന്നും യുവതി സമ്മതിയ്ക്കുന്നു.\nകഫീന് അടങ്ങിയതിനാല് രക്തസമ്മര്‍ദ്ദം കൂടി. ഉത്കണ്ഠ, മാനസിക സമ്മര്‍ദ്ദം തുടങ്ങിയ പ്രശ്‌നങ്ങളുമുണ്ടായി. അതിനു പുറമെയാണ് ഇക്കാലയളവില് 14 പല്ലുകള് നഷ്ടമായത്. പല്ല് തേഞ്ഞു പോകുകയായിരുന്നു. ഇതോടെ കോള ഉപേക്ഷിച്ചു വെള്ളം ശീലമാക്കി. ആദ്യമൊക്കെ വലിയ ബുദ്ധിമുട്ടായിരുന്നു. ഇപ്പോള് പൂര്‍ണമായും കോള ഉപേക്ഷിയ്ക്കാന് സാധിച്ചതായും യുവതി പറയുന്നു.\nwoman Drink cola\nകര്‍ഷകസംഘടനകള് ഇന്ന് രാജ്യവ്യാപകമായി ദേശീയ-സംസ്ഥാന പാതകള് ഉപരോധിക്കും\n100 ദിന കര്‍മപദ്ധതി : 111 സ്‌കൂള് കെട്ടിടങ്ങളുടെ ഉദ്ഘാടനം മുഖ്യമന്ത്രി പിണറായി വിജയന് ഇന്ന് നിര്‍വഹിക്കും\nനാലു വയസുകാരിയെ ഉപേക്ഷിച്ച് കാമുകനൊപ്പം ഒളിച്ചോടി; യുവതി അറസ്റ്റിൽ\nApr 1, 2021, 08:49 pm IST\nഫെയ്‌സ്ബുക്കിലൂടെ പരിചയപ്പെട്ട് വിളിച്ചു വരുത്തി ; യുവാവിനെ മയക്കി കിടത്തി സ്വര്‍ണവും ഫോണുമായി യുവതി കടന്നു\nMar 20, 2021, 03:57 pm IST\nമാസ്‌ക് ധരിക്കാതെ എത്തി ; പിഴ അടയ്ക്കാന് പറഞ്ഞ കോര്‍പ്പറേഷന് ജീവനക്കാരിക്ക് യുവതിയുടെ ക്രൂര മര്‍ദ്ദനം, വീഡിയോ\nMar 20, 2021, 02:11 pm IST


കറിവേപ്പ്2വർഷം കൊണ്ട് കാടുപ്പോലെ വലുതാവാൻ ഇതൊന്ന് കണ്ടു നോക്കൂ...!! - Creator Pen\nകറിവേപ്പ്2വർഷം കൊണ്ട് കാടുപ്പോലെ വലുതാവാൻ ഇതൊന്ന് കണ്ടു നോക്കൂ...!!\nകറിവേപ്പ്2വർഷം കൊണ്ട് കാടുപ്പോലെ വലുതാവാൻ ഇതൊന്ന് കണ്ടു നോക്കൂ…!! നമ്മുടെയെല്ലാം വീട്ടിലെ പ്രധാന വിഭവമാണ് കറിവേപ്പ്. അത് എങ്ങനെ നമ്മുടെ തന്നെ അടുക്കള തോട്ടത്തിൽ വെച്ചുപിടിപ്പിക്കാം. അതിനായി ശ്രദിയ്ക്കേണ്ടത് എന്തൊക്കെയാണെന്ന് നമ്മുക്കറിയണ്ടേ. മലയാളികൾക്ക് ഒഴിച്ചുകൂടാനാവാത്ത ഒരു വിഭവം തന്നെയാണ് കറിവേപ്പ്.\nകറിവേപ്പ് എപ്പോൾ കൃഷി ചെയ്യണം, എപ്പോൾ വിളവെടുക്കണം. എന്തൊക്കെ കാര്യങ്ങൾ ശ്രദിച്ചാൽ കൂടുതൽ വിളവ് ലഭിക്കും. അങ്ങനെ ഒരുപാട് ഉണ്ട് അറിയാനായി. നമ്മുടെയെല്ലാം അടുക്കളത്തോട്ടത്തിൽ ഈസി ആയി നട്ടുവളർത്താൻ പറ്റുന്ന ഒന്നാണ് കറിവേപ്പ്. അതും വളരെ എളുപ്പത്തിൽ തന്നെ…\nഈ കറിവേപ്പ് കൃഷി എളുപ്പമാക്കാൻ ചില പൊടികൈകളും ടിപ്പുകളും ഉണ്ട്. അത് എന്തൊക്കെയാണെന്നല്ലേ. അതെല്ലാം നിങ്ങളെ പരിചയപെടുത്തുന്നതാണ് ഈ വീഡിയോ. അത് എങ്ങനെയാണെന്ന് വിശദമായി വീഡിയോ കണ്ട മനസിലാക്കിയാലോ…?\nഈ വീഡിയോ നിങ്ങൾക്ക് ഇഷ്ടമായാൽ like (ലൈക്ക്) ചെയ്യാനും share (ഷെയർ) ചെയ്യാനും മറക്കരുത്. കൂടുതൽ വീഡിയോകൾക്കായി ഞങ്ങളുടെ ചാനൽ Subscribe (സബ്സ്ക്രൈബ് ) ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്. B tech MIX MEDIA\nഉള്ളി തോൽ ആരും ഇനി കളയില്ല, ആർക്കും അറിയാത്ത5ഉപയോഗങ്ങൾ…!!


idaneram: മൃദുലാദേവി ശശിധരന്\nചിങ്ങവനം കുഴിമറ്റത്ത് വരാനില് എസ് വിജയന്റേയും ഉഷ എസ് വിജയന്റേയും മകളായി 1973 ഒക്ടോബര്9ന് ജനിച്ചു.\nചിങ്ങവനം എന്‍എസ്എസ് സ്‌കൂളില് നിന്നും എസ്എസ്എല്‍സിയും ബസേലിയസ് കോളേജില് നിന്ന് പ്രീ - ഡിഗ്രിയും കോട്ടയം ബിസി എം കോളേജില് നിന്ന് ഡിഗ്രിയും എസ് ബി കോളേജില് നിന്ന് എംഎ (ഇംഗ്ലീഷ്) ഉം കഞ്ഞിക്കുഴി മൗണ്ട് കാര്‍മല് കോളേജില് നിന്ന് ബി എ്ഡ് ഉം നേടി.\nകോളേജ് മാഗസിനുകള് തൊട്ട് എഴുതിത്തുടങ്ങി. പാഠഭേദം, തന്മ, മുഖങ്ങള് എന്നീ മാസികകളില് കവിതകളും ലേഖനങ്ങളും വിവര്‍ത്തനങ്ങളും എഴുതുന്നു. ദ്രവീഡിയന് ഹിസ്റ്ററിയാണ് ഇഷ്ട വിഷയം. ആഫ്രിക്കന് വിമോചനത്തിന്റെ മൂന്നാം മുന്നണി പോരാളി ഫ്രാന്‍സിസ് ഫാനറെ കുറിച്ചും ട്രാന്‍സ് ജെന്ററുകളെ കുറിച്ചുമുള്ള വിവര്‍ത്തനങ്ങള് ശ്രദ്ധേയങ്ങളായി.\nസിനിമ സംവിധായകന് പ്രിയനന്ദനന്, കലാഭവന് മണിയുടെ സഹോദരന് ആര് എല് വി രാമകൃഷ്ണന്, അഭിനയ രഘൂത്തമന് തുടങ്ങിയവരുമായുള്ള അഭിമുഖങ്ങള് പ്രസിദ്ധീകരിച്ചു.\nലക്ഷ്മി രാമന്റെ ആത്മകഥ 'പെങ്ങണത്തി'ക്കും പ്രേംചന്ദ് ചെറിയാത്തിന്റെ 'ഒരു ആരാഷ്ട്രീയ ബുദ്ധിജീവിയുടെ മരണം' എന്ന കൃതിക്കും അവതാരികകള് എഴുതി.\nപാമ്പാടിയിലുള്ള നൃത്ത അധ്യാപകന് രാജേഷ് നാട്ടുവാങ്കത്തിന്റെ അടുത്തു നിന്നും ഭരതനാട്യം അഭ്യസിച്ചു. രാജസ്ഥാനി ഡാന്‍സ് ചെയ്യുന്നതില് ഏറെ താത്പര്യം. കേന്ദ്രീയ വിദ്യാലയത്തില് സ്വിറ്റ്‌സര്‍ലാന്റ് ഡാന്‍സും അവതരിപ്പിച്ചു. ബി എഡ് വിദ്യാര്‍ത്ഥികളുടെ സംസ്ഥാന കോലത്സവമായ 'രംഗോത്സവ്' മൂത്തകുന്നം എസ്എന്‍എം ട്രെയിനിംഗ് കോളേജില് വെച്ച് നടന്നപ്പോള് മോണോ ആക്ടില് പങ്കെടുത്ത് രണ്ടാ സ്ഥാനം നേടി.\n2016 ജനുവരിയില് തൃശൂര് സംഘടിപ്പിച്ച ഇന്റര് നാഷനല് തിയേറ്റര് ഫസ്റ്റിവെലില് (ITFOK) പ്രേക്ഷകരുടെ ഭാഗത്തു നിന്നിറങ്ങിയ 'തേഡ് ബെല്' എന്ന ബുള്ളറ്റിന്റെ കളക്ടീവുകളില് ഒരാളായിരുന്നു.\n2014 ല് ഡെല്‍ഹിയില് നടന്ന നിര്‍ഭയവധം കേന്ദ്രപ്രമേയമാക്കി രൂപപ്പെടുത്തിയ സംഗീത - നൃത്ത ശില്പം സംസ്ഥാനത്തെ വിവിധ കേന്ദ്രങ്ങളിലും തെരുവോരങ്ങളിലും അവതരിപ്പിച്ചു.\nസാമൂഹ്യ സേവന രംഗത്ത്:\nകോട്ടയം സോഷ്യല് ഓണ്‍ലൈന് കൂട്ടായ്മയുടെ സാമൂഹ്യ സേവന പ്രവര്‍ത്തനവുമായി ബന്ധപ്പെട്ട് പാലക്കാട് ഗോവിന്ദാപുരം കോളനിയില് വിദ്യാഭ്യാസ പ്രവര്‍ത്തനത്തിന് സഹകരിക്കുന്നു. എന്‍ഹാന്‍സ്ഡ് എജ്യൂക്കേഷന് പ്രോഗ്രാം (EEP) ലും സഹകരിച്ചു പ്രവര്‍ത്തിക്കുന്നു.\nകോട്ടയം കഞ്ഞിക്കുഴി കൊച്ചുവേലിക്കുന്നില് ഉദ്യോഗാര്‍ത്ഥികള്‍ക്കു വേണ്ടി PSC കോച്ചിങ് സൗജന്യമായി നടത്തിവരുന്നു.\nഅംബേഡ്കര് ഇന്നോവേറ്റീവ് മൂവ്‌മെന്റിന്റെ (AIM) ന്യൂ ഡെല്‍ഹി കണ്‍വെന്‍ഷനില് പ്രതിനിധിയായിരുന്നു.\nജീവിത പങ്കാളി: ശശിധരന് കയ്‌റോസ് (അലൂമിനിയം ഫാബ്രിക്കേറ്റര്) മകള്: മാളവിക ശശിധരന് (ആറാം ക്ലാസ്)\nLabels: മൃദുലാദേവി ശശിധരന്, dalitpedia/ദലിതാളുകള്


കേരളത്തില് നടക്കുന്നത് സുപ്രധാന തെരഞ്ഞെടുപ്പ്: എസ്. രാമചന്ദ്രന്‍പിള്ള - കണ്ണൂരാൻ വാർത്ത\nHome Unlabelled കേരളത്തില് നടക്കുന്നത് സുപ്രധാന തെരഞ്ഞെടുപ്പ്: എസ്. രാമചന്ദ്രന്‍പിള്ള\nകേരളത്തില് നടക്കുന്നത് സുപ്രധാന തെരഞ്ഞെടുപ്പ്: എസ്. രാമചന്ദ്രന്‍പിള്ള\nകൂത്തുപറമ്ബ്: വളരെ സുപ്രധാനമായ തെരഞ്ഞെടുപ്പാണ് കേരളത്തില് നടക്കാന് പോകുന്നതെന്ന് സിപിഎം പോളിറ്റ് ബ്യൂറോ അംഗം എസ്. രാമചന്ദ്രന് പിള്ള.\nകൂത്തുപറമ്ബ് മുനിസിപ്പല് തെരഞ്ഞെടുപ്പ് റാലി മാറോളിഘട്ട് ടൗണ് സ്ക്വയറില് ഉദ്ഘാടനം ചെയ്ത് പ്രസംഗിക്കുകയായായിരുന്നു അദ്ദേഹം.\nസമാനതകളില്ലാത്ത വികസന പദ്ധതികളാണ് ഇടതുസര്‍ക്കാര് കഴിഞ്ഞ അഞ്ചു വര്‍ഷം കൊണ്ടു സംസ്ഥാനത്ത് നടപ്പിലാക്കിയതെന്നും അദ്ദേഹം പറഞ്ഞു. കെ.വി. ഗംഗാധരന് അധ്യക്ഷത വഹിച്ചു.\nസ്ഥാനാര്‍ഥി കെ.പി. മോഹനന്, നേതാക്കളായ കെ.പി.സഹദേവന്, ഷെയ്ഖ് പി. ഹാരിസ്, പി.പി.ദിവാകരന്, കെ. ധനഞ്ജയന്, വത്സന് പനോളി, എ. പ്രദീപന്, കെ. ലീല, എം.സുകുമാരന്, രാമചന്ദ്രന്, ജ്യോത്സന,ഡി. മുനീര്, ശ്രീനിവാസന് മാറോളി തുടങ്ങിയവര് പ്രസംഗിച്ചു.


കോവിഡ് ലോക്ഡൗണിന് ശേഷം സ്‌കൂൾ തുറക്കുമ്പോൾ വിദ്യാർത്ഥികളുടെ സുരക്ഷിത യാത്രക്കുള്ള എല്ലാ തയ്യാറെടുപ്പുകളും ഗതാഗത വകുപ്പ് സ്വീകരിച്ചിട്ടുണ്ടെന്ന് മന്ത്രി ആന്റണി രാജു നിയമസഭയിൽ പറഞ്ഞു. സ്‌കൂൾ അധികൃതരും, ബസ് ജീവനക്കാരും, കുട്ടികളും പാലിക്കേണ്ട പെരുമാറ്റ രീതികളെക്കുറിച്ച് ഇന്ത്യയിൽ ആദ്യമായി സ്റ്റുഡന്റ്‌സ് ട്രാൻസ്‌പോർട്ട് പ്രോട്ടോക്കോൾ സംസ്ഥാന ഗതാഗത വകുപ്പ് തയ്യാറാക്കി പ്രസിദ്ധീകരിച്ചു.\nബസിനുള്ളിൽ തെർമൽ സ്‌കാനർ, സാനിറ്റൈസർ എന്നിവ കരുതുകയും ഡോർ അറ്റൻഡർ കുട്ടികളുടെ ടെംപറേച്ചർ പരിശോധിക്കുകയും കൈകൾ സാനിറ്റൈസ് ചെയ്യുകയും വേണം. എല്ലാ കുട്ടികളും മാസ്‌ക് ധരിച്ചിട്ടുണ്ടെന്നും സാമൂഹിക അകലം പാലിക്കുന്നുണ്ടെന്നും ഉറപ്പ് വരുത്തണം. എല്ലാ ദിവസവും യാത്ര അവസാനിക്കുമ്പോൾ വാഹനം അണുനാശിനിയോ സോപ്പ് ലായനിയോ ഉപോയോഗിച്ച് കഴുകി വൃത്തിയാക്കണം. പ്രോട്ടോക്കോൾ കൃത്യമായി പാലിക്കേണ്ട ഉത്തരവാദിത്വം എല്ലാവർക്കുമുണ്ടെന്നും മന്ത്രി പറഞ്ഞു. ദീർഘകാലമായി ഉപയോഗിക്കാതെ കിടക്കുന്ന സ്‌കുൾ ബസുകൾ റിപ്പയർ ചെയ്ത് ഫിറ്റ്‌നസ് പരിശോധനയും ട്രയൽ റണ്ണും സമയബന്ധിതമായി പൂർത്തിയാക്കാനും നിർദ്ദേശിച്ചിട്ടുണ്ട്.\nമോട്ടോർ വാഹന വകുപ്പ് ഉദ്യോഗസ്ഥർ സ്‌കൂളുകളിൽ നേരിട്ടെത്തി പരിശോധന നടത്തി വരുന്നു. ഡ്രൈവർമാർക്കും അറ്റൻഡർമാർക്കും നേരിട്ടും ഓൺലൈനായും പരിശീലനം നൽകും. വിദ്യാഭ്യാസ സ്ഥാപനങ്ങളുടെ വാഹനങ്ങൾ റിപ്പയർ ചെയ്യുന്നതിന് കെ.എസ്.ആർ.ടി.സി വർക്ക്‌ഷോപ്പുകളുടെ സൗകര്യം ഉപയോഗിക്കാം. കോവിഡിന്റെ പശ്ചാത്തലത്തിൽ കെ.എസ്.ആർ.ടി.സി ആരംഭിച്ച ബോണ്ട് സർവ്വീസുകൾ ആവശ്യപ്പെടുന്ന സ്‌കൂളുകൾക്ക് നൽകും. ദൂരവും ട്രിപ്പുകളും പരിഗണിച്ച് പ്രത്യേക നിരക്കിലായിരിക്കും സർവ്വീസ് നടത്തുക. സ്‌കൂൾ ബസുകളേക്കാൾ കുറഞ്ഞ നിരക്കായിരിക്കുമെന്ന് മന്ത്രി പറഞ്ഞു.\nഅടുത്ത മാസത്തോടെ കെ.എസ്.ആർ.ടി.സി കൂടുതൽ സർവ്വീസുകൾ ആരംഭിക്കും. വിദ്യാർത്ഥികൾക്ക് നിലവിലുള്ള എല്ലാ ആനുകൂല്യങ്ങളും തുടർന്നും ലഭിക്കും. തദ്ദേശസ്ഥാപനങ്ങളുടെ സഹകരണത്തോടെ കെ.എസ്.ആർ.ടി.സി ആരംഭിക്കുന്ന ഗ്രാമവണ്ടി ഓടിത്തുടങ്ങുന്നതോടെ സംസ്ഥാനത്തെ ഉൾപ്രദേശങ്ങളിലെ വിദ്യാർത്ഥികളുടെ യാത്രാ പ്രശ്‌നം പരിഹരിക്കാൻ സാധിക്കും. വിദ്യാർത്ഥികളെ കയറ്റുവാൻ മടി കാണിക്കുന്ന സ്വകാര്യ ബസുകൾക്കെതിരെ നടപടി സ്വീകരിക്കും. ജില്ലാ കളക്ടറുടെ നേതൃത്വത്തിലുള്ള സ്റ്റുഡന്റ്‌സ് ട്രാവലിംഗ് ഫെസിലിറ്റി കമ്മറിറിയും മോട്ടോർ വാഹന വകുപ്പും കർശനമായി ഇടപെടും. ഗതാഗത വകുപ്പുമായി ബന്ധപ്പെട്ട് എം.എൽ.എ മാരുടെ ചോദ്യങ്ങൾക്ക് മറുപടി നൽകുകയായിരുന്നു അദ്ദേഹം.\nകോട്ടയത്തു പീഡനത്തിനിരയായ പെൺകുട്ടിയുടെ അച്ഛൻ ആത്മഹത്യ ചെയ്തു, അയൽവാസികൾ കാരണമെന്ന് ബന്ധുക്കൾ


No films with Khans yet, but so what says Bipasha Basu - Malayalam Filmibeat\nഖാന്‍മാരോ? അവര്‍ക്കൊപ്പം അഭിനയിച്ചില്ലെങ്കിലെന്തെന്ന് ബിപാഷ\n| Updated: Monday, January 19, 2015, 11:15 [IST]\nമുംബൈ: 2001ല് ബോളിവുഡിലെത്തി ഒരുപിടി ചിത്രങ്ങളിലൂടെ പ്രേക്ഷകരുടെ പ്രിയം നേടിയ നടിയാണ് ബിപാഷ ബസു. അഭിനയം എന്നതില് കവിഞ്ഞ് ഹോട്ട് താരമായാണ് ബിപാഷ വിലയിരുത്തപ്പെടുന്നത്. ശരീരം തുറന്നുകാട്ടിയുള്ള അഭിനയത്തിന് തനിക്ക് ഒട്ടും മടിയില്ലെന്ന് ബിപാഷ ഇതിനകം തന്നെ തെളിയിച്ചു കഴിഞ്ഞിട്ടുണ്ട്. അവരുടെ ഏറ്റവും പുതിയ ചിത്രം എലോണ് കഴിഞ്ഞദിവസമാണ് പുറത്തിറങ്ങിയത്.\nഇതുമായി ബന്ധപ്പെട്ട ഒരു പത്രസമ്മേളനത്തിനിടെ ബോളിവുഡിലെ ഖാന്‍മാര്‍ക്കൊപ്പം അഭിനയിക്കാത്തതില് തനിക്കൊട്ടും നഷ്ടബോധമില്ലെന്ന് നടി പറഞ്ഞു. നായകന്മാര് പേരുകേട്ടവരായതുകൊണ്ട് നായികമാര്‍ക്ക് എന്തു ഗുണമാണെന്ന് നടി ചോദിക്കുന്നു. സിനിമ ഹിറ്റായാലും ഇല്ലെങ്കിലും നായികമാര്‍ക്ക് അവസരം ലഭിക്കാന് അതുമാത്രം പോരെന്നും അവര് പറഞ്ഞു.\n2001ല് അജ്‌നബിയിലൂടെയായിരുന്നു താന് അരങ്ങേറ്റം കുറിച്ചത്. അതേവര്‍ഷം തന്നെയാണ് ആമിര്‍ഖാന്റെ ലഗാന് എന്ന ചിത്രം റിലീസ് ചെയ്തതും. സൂപ്പര്‍ഹിറ്റായ ലഗാനില് നായികയായി അഭിനയിച്ച ഗ്രേസി സിങ് ഇപ്പോള് എവിടെയാണെന്ന് ബിപാഷ ചോദിക്കുന്നു. സിനിമ ഹിറ്റായെങ്കിലും അവര്‍ക്ക് പിന്നീട് നല്ല അവസരങ്ങള് ഒന്നും ലഭിച്ചില്ല.\nഅതുകൊണ്ട് ഖാന്‍മാരുടെ ചിത്രങ്ങളില് അഭിനയിച്ചില്ല എന്നതില് തനിക്ക് വിഷമമില്ലെന്നും ബിപാഷ വ്യക്തമാക്കി. അടുത്തുതന്നെ മികച്ചൊരു കോമഡി ചിത്രത്തില് നായികയാകും. പ്രേക്ഷകര്‍ക്കുമുന്നില് കോമഡി റോളും തനിക്ക് ചേരുമെന്ന് തെളിയിക്കാനുള്ള അവസരമാണ് വന്നുചേര്‍ന്നിരിക്കുന്നെന്നും ജിസം നായിക ബിപാഷ പറഞ്ഞു.\nRead more about: bipasha basu film bollywood ബിപാഷ ബസു സിനിമ ബോളിവുഡ്\nNo films with Khans yet, but so what says Bipasha Basu


By BINDU PP .08 Aug, 2018\nമലയാളി ആരാധകർ ഏറെ പ്രതീക്ഷയിൽ കാത്തിരിക്കുകയാണ് പ്രണവ് മോഹൻലാൽ ചിത്രം ഇരുപത്തിയൊന്നാം നൂറ്റാണ്ട്. അരുണ്‍ഗോപി സംവിധാനം ചെയ്യുന്ന ചെയ്യുന്ന ചിത്രത്തിന്റെ ഷൂട്ട് ആരംഭിച്ചു. സാഹസികതകൾ എപ്പോഴും ഇഷ്ടപെടുന്ന നടനാണ് പ്രണവ് എന്ന് സിനിമ മേഖലയിൽ പരക്കെ അറിയുന്ന കാര്യമാണ്. ആദി എന്ന ബ്ലോക്ക്ബസ്റ്റർ ചിത്രം സമ്മാനിച്ച് കൊണ്ടാണ് പ്രണവ് മോഹൻലാൽ നായകനായി മലയാള സിനിമയിലേക്ക് എത്തിയത്. ജിത്തു ജോസഫ് ചിത്രത്തിൽ ഏറെ സാഹസിക സ്റ്റണ്ട് കാണിച്ച് ആരാധകരെ ഏറെ ത്രസിപ്പിച്ചിരുന്നു. ഇപ്പോൾ ഇതാ അരുണ്‍ഗോപി ചിത്രം ഇരുപത്തിയൊന്നാം നൂറ്റാണ്ടിൽ മറ്റൊരു സാഹസികതയുമായാണ് എത്തിയിരിക്കുന്നത്. ഒരു സര്‍ഫറിന്റെ വേഷത്തിലാണ് പ്രണവ് എത്തുന്നത്. തന്റെ കഥാപാത്രത്തെ പൂര്‍ണതയില് എത്തിക്കാനായി പ്രണവ് ഇന്‍ഡോനേഷ്യയിലെ ബാലിയില് പോയി സര്‍ഫിങ് പഠിക്കുകയായിരുന്നു. ഒരു മാസത്തോളം അവിടെ പോയി താമസിച്ചു സര്‍ഫിങ് തന്ത്രങ്ങള് പഠിച്ചു തെളിഞ്ഞതിനു ശേഷമാണു പ്രണവ് ഈ ചിത്രത്തില് ജോയിന് ചെയ്തത്. ഒരുപാട് പ്രയത്‌നം പ്രണവ് ഈ കഥാപാത്രത്തെ മനോഹരമാക്കാന് എടുക്കുന്നുണ്ട് എന്നാണ് അരുണ് ഗോപി പറയുന്നത്.\nആദി കണ്ടപ്പോൾ മുതൽ പ്രണവ് അച്ഛന്റെ മകൻ തന്നെ എന്ന് പ്രേക്ഷകർ പറഞ്ഞു കഴിഞ്ഞിരുന്നു. കാരണം ഈ അമ്പത്തിയെട്ടാം വയസ്സിലും ഇന്ത്യൻ സിനിമയെ തന്നെ അമ്പരപ്പിക്കുന്ന ആക്ഷൻ രംഗങ്ങൾ ഡ്യൂപ്പിന്റെ സഹായം ഇല്ലാതെ ചെയ്യുന്ന മോഹൻലാൽ എന്ന വിസ്മയത്തിന്റെ മെയ് വഴക്കവും അർപ്പണ മനോഭാവവും കഠിനാധ്വാന ശീലവും പ്രണവിന് ലഭിച്ചിട്ടുണ്ട് എന്നത് നമ്മുടെ മുന്നിൽ തെളിയിക്കപ്പെടുന്ന കാഴ്ചയാണ്. ആക്ഷന് രംഗങ്ങളിലെ അസാമാന്യമായ മികവായിരുന്നു ആദിയിലെ പ്രധാന ആകര്‍ഷണീയത. ഈ വര്‍ഷത്തെ ആദ്യ ബ്ലോക്ക് ബസ്റ്ററായ സിനിമയ്ക്ക് പിന്നാലെയാണ് താരപുത്രന്റെ അടുത്ത ചിത്രത്തെക്കുറിച്ചുള്ള ചോദ്യങ്ങളുയര്‍ന്നത്. രാമലീലയിലൂടെ തുടക്കം കുറിച്ച അരുണ് ഗോപി സംവിധാനം ചെയ്യുന്ന സിനിമയില് നായകനായെത്തുന്നത് പ്രണവ് തന്നെയാണെന്ന സ്ഥിരീകരണമുണ്ടായത് അടുത്തിടെയായിരുന്നു. ഇരുപത്തിയൊന്നാം നൂറ്റാണ്ട് എന്ന് പേരിട്ടിരിക്കുന്ന സിനിമയ്ക്കായി സര്‍ഫിങ് പഠിക്കുകയാണ് പ്രണവ്. ഇതിനോടകം തന്നെ സര്‍ഫിങ്ങില് താരപുത്രന് പരിശീലനം പൂര്‍ത്തിയാക്കിക്കഴിഞ്ഞുവെന്നുള്ള റിപ്പോര്‍ട്ടുകളാണ് ഇപ്പോള് പുറത്തുവന്നിട്ടുള്ളത്.\nആദിക്കായി പാര്‍ക്കര് പ്രകടനമാണ് പ്രണവ് കാഴ്ചവെച്ചത്. ഗോവ, കാഞ്ഞിരപ്പള്ളി, ഹൈദരാബാദ്, സൗത്ത് ആഫ്രിക്ക എന്നിവിടങ്ങളിലായാണ് ഇരുപത്തിയൊന്നാം നൂറ്റാണ്ട് പൂര്‍ത്തിയാവുക. മുളകുപാടം ഫിലിംസിന്റെ ബാനറില് ടോമിച്ചന് മുളകുപാടം നിര്‍മ്മിക്കുന്ന ഈ ചിത്രം ഈ വര്‍ഷം ക്രിസ്മസ് റിലീസ് ആയാവും എത്തുക. പുതുമുഖ നടി റേച്ചല് ആണ് ഈ ചിത്രത്തില് പ്രണവിന് നായികയായെത്തുന്നത്.മനോജ് കെ ജയന്, കലാഭവന് ഷാജോണ്, ധര്‍മജന് ബോള്‍ഗാട്ടി, ജി സുരേഷ് കുമാര് എന്നിവരും ഈ ചിത്രത്തില് നിര്‍ണായക വേഷം ചെയ്യുന്നുണ്ട്. ആക്ഷന് ഒപ്പം റൊമാന്‌സിനും ഈ ചിത്രത്തില് പ്രാധാന്യം ഉണ്ട്. നോട്ട് എ ഡോണ് സ്റ്റോറി എന്ന ടാഗ് ലൈനോടെയാണ് ചിത്രത്തിന്റെ ടൈറ്റില് പോസ്റ്റര് വന്നത്. ഇരുപതാം നൂറ്റാണ്ട് എന്ന സൂപ്പര്‍ഹിറ്റ് മോഹന്‍ലാല് ചിത്രത്തിനോട് പേരിന് സാമ്യമുള്ളതിനാണ് നോട്ട് എ ഡോണ് സ്റ്റോറി എന്ന തലക്കെട്ട് ഉപയോഗിച്ചിരിക്കുന്നത്.


വേമ്പനാട്ടുകായൽ നാടിനെ കവരരുത് | Vembanad Kayal | Manorama Online\nമുഖപ്രസംഗം December 21, 2021 07:26 AM IST\nപരിഹാരം കാണാൻ വിദഗ്ധസമിതി വേണം\nവേമ്പനാട്ടുകായൽ നാശത്തിലേക്കു നീങ്ങുന്നതു നമ്മുടെ കൺമുന്നിലാണ്. കായലിന്റെ നാശം സമീപഭാവിയിൽ നാടിന്റെ നിലനിൽപിനുതന്നെ ഭീഷണിയാകുമെന്ന മുന്നറിയിപ്പു നൽകി വെള്ളം കരയിലേക്കു കയറിവരുമ്പോൾ തീരങ്ങളിലുള്ളവർ ആശങ്കയിലാണ്. മുൻപു കുട്ടനാടിനെയാണു കായൽ പതിവായി മുക്കിയിരുന്നതെങ്കിൽ ഇപ്പോൾ ജലാഘാതം കൊച്ചിയിലേക്കും നീളുന്നു.\nഅടിത്തട്ടിൽ എക്കൽ അടിഞ്ഞതുമൂലം കായലിന്റെ സംഭരണശേഷി കുറഞ്ഞതു വേലിയേറ്റം മൂലമുള്ള വെള്ളക്കെട്ടു രൂക്ഷമാകാൻ ഇടയാക്കിയെന്നാണു വിലയിരുത്തൽ. ഈ വേളയിൽ വേലിയേറ്റമുണ്ടാകുന്നതു പതിവാണെങ്കിലും ഇത്തവണ അതു കൂടുതൽ ശക്തമായി അനുഭവപ്പെട്ടു. കുട്ടനാട് ഇതുമൂലം ദുരിതക്കയത്തിലാണ്. കൊച്ചി നഗരത്തിലെ താഴ്ന്ന പല പ്രദേശങ്ങളും വെള്ളക്കെട്ടിലാവുകയും ചെയ്തു.\nആലപ്പുഴ, കോട്ടയം, എറണാകുളം ജില്ലകളുടെ പടിഞ്ഞാറൻ തീരത്തു വ്യാപിച്ചുകിടക്കുന്ന കായൽ ഇന്നു നാശത്തെ അഭിമുഖീകരിക്കുമ്പോൾ അതിന്റെ പ്രത്യാഘാതം തീരങ്ങളിലുമെത്തുകയാണ്. കായലിന്റെ ജലശേഷി നാലിലൊന്നിലും താഴെയായി. 365 ചതുരശ്ര കിലോമീറ്ററുണ്ടായിരുന്ന കായലിന്റെ വിസ്തൃതി ഇപ്പോൾ 175 ചതുരശ്ര കിലോമീറ്റർ മാത്രം. കൃഷിക്കായി 55,000 ഹെക്ടർ കായൽ നികത്തിയതും മറ്റു പലതരത്തിലും കയ്യേറ്റങ്ങൾ നടത്തിയതുമാണ് ഇതിനു കാരണം. കായലിന്റെ ആഴം മുക്കാൽ ഭാഗത്തോളം കുറഞ്ഞു. ഓരോ വർഷവും 20 മില്ലിമീറ്റർ വീതം കായലിന്റെ അടിത്തട്ടുയരുന്നു. 2018ലെ പ്രളയശേഷം കായലിൽ എക്കൽ അടിഞ്ഞുകൂടിയിട്ടുണ്ട്. കായലിന്റെ പരിസ്ഥിതിവ്യവസ്ഥയുടെ ഭാഗമായ ചതുപ്പുകളും കണ്ടൽക്കാടുകളും നശിച്ചതോടെ മത്സ്യസമ്പത്തിനെയും ബാധിച്ചു.\nസംസ്ഥാനത്തെ 37% നെല്ല് വിളയുന്ന കുട്ടനാടിന്റെ സ്ഥിതി ദയനീയമാണ്. 2018നു ശേഷം വെള്ളം പാടശേഖരങ്ങളിൽനിന്ന് ഇറങ്ങിയിട്ടില്ല. ഇതുമൂലം അഞ്ചിലൊന്നു പാടശേഖരങ്ങളിൽ വർഷക്കൃഷി ഉപേക്ഷിച്ചു. മഴ കൂടിയാലും കടൽ പൊങ്ങിയാലും കായൽക്കരയിൽ വെള്ളപ്പൊക്കമാണ്. കഴിഞ്ഞ ദിവസങ്ങളിലെ വൃശ്ചിക വേലിയേറ്റത്തിലാണു കുട്ടനാട്ടിൽ വീണ്ടും പ്രളയമുണ്ടായത്. കൊച്ചി മേഖലയിൽ ഇടക്കൊച്ചി, ചെല്ലാനം, കുമ്പളങ്ങി, വൈപ്പിൻ ഭാഗങ്ങളിലും മുൻവർഷത്തെക്കാൾ ജലനിരപ്പുയർന്നു. ഒന്നോ രണ്ടോ ദിവസത്തിനുള്ളിൽ വെള്ളം ഇറങ്ങുന്നതാണു പതിവെങ്കിലും ഇക്കുറി ദിവസങ്ങൾ കഴിഞ്ഞിട്ടും വെള്ളം ഒഴിയുന്നില്ല.\nവേമ്പനാട്ടുകായലിന്റെ ഇപ്പോഴത്തെ മാറ്റം എന്തെന്നു പൂർണമായി വിശദീകരിക്കാൻ ശാസ്ത്രസംഘത്തിനും കഴിയുന്നില്ല. പരിസ്ഥിതിനാശം, ആഗോളതാപനം, കാലാവസ്ഥാ വ്യതിയാനം, മഴയുടെ മാറ്റം, കാർഷിക കലണ്ടറിൽ വന്ന മാറ്റം, കയ്യേറ്റങ്ങൾ അടക്കം മനുഷ്യന്റെ ഇടപെടലുകൾ എന്നിവയാണു കായലിന്റെ മാറ്റത്തിലേക്കു നയിച്ചതെന്നു പറയാം. ആഗോളതാപനം മൂലം കേരള തീരത്തു വർഷം3മില്ലിമീറ്റർ എന്ന തോതിൽ ജലനിരപ്പ് ഉയരുന്നു. ഇതോടെ വേലിയേറ്റത്തിന്റെ ശക്തി കൂടി.\nവെള്ളപ്പൊക്കത്തെ നേരിടാൻ ജലാശയങ്ങളുടെ മാനേജ്മെന്റിൽ ചെയ്യേണ്ട കാര്യങ്ങളെക്കുറിച്ചു കൃത്യമായ മാസ്റ്റർപ്ലാൻതന്നെ ഉണ്ടാവേണ്ടതുണ്ട്. വേമ്പനാട്ടുകായലിന്റെ ആഴം 4.2 മീറ്ററായി കൂട്ടണമെന്നാണു കേരള യൂണിവേഴ്സിറ്റി ഓഫ് ഫിഷറീസ് ആൻഡ് ഓഷൻ സ്റ്റഡീസ് നടത്തിയ പഠനം നിർദേശിച്ചിട്ടുള്ളത്. അപ്പോൾ, നിലവിലുള്ളതിന്റെ രണ്ടിരട്ടി വെള്ളം ഉൾക്കൊള്ളാൻ കായലിനു കഴിയും. എന്നാൽ, വെറുതേ ഡ്രജിങ് നടത്തി ചെളി നീക്കിയാൽ പോരാ. കൃത്യമായ ആസൂത്രണത്തിലൂടെ വെള്ളത്തിന്റെ ഒഴുക്കും കായൽ അടിത്തട്ടിന്റെ ചായ്‌വും ഉറപ്പാക്കിവേണം ഇതു ചെയ്യാൻ. ചെളി നീക്കുന്നതു കായലിലെ മത്സ്യ സമ്പത്തിനുവരെ ഭീഷണിയായതിനാൽ പരിസ്ഥിതി ആഘാത പഠനമുൾപ്പെടെ നടത്തേണ്ടതുണ്ട്. ഏകദേശം 200 ദശലക്ഷം ഘനമീറ്റർ ചെളി നീക്കം ചെയ്യേണ്ടതായി വരും. ഇത് എവിടെ നിക്ഷേപിക്കുമെന്നതുൾപ്പെടെയുള്ള പ്രശ്നങ്ങളുമുണ്ട്.\nകായൽ കരയിലേക്കു കയറിവന്ന്, തീരദേശജനതയെ കഷ്ടസ്ഥിതിയിലാക്കുമ്പോൾ ഇനിയും അലസതയ്ക്കും നിരുത്തരവാദിത്തത്തിനും ഇടമില്ല. പരിഹാരമാർഗങ്ങൾ അടിയന്തരമായി ആലോചിക്കുകതന്നെ വേണം. ഇതിനായി മികവുറ്റ നേതൃത്വത്തിന്റെ കീഴിൽ വിദഗ്ധസമിതി രൂപീകരിക്കാൻ വൈകിക്കൂടാ. സാധ്യമായ മാർഗങ്ങളിലൂടെയെല്ലാം വേമ്പനാട്ടു കായലിനെയും കായലിന്റെ തീരത്തുള്ളവരെയും രക്ഷിച്ചേതീരൂ.\nEnglish Summary: Vembanad backwater flood consequences\nഓറഞ്ച് അലർട്ട്: മുന്നൊരുക്കങ്ങളും ശക്തമാക്കി, 24 മണിക്കൂറും പ്രവർത്തിക്കുന്ന കൺട്രോൾ റൂമുകൾ\nമഴ: പിണ്ടാണിയിൽ7വീടുകൾ വെള്ളക്കെട്ടിൽ\nവ്യാപക മഴക്കെടുതി: ഇടറോഡുകളിലെല്ലാം വെള്ളം കയറി, ഗതാഗതം തടസ്സപ്പെട്ടു, ക്യാംപുകൾ തുടങ്ങി\nhttps-www-manoramaonline-com-news-editorial 5htlc0csolvb1ns72ii00mtgco video-component


Restrictions on the Kerala border lightening | അതിർത്തിയിലെ നിയന്ത്രണം പിൻവിലിച്ച് കർണ്ണാടക; ഇളവ് ഏർപ്പെടുത്തിയത് കോവിഡ് സർട്ടിഫിക്കറ്റ് നിർബന്ധം ആക്കിയ തീരുമാനത്തിൽ; പ്രധാന റോഡുകളിൽ ആന്റിജൻ ടെസ്റ്റ് കർണാടക നടത്തും; പുതിയ നീക്കം നിയന്ത്രണം വിവാദമായതോടെ - MarunadanMalayalee.com\nഅതിർത്തിയിലെ നിയന്ത്രണം പിൻവിലിച്ച് കർണ്ണാടക; ഇളവ് ഏർപ്പെടുത്തിയത് കോവിഡ് സർട്ടിഫിക്കറ്റ് നിർബന്ധം ആക്കിയ തീരുമാനത്തിൽ; പ്രധാന റോഡുകളിൽ ആന്റിജൻ ടെസ്റ്റ് കർണാടക നടത്തും; പുതിയ നീക്കം നിയന്ത്രണം വിവാദമായതോടെ\nFebruary 23, 202110:47 AM IST Permalink\nകാസർകോട്: കോവിഡിന്റെ പശ്ചാത്തലത്തിൽ കർണാടക - കേരള അതിർത്തിയിൽ ഏർപ്പെടുത്തിയിരുന്ന നിയന്ത്രണം തത്ക്കാലത്തേക്ക് കർണാടക പിൻവലിച്ചു. കോവിഡ് സർട്ടിഫിക്കറ്റ് നിർബന്ധം ആക്കികൊണ്ടുള്ള നിയന്ത്രണത്തിലാണ് ഇളവ് ഏർപ്പെടുത്തിയത്. വിവിധ രാഷ്ട്രീയ പാർട്ടികളുടെയും നാട്ടുകാരുടെയും പ്രതിഷേധത്തിന്റെ പശ്ചാത്തലത്തിലാണ് കർണാടക നിലപാടിൽ അയവ് വരുത്തിയത്.\nകേളത്തിൽ കോവിഡ് വർധിച്ച പശ്ചാത്തലത്തിൽ 72 മണിക്കൂർ മുമ്പെടുത്ത ആർ.ടി.പി.സിആർ നെഗറ്റീവ് സർട്ടിഫിക്കറ്റുമായി വരുന്നവരെ മാത്രമെ സംസ്ഥാനത്തേക്ക് പ്രവേശിപ്പിക്കൂ എന്നായിരുന്നു കർണാടകയുടെ നിലപാട്. തിങ്കളാഴ്ച മുതൽ നടപ്പാക്കാനിരുന്ന തീരുമാനം പ്രതിഷേധവും പ്രായോഗിക ബുദ്ധിമുട്ടും കണക്കിലെടുത്ത് ചൊവ്വാഴ്ചത്തേക്ക് മാറ്റിവെച്ചിരുന്നു. എന്നാൽ രണ്ട് ദിവസത്തേക്ക് കോവിഡ് നെഗറ്റീവ് സർട്ടിഫിക്കറ്റ് നിർബന്ധമില്ലെന്ന നിലപാടാണ് കർണാടക ചൊവ്വാഴ്ച സ്വീകരിച്ചത്. നിയന്ത്രണം വിവാദങ്ങൾക്ക് വഴിവെച്ചതോടെയാണ് കർണ്ണാടകയുടെ ഈ നീക്കം.\nഎന്നാൽ പുതിയ ചില നിർദ്ദേശം കർണാടക മുന്നോട്ട് വെച്ചിട്ടുണ്ട്. തലപ്പാടി ദേശീയ പാത ഉൾപ്പെടെയുള്ള പ്രധാന റോഡുകളിലെല്ലാം ആന്റിജൻ ടെസ്റ്റിനുള്ള സംവിധാനം കർണാടക തന്നെ ഏർപ്പെടുത്തും. ആന്റിജൻ ടെസ്റ്റ് കേന്ദ്രങ്ങളിൽ സാമ്പിളുകൾ ശേഖരിച്ച ശേഷം യാത്രക്കാരെ കടത്തിവിടാനാണ് കർണാടകയുടെ പുതിയ തീരുമാനം. വിദ്യാർത്ഥികൾക്ക് അതിർത്തിയിൽ സാമ്പിളുകൾ ശേഖരിക്കുന്നതിന് പകരം കോളേജുകളിൽ അതിനുള്ള സംവിധാനം ഏർപ്പെടുത്തിയിട്ടുണ്ട്.\nഡിവൈഎഫ് ഐ സെക്രട്ടറി റഹീമിനെ രക്ഷിക്കാനുള്ള നീക്കം പൊളിയുമ്പോൾ


ഞാൻ ഗിന്നസ് പക്രുവിന്റെ മകളാണെന്ന്എവിടെ പോയാലും സ്വയം പരിചയപ്പെടുത്തി ദീപ്ത കീർത്തി: മകളെ കുറിച്ച് വാചാലനായി ഗിന്നസ് പക്രു!!!! - Oman Job Vacancy\nവിവാഹം കഴിഞ്ഞാൽ തനിക്ക് കുട്ടികളുണ്ടാവില്ലെന്ന് അധിക്ഷേപിച്ച ആളുകൾക്കു മുന്നിൽ തന്റെ മകളെ കുറിച്ച് വാചാലനായി ഗിന്നസ് പക്രു. എന്നാൽ തന്റെ ജീവിതത്തിലുണ്ടായ പ്രതിസന്ധികളെ തരണം ചെയ്ത് മുന്നോട്ട് പോവുകയാണ് ഈ കലാകാരൻ. മകളെ കുറിച്ച് പറയുമ്പോൾ നൂറു നാവാണ് ഈ അച്ഛന്. 2006 മാർച്ചിലാണ് ഗിന്നസ് പക്രു ഗായത്രി മോഹനെ വിവാഹം ചെയ്യുന്നത്. ഭാര്യയ്ക്കു സാധാരണ പോലെ നല്ല ഉയരമുണ്ട്. അങ്ങളുടെ ദാമ്പത്യം ഒരു വർഷത്തിലധികം നീണ്ടു പോകില്ലെന്ന് പലരും കളിയാക്കിയിട്ടുണ്ടെന്ന് അദ്ദേഹം പറയുന്നു. അതുപോലെ ഇവർക്ക് കുട്ടികളുണ്ടാവിന്നും പറഞ്ഞവരുണ്ട്. എന്നാൽ 2009ൽ ഇരുവര്ക്കും ഒരു പെൺകുഞ്ഞ് പിറന്നു.\nദീപ്ത കീർത്തി എന്നാണ് മകളുടെ പേര്. തന്റെ മകളെ പറ്റി പറയുമ്പോൾ നൂറുനാവാണ് ഈ അച്ഛന്. ദീപ്തയ്ക്കു മുൻപും ഇവർക്ക് ഒരു കുഞ്ഞു പിറന്നെങ്കിലും രണ്ടാഴ്ച മാത്രമേ ആ കുഞ്ഞിന് ആയുസ്സുണ്ടായിരുന്നു എന്നും അദ്ദേഹം പറയുന്നു. ജീവിതത്തിൽ പല പ്രതിസന്ധികൾ ഉണ്ടായിരുന്ന സമയങ്ങളിലും തന്റെ ഭാര്യാണ് താങ്ങായി ഉണ്ടായിരുന്നത്. തന്റെ അമ്മയും തന്നോടൊപ്പം കൂട്ടായി ഉണ്ടായിരുന്നു വെന്നും പക്രു പറയുന്നു. ഇപ്പോൾ ഗിന്നസ് പക്രുവിന്റെ മകളാണ് താൻ എന്ന് പറഞ്ഞാണ് ദീപ്ത സ്വയം പരിചയപ്പെടുത്താറെന്ന് പക്രു പറയുന്നു. അച്ഛനെക്കാൾ വളർന്നു മകളും ഇപ്പോൾ സെലിബ്രിറ്റിയാണ്. മകൾക്കൊപ്പമുള്ള ഫോട്ടോഷൂട്ടുകൾ നേരത്തെ ആരാധകർക്കിടയിൽ വൻ പ്രചാരം നേടിയിരുന്നു.\nഎവിടെയെങ്കിലും പോയാൽ തന്നോടൊപ്പം തന്നെ ഉണ്ടാവും. തങ്ങൾ തമ്മിൽ കളിക്കുന്നത് കണ്ടാൽ മറ്റുള്ളവർക്ക് തമാശയായിതോന്നുമെങ്കിലും ഞങ്ങൾ കട്ട സീരിയസ്സാണെന്ന് പക്രു പറയുന്നു. മകൾ അവളുടെ കൂട്ടുകാരെ എല്ലാവരേയും തനിക്ക് പരിചയപ്പെടുത്തിയിട്ടുണ്ട്. പലപ്പോഴും അവരെ ഫോണിൽ വിളിച്ചു തന്നിട്ട് സംസാരിക്കാൻ പറയും. റൺ കേരള റൺ എന്ന പരിപാടിയുടെ ചോറ്റാനിക്കരയിലെ ഉദ്ഘാടനത്തിനായി തന്നെയാണ് സംഘാടകർ തിരഞ്ഞെടുത്തത്.\nഈ കാര്യ വീട്ടിൽ അവതരിപ്പിക്കുമ്പോൾ തനിക്കും വരണമെന്ന വാശിയിലായുരുന്നു മകൾ എന്നാൽ അവളെ കൊണ്ടു പോകാൻ സാധിച്ചില്ല. പിറ്റേ ദിവസത്തെ പത്രത്തിൽ ഫോട്ടോ വന്നപ്പോൾ തന്റെ ഫോട്ടോ കാണിച്ചു കൊടുത്തപ്പോഴും ആൾ വല്യ ദേഷ്യത്തിലായിരുന്നു, അത് വലിയ ആളുകൾക്കുള്ള പരിപാടിയാണ് കുട്ടികൾക്ക് ഉള്ളതല്ല എന്ന് പറഞ്ഞപ്പോൾ, അപ്പോൾ കുട്ടിയായ അച്ഛൻ എന്താനാണ് പോയത് എന്നായി മകളുടെ ചോദ്യം.


Janmabhumi| നെല്ലിയാമ്പതിയില് രണ്ടു വിനോദ സഞ്ചാരികള് മുങ്ങിമരിച്ചു; അപകടം വെള്ളച്ചാട്ടത്തില് കുളിക്കുന്നതിനിടെ\nനെല്ലിയാമ്പതി‍യില് രണ്ടു വിനോദ സഞ്ചാരികള് മുങ്ങിമരിച്ചു; അപകടം വെള്ളച്ചാട്ടത്തില് കുളിക്കുന്നതിനിടെ\nJanuary 16, 2021, 02:54 p.m.\nതിരുപ്പൂര് സ്വദേശികളായ കിഷോര്, കൃപാകരന് എന്നിവരാണ് മരിച്ചത്\nപാലക്കാട്: നെല്ലിയാമ്പതി കാരപ്പാറയില് രണ്ട് വിനോദ സഞ്ചാരികള് മുങ്ങിമരിച്ചു. വെള്ളച്ചാട്ടത്തില് കുളിക്കുന്നതിനിടെയാണ് തമിഴ്‌നാട് സ്വദേശികള് മരിച്ചത്. തിരുപ്പൂര് സ്വദേശികളായ കിഷോര്, കൃപാകരന് എന്നിവരാണ് മരിച്ചത്. അപകടം നടന്നയുടനെ പൊലീസും പരിസരവാസികളും ചേര്‍ന്ന് തിരച്ചില് നടത്തിയെങ്കിലും ഇരുവരെയും രക്ഷിക്കാനായില്ല. മൃതദേഹങ്ങള് പാലക്കാട് ജില്ലാ ആശുപത്രി മോര്‍ച്ചറിയിലേക്ക് മാറ്റി.\nമുംബൈ- പൂനെ എക്‌സ്പ്രസ് ഹൈവേയില് വാഹനാപകടം: ആറ് മരണം, അഞ്ച് പേര്‍ക്ക് പരിക്ക്\nപാലക്കാട് സഹോദരങ്ങളായ മൂന്ന് കുട്ടികള് മുങ്ങിമരിച്ചു\nഹൗസ്‌ബോട്ട് അപകടം പതിവ്; ജലരക്ഷാ നിലയം ആവശ്യം\nഅപകടങ്ങള് പെരുകുന്നു, 'ന്യൂജെന്' ബൈക്കുകള്‍ക്ക് നിരോധനം\nസൂചനാബോര്‍ഡുകള് ഇല്ല: ബൈക്ക് കലുങ്കില് വീണ് അപകടം


ഡോക്ടർ ചമഞ്ഞ് വിവാഹ തട്ടിപ്പ്; സൈനികനെ കബളിപ്പിച്ച് മുങ്ങിയ യുവതിക്കായി തെരച്ചിൽ\nഡോക്ടർ ചമഞ്ഞ് വിവാഹ തട്ടിപ്പ് നടത്തി സൈനികനെ പറ്റിച്ച് കടന്നു കളഞ്ഞ യുവതിക്കായി തെരച്ചിൽ ശക്തമാക്കി പോലീസ്.അഞ്ചല് കരവാളൂര് സ്വദേശിനി റീനയ്‌ക്കെതിരെയാണ് കൊട്ടാരക്കര പൊലീസ് കേസെടുത്ത് അന്വേഷണം നടത്തുന്നത്. അതേസമയം ഇവര് കേരളം വിട്ടിട്ടുണ്ടാകുമെന്നാണ് സൂചന. രണ്ടുതവണ വിവാഹം കഴിക്കുകയും രണ്ട് മക്കളുടെ അമ്മയുമായ റീന കോട്ടാത്തല മൂഴിക്കോട് സ്വദേശിയായ സൈനികനെയാണ് കബളിപ്പിച്ചത്. ബ്യൂട്ടീഷ്യൻ ആയിരുന്ന റീന ആദ്യ വിവാഹമെന്ന തരത്തിലായിരുന്നു സൈനികനുമായി അടുത്തത്.\nഡോ.അനാമിക എന്ന പേര് പറഞ്ഞാണ് ഇവര് സൈനികനുമായി അടുപ്പമുണ്ടാക്കിയതും പിന്നീട് 2014ല് വിവാഹത്തിലെത്തിയതും. അനാഥയാണെന്ന് പറഞ്ഞതിനാല് കൂടുതല് അന്വേഷണം നടത്താതെയായിരുന്നു വിവാഹം. വിവാഹം കഴിഞ്ഞ് ദിവസങ്ങള്‍ക്കകം റീന ചെന്നൈയിലേക്ക് പോയി. റെയില്‍വെയില് ഡോക്ടറായി ജോലി ലഭിച്ചുവെന്നാണ് ഭര്‍തൃബന്ധുക്കളോട് പറഞ്ഞത്. ഇടയ്ക്ക് ഭര്‍തൃ ഗൃഹത്തിലെത്താറുമുണ്ട്.\nകോട്ടാത്തലയിലെ വീടിന് മുന്നില് ഡോ.അനാമിക പ്രദീപ്, ഗൈനക്കോളജിസ്റ്റ്, റെയില്‍വെ ഹോസ്പിറ്റല്, ചെന്നൈ എന്ന ബോര്‍ഡും വച്ചു. സ്റ്റെതസ്‌കോപ്പ് ഉള്‍പ്പെടെയുള്ള ഡോക്ടറുടെ ഉപകരണങ്ങളും ചില മരുന്നുകളും വീട്ടില് സൂക്ഷിച്ചു. ഇടയ്ക്ക് രോഗികളുടെ പരിശോധനയും നടത്തിവന്നു.\nവിവിധ ആവശ്യങ്ങള് പറഞ്ഞ് 20 ലക്ഷം രൂപ പലപ്പോഴായി സൈനികനില് നിന്ന് റീന കൈക്കലാക്കി. ചെക്ക് മുഖേനയും എ.ടി.എം ഉപയോഗിച്ചുമാണ് പണം എടുത്തത്. സൈനികന്റെ ഇളയച്ഛന്റെ മകന് റെയില്‍വേയില് ജോലി വാങ്ങി നല്‍കാമെന്ന് റീന ഉറപ്പ് നല്‍കുകയും ഇതിന്റെ ആവശ്യത്തിനായി 30,000 രൂപ ഇളയച്ഛനില് നിന്നും കൈപ്പറ്റുകയും ചെയ്തു.\nറീനയുടെ ബാഗില് നിന്നും ഭര്‍ത്താവിന്റെ സഹോദരിക്ക് ലഭിച്ച റെയില്‍വേ റിസര്‍വേഷന് ടിക്കറ്റാണ് സംശയങ്ങള്‍ക്ക് ആക്കംകൂട്ടിയത്. ഇതില് കരവാളൂരിലെ വിലാസവും റീന ശാമുവേല് എന്നുമാണ് രേഖപ്പെടുത്തിയിരുന്നത്. ഇതിന്റെ ചുവടുപിടിച്ച് നടത്തിയ അന്വേഷണത്തിലാണ് അനാമികയെന്നത് വ്യാജ പേരാണെന്നും റീന ശാമുവലാണ് യഥാര്‍ത്ഥ പേരെന്നും ബോദ്ധ്യപ്പെട്ടത്.\nരണ്ട് തവണ വിവാഹം ചെയ്തതാണ് റീനയെന്നും ഇതില് രണ്ട് കുട്ടികളുണ്ടെന്ന സത്യവുമൊക്കെ സൈനികന്റെ ബന്ധുക്കള് മനസ്സിലാക്കി. പിന്നീടാണ് കൊല്ലം റൂറല് എസ്.പിയ്ക്ക് പരാതി നല്‍കിയത്. പൊലീസ് നടത്തിയ അന്വേഷണത്തില് റെയില്‍വേയില് ഇത്തരത്തില് ഒരാള് ജോലി ചെയ്തിട്ടില്ലെന്നും വ്യക്തമായി.\nറീനയുടെ മെഡിക്കല് ബിരുദം വ്യാജമാണെന്ന് ഇതിനകം അന്വേഷണ സംഘത്തിന് തെളിവ് ലഭിച്ചിട്ടുണ്ട്. പ്ലസ്ടുവും ബ്യൂട്ടീഷ്യന് കോഴ്‌സുമാണ് ഇവരുടെ യോഗ്യതയെന്നാണ് കണ്ടെത്തിയത്. അനാഥയാണെന്ന് വിശ്വസിപ്പിച്ചുവെങ്കിലും ഇവര്‍ക്ക് കരവാളൂരില് മാതാപിതാക്കള് ജീവിച്ചിരിപ്പുണ്ട്. പതിനഞ്ചും പന്ത്രണ്ടും വയസ്സുള്ള രണ്ട് കുട്ടികളുണ്ടെന്നും വ്യക്തമായിട്ടുണ്ട്. വഞ്ചനാക്കുറ്റം, പണം തട്ടിപ്പ്, ആള്‍മാറാട്ടം തുടങ്ങി നിരവധി വകുപ്പുകള് ചേര്‍ത്ത് കേസെടുത്തെന്നും ഇവരെ കണ്ടെത്താനുള്ള ഊര്‍ജ്ജിത ശ്രമത്തിലാണെന്നും പൊലീസ് പറയുന്നു.\nTags: chennai, kerala, police, soldier


rakul preet singh as sridevi in ntr's biopic movie - Malayalam Filmibeat\nഎന്‍ടിആറിന്റെ ബയോപിക്ക് ഒരുങ്ങുന്നു! ചിത്രത്തില് ശ്രീദേവിയായി രാകുല് പ്രീത് സിംഗ്!!\n| Updated: Thursday, August 9, 2018, 18:53 [IST]\nതെന്നിന്ത്യന് സിനിമാ ലോകത്തെ മുന്‍നിര നടിമാരില് ഒരാളാണ് രാകുല് പ്രീത് സിംഗ്. സൂപ്പര്‍താരങ്ങളുടെ ചിത്രങ്ങളിലൂടെയായിരുന്നു സിനിമാ ലോകത്ത് രാകുല് പ്രീത് ശ്രദ്ധിക്കപ്പെട്ടിരുന്നത്. അഭിനയപ്രാധാന്യമുളള വേഷങ്ങള്‍ക്കൊപ്പം ഗ്ലാമര് വേഷങ്ങളും കൂടുതലായി ചെയ്താണ് നടി പ്രേക്ഷകരുടെ ഇഷ്ടം നേടിയെടുത്തിരുന്ന ത്.\nകൈനിറയെ ചിത്രങ്ങളാണ് നടിയുടെതായി അണിയറയില് ഒരുങ്ങിക്കൊണ്ടിരിക്കുന്നത്. രാകുല് പ്രീത് അഭിനയിക്കുന്ന പുതിയ ചിത്രം എന്‍ടി ആറിന്റെ ബയോപിക്ക് സിനിമയാണ്. ചിത്രത്തില് ശ്രീദേവി ആയാണ് നടി അഭിനയിക്കുന്നത് എന്നാണറിയുന്നത്.\nനന്ദമുരി ബാലകൃഷ്ണയാണ് ചിത്രത്തില് എന്‍ടിആറായി വേഷമിടുന്നത്. ബോളിവുഡ് നടി വിദ്യാ ബാലനാണ് ചിത്രത്തില് എന്‍ടി ആറിന്റെ ഭാര്യയുടെ വേഷത്തിലെത്തുന്നത്. ഇവര്‍ക്കു പുറമെ ബാഹുബലിയിലൂടെ ശ്രദ്ധേയനായ റാണ ദഗുപതിയും ചിത്രത്തില് ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്. എന്‍ടിആറിന്റെ മരുമകനും ആന്ധ്രപ്രദേശ് മുഖ്യമന്ത്രിയുമായ എന് ചന്ദ്രബാബു നായിഡുവായിട്ടാണ് റാണ ദഗുപതി എത്തുക.\nരാകുല് പ്രീത് ശ്രീദേവി ആയി അഭിനയിക്കുന്നതു കാണാനായുളള കാത്തിരിപ്പിലാ്ണ് ആരാധകരുളളത്. എന്‍ടിആറിന്റെ ബയോപിക്കിനു പുറമെ കാര്‍ത്തി നായകനാവുന്ന തമിഴ് ചിത്രത്തിലും ബോളിവുഡിലും രാകുല് പ്രീത് അഭിനയിക്കുന്നുണ്ട്.\nRead more about: sridevi rakul preet singh cinema രാകുല് പ്രീത് ശ്രീദേവി\nrakul preet singh as sredevi in ntr's biopic movie


ed crime report will submit before court today\nകള്ളപ്പണം വെളുപ്പിക്കല്: എം ശിവശങ്കറിനെതിരെ ഇഡി ഇന്ന് കോടതിയില് കുറ്റപത്രം സമര്‍പ്പിക്കും\nഇന്നലെ ശിവശങ്കരന്‍റെ സ്വത്തുക്കള് കണ്ടുക്കെട്ടാന് ഇഡി ഉത്തരവിട്ടിരുന്നു\nPublished on : 24 Dec, 2020 , 2:26 am\nകൊച്ചി: കള്ളപ്പണം വെളുപ്പിക്കല് കേസില് എം ശിവശങ്കറിനെതിരെ എന്‍ഫോഴ്സ്മെന്‍റ് ഡയറക്‌ട്രേറ്റ് ഇന്ന് കോടതിയില് കുറ്റപത്രം സമര്‍പ്പിക്കും. കേസിൽ ജാമ്യം തേടിയുള്ള എം ശിവശങ്കറിന്റെ ഹർജി കോടതിയിലാണ്. കുറ്റപത്രം സമർപ്പിക്കുന്നതോടെ ജാമ്യം നേടുക ബുദ്ധിമുട്ടാകും. എന്‍ഫോഴ്സ്മെന്‍റ് കേസില് അറസ്റ്റ് ചെയ്യപ്പെട്ട ശിവശങ്കര് ഇപ്പോഴും റിമാന്‍ഡിലാണ്.\nഇന്നലെ ശിവശങ്കരന്‍റെ സ്വത്തുക്കള് കണ്ടുക്കെട്ടാന് ഇഡി ഉത്തരവിട്ടിരുന്നു. ആദ്യപടിയായി സ്വപ്ന സുരേഷിന്‍റെ ബാങ്ക് ലോക്കറില് കണ്ടെത്തിയതും സന്ദീപ് നായരുടെ അക്കൗണ്ടില് നിന്നും കണ്ടെത്തിയതുമുള്‍പ്പെടെ ഒരു കോടി എണ്‍പത് ലക്ഷം രൂപ കണ്ടു കെട്ടി.\nഈ പണം ലൈഫ് മിഷന് പദ്ധതിക്ക് വേണ്ടി എം ശിവശങ്കറിന് കൈക്കൂലിയായി നല്‍കിയെന്നാണ് എന്‍ഫോഴ്സ്മെന്‍റിന്‍റെ കണ്ടെത്തല്. ഇതിന്‍റെ അടിസ്ഥാനത്തിലാണ് പണം കണ്ട് കെട്ടിയത്. ശിവശങ്കറിന്‍റെ മറ്റ് സ്വത്തുക്കള് കണ്ട് കെട്ടാനുള്ള നടപടികള് ആരംഭിക്കുന്നതായി ഇഡി കോടതിയില് അറിയിക്കും.


അഖിലേന്ത്യാ വയസ്സന്‍സ് ക്ലബ്ബ്: April 2011\nഈ ഭരണമിത്രയും ലഹരിയാണെങ്കി-\nലാസന്ന മരണത്തിലും ഞാന് പറയാം.\nപന്ത്രണ്ടു പെറ്റ പറയിക്കു പോലുമിപ്പോള്\nവെറുമൊരു പതിമ്മൂന്നിനോടോ വിരോധം!\nരജക നാറാണത്തു ഭ്രാന്തനേയും പെറ്റു.\nവടുതല നായരേം വള്ളോരിനേം പെറ്റു.\nഉപ്പുകൂറ്റനും പാണനാരും പിറകെ -\nയുളിയന്നൂര് പെരുംതച്ചനും പിറന്നു.\nഇനിപ്പതിമ്മൂന്നു വേണ്ടെന്നു പറയി!!\nപതിമ്മൂന്നിന്റെ വോട്ടെടുപ്പും പിന്നെ,\nപ്പതിമ്മൂന്നിന്റെ ഈ വിധിയെഴുത്തും.\nഞാന് പാശ്ചാത്യനല്ല അയോഗ്യനും,\nഇനി ചിലരുടെയെല്ലാം തലയുരുളും,\nകബന്ധങ്ങള് ഓരോന്നായിട്ടു വീഴും.\nഞാനീ ഭരണകുതന്ത്രങ്ങള് മെനയും!\nഇതു പുറത്തറിയാത്തൊരു സത്യം!\nPosted by appachan ozhakkal at Thursday, April 28, 2011 50 comments\nPosted by appachan ozhakkal at Tuesday, April 12, 2011 33 comments


ശരീരത്തിലെ രഹസ്യഭാഗങ്ങളിൽ ഒളിപ്പിച്ച് സ്വർണം കടത്താൻ ശ്രമിച്ച മൂന്ന് യുവതികൾ പിടിയിൽ – News18 Malayalam\nശരീരത്തിലെ രഹസ്യഭാഗങ്ങളിൽ ഒളിപ്പിച്ച് സ്വർണം കടത്താൻ ശ്രമിച്ച മൂന്ന് യുവതികൾ പിടിയിൽ\nവലുപ്പമേറിയ സ്വർണ ബിസ്ക്കറ്റ് സ്ത്രീകൾ രഹസ്യഭാഗങ്ങളിൽ ഒളിപ്പിക്കുന്നതും പിന്നീട് ഇത് നീക്കം ചെയ്യുന്നതും ഗുരുതരമായ ആരോഗ്യപ്രശ്നങ്ങൾക്ക് ഇടയാക്കുമെന്ന് ആരോഗ്യരംഗത്തെ വിദഗ്ദ്ധർ\nLast Updated : August 19, 2021, 20:10 IST\nമുബൈ: ശരീരത്തിലെ രഹസ്യഭാഗങ്ങളില് ഒളിപ്പിച്ച് സ്വര്‍ണ്ണം കടത്താന് ശ്രമിച്ച സംഭവത്തിൽ മൂന്ന് യുവതികള് അറസ്റ്റിലായി. മുംബൈ ഛത്രപതി ശിവാജി അന്താരാഷ്‌ട്ര വിമാനത്താവളത്തിലാണ് സംഭവം ഘാന സ്വദേശികളായ യുവതികളെയാണ് നാർക്കോടിക് കൺട്രോൾ ബ്യൂറോ പിടികൂടിയത്. ഇവരെ പിന്നീട് കസ്റ്റംസ് പ്രിവന്‍റീവ് വിഭാഗത്തിന് കൈമാറിയിട്ടുണ്ട്. പിടിയിലായ യുവതികളിൽനിന്ന് അഞ്ച് കിലോയോളം സ്വര്‍ണം കണ്ടെടുത്തതായി അധികൃതർ അറിയിച്ചു.\nമുംബൈ നാര്‍ക്കോട്ടിക് കണ്‍ട്രോള് ബ്യൂറോയ്ക്ക് ലഭിച്ച രഹസ്യ വിവരത്തിന്‍റെ അടിസ്ഥാനത്തിലാണ് യുവതികളെ തടഞ്ഞുവെച്ച് പരിശോധന നടത്തിയത്. ശരീരത്തിലെ രഹസ്യഭാഗങ്ങളിൽ സ്വർണം ഒളിപ്പിച്ചുവെച്ചതായി അധികൃതർ കണ്ടെത്തി. ഇതോടെ വിശദമായ പരിശോധന നടത്തുകയും മൂന്നു പേരിൽ നിന്നായി അഞ്ച് കിലോയോളം സ്വർണം കണ്ടെത്തുകയുമായിരുന്നു. സംഭവത്തിൽ കൂടുതൽ അന്വേഷണം നടത്തുമെന്ന് കസ്റ്റംസ് പ്രിവന്‍റീവ് വിഭാഗം അറിയിച്ചിട്ടുണ്ട്.\nചൊവ്വാഴ്ച ദുബായിൽ നിന്ന് മുംബൈയിൽ എത്തിയവരാണ് മൂന്ന് യുവതികളും. സംശയം തോന്നി, അഡീഷണൽ ചീപ് മെട്രോപൊളിറ്റൻ മജിസ്ട്രേറ്റിന്‍റെ അനുമതിയോടെ ജെ ജെ ആശുപത്രിയിൽ നടത്തിയ എക്സ് റേ പരിശോധനയിലാണ് യുവതികളുടെ രഹസ്യഭാഗങ്ങളിൽ സ്വർണം കണ്ടെത്തിയത്. യോനിയിൽ ഒളിപ്പിച്ച നിലയിലാണ് സ്വർണം കണ്ടെത്തിയത്. ഒന്നു മുതൽ രണ്ടു കിലോ ഗ്രാം വരെ സ്വർണം ഓരോ യുവതികളും രഹസ്യഭാഗങ്ങളിൽ ഒളിപ്പിച്ചിരുന്നു.\nഅതേസമയം രഹസ്യഭാഗങ്ങളിൽ ഒളിപ്പിച്ച് സ്വർണം കടത്തിയ രീതി അധികൃതർക്ക് ഞെട്ടലുണ്ടാക്കി. ഇത് അത്ര എളുപ്പമല്ലെന്നാണ് ആരോഗ്യരംഗത്തെ വിദഗദ്ധർ പറയുന്നത്. വലുപ്പമേറിയ സ്വർണ ബിസ്ക്കറ്റ് സ്ത്രീകൾ രഹസ്യഭാഗങ്ങളിൽ ഒളിപ്പിക്കുന്നതും പിന്നീട് ഇത് നീക്കം ചെയ്യുന്നതും ഗുരുതരമായ ആരോഗ്യപ്രശ്നങ്ങൾക്ക് ഇടയാക്കുമെന്നും ഇവർ പറയുന്നു. മൂന്നു യുവതികളെയും ഇപ്പോൾ ജെ ജെ ആശുപത്രിയിൽ പ്രവേശിപ്പിച്ചിരിക്കുകയാണ്. ഡോക്ടർമാരുടെ സഹായത്തോടെ സ്വർണം നീക്കം ചെയ്ത ശേഷം ആയിരിക്കും ഇവരെ കസ്റ്റംസിന്‍റെ കസ്റ്റഡിയിൽ വിടുക. ഇവർക്കെതിരെ കസ്റ്റംസ് ആക്ട് പ്രകാരം കേസെടുത്തിട്ടുണ്ട്.\nസോഷ്യൽമീഡിയയിൽ അപകീർത്തികരമായ പോസ്റ്റിട്ടതിന് സൗദിയിൽ ജയിലിലായ ഹരീഷ് നാട്ടിൽ തിരിച്ചെത്തി\nസൗദി അറേബ്യയിൽ അപകീർത്തികരമായ സമൂഹമാധ്യമത്തിൽ പോസ്റ്റിട്ടതിന് ജയിലിലായ കർണാടക സ്വദേശി ജയിൽമോചിതനായി നാട്ടിൽ തിരിച്ചെത്തി. മക്കയിലെ കഅ്ബയേയും സൗദി ഭരണാധികാരി സൽമാൻ രാജാവിനെയും മോശമായി ചിത്രീകരിച്ച് സമൂഹ മാധ്യമത്തിൽ പോസ്റ്റിട്ടതിനാണ് കർണാടകയിലെ ബീജാദി സ്വദേശി ഹരീഷ് സഞ്ജീവന ബംഗേര(34) ജയിലിലായത്. രണ്ടു വർഷത്തോളം ജയിലിൽ കഴിഞ്ഞ ഹരീഷിനെ കഴിഞ്ഞ ദിവസം മോചിപ്പിക്കുകയും നാട്ടിലേക്ക് കയറ്റി അയയ്ക്കുകയുമായിരുന്നു.\nസൗദി അറേബ്യയിലെ കിഴക്കൻ പ്രവിശ്യയും ദമാമിന് സമീപ നഗരവുമായ അൽ ഹസയിലെ സ്വകാര്യ കമ്പനി ജീവനക്കാരനായിരുന്നു ഹരീഷ് സഞ്ജീവ ബംഗേര. ഫേസ്ബുക്കിലൂടെയാണ് ഇയാൾ മക്കയിലെ കഅ്ബയേയും സൗദി ഭരണാധികാരി സൽമാൻ രാജാവിനെയും മോശമായി ചിത്രീകരിച്ച് പോസ്റ്റിട്ടത്. പിന്നീട് ചിലർ വിളിച്ച് പോസ്റ്റ് നീക്കം ചെയ്യാൻ ആവശ്യപ്പെട്ടത് അനുസരിച്ച് ഡിലീറ്റ് ചെയ്യുകയും മാപ്പപേക്ഷ പോസ്റ്റ് ചെയ്യുകയും ചെയ്തു. എന്നാൽ ആദ്യ പോസ്റ്റ് സൗദി പൊലീസിന്‍റെ ശ്രദ്ധയിൽ പെടുകയും ഹരീഷ് അറസ്റ്റിലാകുകയുമായിരുന്നു.\nFirst published: August 19, 2021, 20:10 IST\nGold smugglingmumbai airport


Published on ജനുവരി 11, 2016ജനുവരി 10, 2016 by admin\tഈജിപ്റ്റിലെ 30 ലക്ഷം ആളുകള്‍ത്ത് അവരുടെ ഇന്റര്‍നെറ്റ് കണക്ഷന് ഇല്ലാതെയായി. ഫേസ്‌ബുക്ക് അവരുടെ Free Basics പദ്ധതി നിര്‍ത്തിയതിനാലാണ്(shutdown) ഇങ്ങനെ സംഭവിച്ചത്. കഴിഞ്ഞ ഒക്റ്റോബറില് ഈജിപ്റ്റില് തുടങ്ങിയ വിവാദപരമായ Free Basics program എന്തുകൊണ്ട് ഓഫാക്കി എന്നത് വ്യക്തമല്ല.\nനെറ്റ് നിഷ്പക്ഷത ഇല്ലാതാക്കുന്നതിനാല് ഇന്‍ഡ്യയില് അതിനെതിര ശക്തമായ പ്രതിഷേധമുണ്ടായി. “വെറും കച്ചവട തന്ത്രമല്ലാതെ മറ്റൊന്നുമല്ല” എന്ന് Indian Institutes of Technology ലേയും Indian Institutes of Science ലേയും 50 faculty അംഗങ്ങള് ഡിസംബര് 29 ന് പ്രസ്ഥാവനയിറക്കി. telecom ഉം content providers ഉം ഇന്റര്‍നെറ്റിന്റെ പാറാവുകാരായി മാറുന്ന അവസ്ഥ നിരോധിക്കണമെന്ന് അവര് Telecom Regulatory Authority of India (TRAI)ക്ക് കൊടുത്ത കത്തില് ആവശ്യപ്പെട്ടു. PayTM എന്ന ഇന്‍ഡ്യയിലെ ഏറ്റവും വലിയ തുടക്ക കമ്പനിയുടെ തലവന് Save the Internet coalition ന് വേണ്ടി പ്രചരണങ്ങള് നടത്തി. അതിന്റെയൊക്കെ ഫലമായി റിലയന്‍സിനോട് Free Basics തല്‍ക്കാലും നിര്‍ത്തിവെക്കാന് TRAI ആവശ്യപ്പെട്ടു.\nCategories ഇന്‍ഡ്യ,ഇന്റര്‍നെറ്റ്,ഈജിപ്റ്റ്,കോര്‍പ്പറേറ്റ്,രാഷ്ട്രീയം•Tags ഇന്‍ഡ്യ,ഇന്റര്‍നെറ്റ്,ഈജിപ്റ്റ്,കോര്‍പ്പറേറ്റ്,രാഷ്ട്രീയം\tPost navigation\nPrevious എല്ലാവരേയും കുറച്ചുള്ള പ്രതീക്ഷNext പോലീസിനാല് കൊല്ലപ്പെട്ടവര്


സ്വർണ്ണക്കടത്ത്: മുഖ്യമന്ത്രിക്കൊപ്പം സ്പീക്കറേയും മന്ത്രി ജലീലിനെയും ചോദ്യം ചെയ്യണം: ഡോ. ശൂരനാട് രാജശേഖരന് – Jaihind TV\nസ്വർണ്ണക്കടത്ത്: മുഖ്യമന്ത്രിക്കൊപ്പം സ്പീക്കറേയും മന്ത്രി ജലീലിനെയും ചോദ്യം ചെയ്യണം: ഡോ. ശൂരനാട് രാജശേഖരന്\nപിണറായി സർക്കാരിനെതിരെ കുരുക്ക് മുറുകുകയാണെന്നും ശിവശങ്കറിനെ മാത്രം ബലി കൊടുത്ത് രക്ഷപെടാനുള്ള ശ്രമം നടക്കില്ലെന്നും കെപിസിസി വൈസ് പ്രസിഡന്‍റ് ഡോ. ശൂരനാട് രാജശേഖരന്. മുഖ്യമന്ത്രിയിലേയ്ക്ക് മാത്രമല്ല സ്പീക്കറിലേക്കും മന്ത്രിമാരിലേക്കും ആരോപണം ഉയരുമ്പോൾ ഈ സർക്കാരിനെ മുഴുവനായും സ്വർണ്ണക്കടത്ത് സംഘം മോഹവലയത്തിലാക്കിയിരുന്നു എന്നതാണ് മനസ്സിലാകുന്നതെന്നും അദ്ദേഹം പറഞ്ഞു. കൊല്ലുന്ന രാജാവിന് തിന്നുന്ന പ്രജ’ എന്നപോലെയാണ് കേരളത്തിന്‍റെ ഭരണ സിരാ കേന്ദ്രത്തിൽ ഉടലെടുത്തിരിക്കുന്ന സംഭവ വികാസങ്ങൾ. അതുകൊണ്ടുതന്നെ മുഖ്യമന്ത്രിയെയും, സ്പീക്കറെയും, മന്ത്രിമാരെയും അടിയന്തരമായി ചോദ്യം ചെയ്യണമെന്നും ശൂരനാട് രാജശേഖരന് ആവശ്യപ്പെട്ടു.\n‘കൊല്ലുന്ന രാജാവിന് തിന്നുന്ന പ്രജ’ എന്നപോലെയാണ് കേരളത്തിന്‍റെ ഭരണ സിരാ കേന്ദ്രത്തിൽ ഉടലെടുത്തിരിക്കുന്ന സംഭവ വികാസങ്ങൾ. മുഖ്യമന്ത്രിയുടെ ഓഫീസും, പ്രൈവറ്റ് സെക്രട്ടിയും മാത്രമല്ല; നമ്മുടെ നിയമനിർമ്മാണ സഭയുടെ നാഥൻ മുതൽ, മന്ത്രിമാർ വരെ സ്വർണ്ണക്കടത്ത്, തീവ്രവാദി സംഘങ്ങളുമായി ഉറ്റ ചങ്ങാത്തം പുലർത്തിയിരുന്നു എന്ന വിവരങ്ങളാണ് പുറത്തു വരുന്നത്.\n‘നിയമസഭ നടക്കുമ്പോൾ മണ്ഡലത്തിലെ സ്വന്തം മുന്നണിയിലെ MLA അറിയാതെ സ്വര്‍ണ്ണക്കടത്ത് കേസിലെ പ്രതിയുടെ കട ഉദ്ഘാടനം ചെയ്യാൻ എന്തിനാണ് സ്പീക്കര് ധൃതിപ്പെട്ടു പോയത്? കള്ളക്കടത്തുകാരിയുടെ സമ്മർദ്ദത്തിന് എന്തിന് സ്പീക്കർ വഴങ്ങി?’ എന്നിങ്ങനെ ചോദ്യങ്ങൾ ഉയരുകയാണ്. UAE കോൺസുലേറ്റിലെ പുറത്താക്കപ്പെട്ട കള്ളക്കടത്തുകാരിക്ക് ഇല്ലാത്ത ഡിപ്ലോമാറ്റ് പരിവേഷം കൽപ്പിച്ചു നൽകി സ്വീകരിച്ചവർക്ക് തടിയൂരാൻ കഴിയില്ല. നിയമസഭയുടെ അന്തസ്സും യശസ്സും ഉയര്‍ത്തിപ്പിടിക്കുന്നതിനും അതിന്‍റെ ഔന്നിത്ത്യം കാത്തുസൂക്ഷിക്കുന്നതിനും ബാദ്ധ്യസ്ഥനായ സ്പീക്കര്, അദ്ദേഹത്തിന്‍റെ പദവിയുടെ മഹത്വം കാത്തുസൂക്ഷിക്കുന്നതില് തീര്‍ത്തും പരാജയപ്പെട്ടിരിക്കുകയാണ്.\nകള്ളക്കടത്തുകാർക്ക് വേണ്ടി യുഎ ഇ കോൺസുലേറ്റ് ജനറലുമായി നേരിട്ട് അനൗദ്യോഗിക സംഭാഷണം നടത്തിയിരിക്കുകയാണ് പിണറായി മന്ത്രിസഭയിലെ മന്ത്രിയായ കെ ടി ജലീൽ. ഫോറിൻ കോൺട്രിബ്യൂഷൻ റെഗുലേറ്ററി ആക്റ്റ് (ഫെറ) നിയമത്തിന്‍റെ പരസ്യമായ ലംഘനമാണ് മന്ത്രി നടത്തിയിരിക്കുന്നത്.\nഫെറ നിയമത്തിലെ മൂന്നാം ചട്ടം അനുസരിച്ച് നിയമനിർമ്മാണ സഭാംഗങ്ങൾ പണമായോ അല്ലാതെയോ വിദേശ സഹായം കൈപ്പറ്റുന്നത് നിരോധിച്ചിട്ടുണ്ട്.യുഎഇ കോൺസുൽ ജനറലുമായി നേരിട്ട് ഇടപാടുകൾ നടത്തിയത് നിയമ പ്രകാരം തെറ്റാണ്. മന്ത്രിയുടെ നടപടി പ്രോട്ടോക്കോൾ ഹാൻഡ്ബുക്കിലെ പതിനെട്ടാം അധ്യായത്തിന് വിരുദ്ധമാണ്.മന്ത്രി സത്യപ്രതിജ്ഞ ലംഘനം നടത്തിയിരിക്കുന്നു.\nകഴിഞ്ഞ കാലങ്ങളിൽ നടത്തിയ അഴിമതികൾ പ്രതിപക്ഷം കൈയോടെ പിടിക്കുമ്പോൾ കളവു മുതൽ തിരികെ ഏൽപ്പിച്ച് യൂടേൺ അടിക്കുന്ന പതിവ് രീതി ഇവിടെ നടക്കില്ല.കാരണം സ്വർണ്ണക്കടത്ത് കേസിൽ പിടിയിലായ സർക്കാരിൻ്റെ വേണ്ടപ്പെട്ടവർ രാജ്യത്തിനെതിരെ സാമ്പത്തിക യുദ്ധത്തിൽ ഏർപ്പെട്ടവരാണ്, തീവ്രവാദി സംഘങ്ങളാണ്, രാജ്യസുരക്ഷയെ അപകടപ്പെടുത്തുന്നവരാണ്.\nപിണറായി സർക്കാരിനെതിരെ കുരുക്ക് മുറുകുകയാണ്.ശിവശങ്ക റിനെ മാത്രം ബലി കൊടുത്ത് രക്ഷപെടാനുള്ള ശ്രമം നടക്കില്ല.\nഈ സർക്കാരിനെ മുഴുവനായും സ്വർണ്ണക്കടത്ത് സംഘം മോഹവലയത്തിലാക്കിയിരുന്നു എന്നതാണ് സ്പീക്കറിലേക്കും മന്ത്രിമാരിലേക്കും ആരോപണം ഉയരുമ്പോൾ മനസിലാകുന്നത്. അതുകൊണ്ടുതന്നെ മുഖ്യമന്ത്രിയെയും, സ്പീക്കറെയും,മന്ത്രിമാരെ യും അടിയന്തരമായി ചോദ്യം ചെയ്യണമെന്ന് ഞാൻ ശക്തമായി ആവശ്യപ്പെടുകയാണ്.\nസ്വർണ്ണക്കടത്ത് : എന്.ഐ.എ അന്വേഷണം പ്രതികളിലൊരാളെ സഹായിച്ച...


ജിഷ്ണു കേസിലെ പ്രതി അറസ്റ്റിൽ.! മൂന്നാം പ്രതി ശക്തിവേലിനെ അറസ്റ്റ് ചെയ്തത് കോയമ്പത്തൂരിൽ വെച്ച്..!! | Jishnu case third accussed arrested - Malayalam Oneindia\n3 min ago 'വാവ സുരേഷ് അത്യാസന്ന നിലയിൽ', പ്രചാരണങ്ങളുടെ സത്യാവസ്ഥ വെളിപ്പെടുത്തി വാവ സുരേഷ്\n8 min ago വോട്ടര് പട്ടികയില് മുസ്ലിം ലീഗ് ഒരുമുഴം മുമ്പേ... സുപ്രീംകോടതിയില് തടസ ഹര്‍ജി നല്‍കി\n15 min ago SS 197 Lottery Result: സ്ത്രീ ശക്തി ലോട്ടറി ഫലം- ഫെബ്രുവരി 18, ഒന്നാം സമ്മാനം 70 ലക്ഷം രൂപ!\nജിഷ്ണു കേസിലെ പ്രതി അറസ്റ്റിൽ.! മൂന്നാം പ്രതി ശക്തിവേലിനെ അറസ്റ്റ് ചെയ്തത് കോയമ്പത്തൂരിൽ വെച്ച്..!!\nUpdated: Sun, Apr 9, 2017, 16:58 [IST]\nജിഷ്ണു കേസിലെ മൂന്നാം പ്രതി ശക്തിവേല് അറസ്റ്റില്. നെഹ്രു കോളേജ് വൈസ് പ്രിന്‍സിപ്പാള് ആണ് ശക്തിവേല്. കോയമ്പത്തൂരിലെ അന്നൂരിൽ നിന്നാണ് ശക്തിവേലിനെ പോലീസ് പിടികൂടിയത്. അന്നൂരിലെ ഫാം ഹൈസില് നിന്നാണ് ശക്തിവേല് പിടിയിലായത്.കേസിലെ രണ്ടാം പ്രതി പ്രവീണിനേയും പോലീസ് അറസ്റ്റ് ചെയ്തതായി സൂചനയുണ്ട്. നെഹ്രു കോളേജിലെ അധ്യാപകനാണ് സിപി പ്രവീണ്. ജിഷ്ണു കോപ്പിയടിച്ചുവെന്ന് കോളേജ് അധികൃതര് ആരോപിക്കുന്ന പരീക്ഷാ ഹോളിലെ ചുമതലക്കാരനായിരുന്നു പ്രവീണ്.\nജിഷ്ണു കേസിലെ മൂന്നാം പ്രതി എന്‍കെ ശക്തിവേലിനെ മൊബൈല് ഫോണ് സിഗ്നല് പിന്തുടര്‍ന്നാണ് അന്വേഷണ സംഘം പിടികൂടിയത്. തമിഴ്‌നാട് പോലീസിന്റെ സഹായത്തോടെയാണ് ശക്തിവേലിനെ കേരള പോലീസ് പിടികൂടിയത്.\nക്രൈംബ്രാഞ്ച് എഡിജിപി നിതിന് അഗര്‍വാളിന്റെ നേതൃത്വത്തിലുള്ള പ്രത്യേക അന്വേഷണ സംഘമാണ് പ്രതിയെ പിടികൂടിയത്. ശക്തിവേലിനെക്കൂടാതെ അധ്യാപകനായ പ്രവീണും പരീക്ഷാ ജീവനക്കാരനായ വിപിനും പോലീസ് കസ്റ്റഡിയിലുണ്ടെന്നാണ് സൂചന.\nനെഹ്‌റു ഗ്രൂപ്പ് ചെയര്‍മാന് പി കൃഷ്ണദാസ്, വൈസ് പ്രിന്‍സിപ്പാള് എന്‍കെ ശക്തിവേല്, പിആര്‍ഒ സഞ്ജിത്ത് വിശ്വനാഥന്, അധ്യാപകനായ സിപി പ്രവീണ്, പരീക്ഷാ ജീവനക്കാരന് ദിപിന് എന്നിവരാണ് ജിഷ്ണു കേസിലെ പ്രതികള്. പ്രതികളെ അറസ്റ്റ് ചെയ്യാത്തതില് പോലീസ് ഏറെ പഴി കേട്ടിരുന്നു.\nജിഷ്ണു പ്രണോയ് പരീക്ഷയ്ക്ക് കോപ്പിയടിച്ചുവെന്ന് ആരോപിച്ചത് പ്രവീണ് ആയിരുന്നു. എന്നാല് ജിഷ്ണു കോപ്പിയടിച്ചിട്ടില്ലെന്ന് പ്രിന്‍സിപ്പാള് നിലപാടെടുത്തിട്ടും മാനേജ്‌മെന്റ് തീരുമാനം അടിച്ചേല്‍പ്പിച്ചു. കോപ്പിയടി തെലഇയിക്കാന് ഉത്തരങ്ങള് വെട്ടി വ്യാജ ഒപ്പിട്ടു.\nജിഷ്ണുവിന്റെ മരണവുമായി ബന്ധപ്പെട്ട കേസില് ആത്മഹത്യാ പ്രേരണക്കുറ്റമാണ് പ്രതികള്‍ക്കെതിരെ ചുമത്തിയിരിക്കുന്നത്. ജിഷ്ണു പ്രണോയിയെ കോളേജിലെ ഇടിമുറിയിലിട്ട് മര്‍ദ്ദിക്കുന്നത് അടക്കമുള്ള കാര്യങ്ങളില് ശക്തിവേലിന് പങ്കുണ്ടെന്നാണ് പോലീസിന്റെ വിലയിരുത്തല്.\nകേസിലെ ഒന്നാം പ്രതിയായ നെഹ്‌റു ഗ്രൂപ്പ് ചെയര്‍മാന് പി കൃഷ്ണദാസ്, പിആര്‍ഒ സജ്ഞിത്ത് വിശ്വനാഥന് എന്നിവര്‍ക്ക് കോടതി മുന്‍കൂര് ജാമ്യം അനുവദിച്ചിരുന്നു. അതിനാല് ഇരുവരേയും പിടികൂടിയ ഉടന് വിട്ടയയ്ക്കുകയായിരുന്നു.\nകൃഷ്ണദാസിന്റെ മുന്‍കൂര് ജാമ്യത്തിനെതിരെ പിണറായി സര്‍ക്കാര് സുപ്രീം കോടതിയെ സമീപിച്ചിരുന്നു. എന്നാല് ജാമ്യം റദ്ദാക്കാന് സാധിക്കില്ലെന്ന നിലപാടാണ് സുപ്രീം കോടതി കൈക്കൊണ്ടത്. വിഷയത്തില് സര്‍ക്കാരും ജിഷ്ണുവിന്റെ അമ്മയും സമര്‍പ്പിച്ച ഹര്‍ജികള് കോടതി തള്ളി.\nജിഷ്ണു മരിച്ച് മൂന്ന് മാസത്തോളമായിട്ടും പ്രതികളിലൊരാളെപ്പോലും പോലീസ് അറസ്റ്റ് ചെയ്യാത്തതിനെത്തുടര്‍ന്നാണ് ജിഷ്ണുവിന്റെ കുടുംബം പ്രതിഷേധവും നിരാഹാര സമരവുമായി രംഗത്ത് എത്തിയത്. പോലീസ് പ്രതികളെ സഹായിക്കുന്നുവെന്നായിരുന്നു ആരോപണം.\nകേസ് വിവാദമാകുന്നതിന് മുന്‍പ് പ്രതികളുടെ ഒളിസ്ഥലം സംബന്ധിച്ച് പോലീസിന് വിവരം ലഭിച്ചിരുന്നു. അന്ന് കാര്യമായി പിന്തുടാത്ത്ത് കൊണ്ടാണ് പ്രതികള് അതിര്‍ത്തി കടന്നത്. പ്രതികളെ പിടികൂടിയ സ്ഥിതിക്ക് ജിഷ്ണുവിന്റെ കുടുംബം നിരാഹാര സമരം അവസാനിപ്പിക്കാനാണ് സാധ്യത.\njishnu pranoy family arrest police dgp ജിഷ്ണു പ്രണോയ് എ എൻ ഷംസീർ മാതൃഭൂമി കുടുംബം അറസ്റ്റ് പോലീസ് ഡിജിപി\nJishnu case third accussed Sakthivel arrested from Koyambathoor


സുമിത്രയുടെ കട ഉൽഘാടനം ചെയ്തില്ലെങ്കിൽ അജു സിനിമ ഇനി കാണില്ല! - മലയാളം ന്യൂസ് പോർട്ടൽ\nPosted on December 22, 2020, 10:53 AM\nസുമിത്ര എന്ന വീട്ടമ്മയുടെ അതിജീവനത്തിന്റെ കഥയാണ് കുടുംബവിളക്ക് അനില് ബാസിന്‍റെ രചനയില് മഞ്ജു ധര്‍മന് സംവിധാനം നിര്‍വഹിക്കുന്ന പരമ്ബര യൂട്യൂബിലും ട്രെന്‍ഡിംഗ് ലിസ്റ്റില് മുന് നിരയില് ഉണ്ടാകാറുണ്ട്. എങ്കിലും പരമ്ബരയില് സ്ഥിരമായി കഥാപാത്രങ്ങള് മാറുന്നതില് പ്രേക്ഷകര്‍ക്ക് ഇഷ്ടക്കേട് തോന്നാറുണ്ട് എന്നത് വാസ്തവമാണ്. നടി മീരാ വാസുദേവ്, കൃഷ്ണകുമാര്, ശ്രീജിത്ത് വിജയ്, നൂബിന് ജോണി, ആതിര മാധവ്, സുമേഷ് , മഞ്ജു സതീഷ് , അമൃത, കെ പി എസ് സി സജീവ്, എന്നീ താരങ്ങളാണ് സീരിയലിൽ അണിനിരക്കുന്നത്.\nKudumbavilakku serial actors daily salary\nഇപ്പോൾ ഉദ്യോഗഭരിതമായ രംഗങ്ങളുമായി മുന്നേറുകയാണ് പരമ്പര ഇപ്പോൾ. പരമ്പരയിൽ നായികയായ സുമിത്രയുടെ കടയുടെ ഉൽഘാടനവും വില്ലത്തിയായ വേദികയുടെ ഓഫീസിന്റെ ഉൽഘാടനവും ഒരു ദിവസം ആണ് നിശ്ചയിച്ചിരിക്കുന്നത്. അജു വര്ഗീസ് ആണ് രണ്ടിത്തതും ഉൽഘാടനം ചെയ്യാൻ എത്തുന്നത്. എന്നാൽ ഒരേ ദിവസം ഒരേ സമയം ആണ് ഈ രണ്ടിടത്തും ഉൽഘാടനം എന്ന് അജുവിന് അറിയുകയുമില്ല. താരത്തിന്റെ കോർഡിനേറ്റർ ആണ് ഇങ്ങനെ ഒരു പ്രതിസന്ധി ഉണ്ടാക്കിയത്. താരം ഇപ്പോൾ എവിടെ എത്തുമെന്ന ആശങ്കയിൽ ആണ് ആരാധകരും.\nതാനും കുടുംബവിളക്ക് പരമ്പരയുടെ ഭാഗമാകുന്നുവെന്നു പറഞ്ഞുകൊണ്ട് അജു വര്ഗീസും എത്തിയിരുന്നു. എന്നാൽ താരത്തിന്റെ ഈ വീഡിയോയ്ക്ക് താഴെ സുമിത്ര ഫാൻസിന്റെ കമെന്റുകൾ ആണ് കൂടുതലും. ചേട്ടൻ സുമിത്രയുടെ കട ഉൽഘാടനം ചെയ്തില്ലെങ്കിൽ ഇനി അജു ചേട്ടന്റെ സിനിമകൾ ഒന്നും കാണില്ല എന്നാണ് ഒരാൾ കമെന്റ് ചെയ്തിരിക്കുന്നത്. സുമിത്രയുടെ കട ഉൽഘാടനം ചെയ്യാൻ പോകുന്നതാകും ചേട്ടന് നല്ലത്, അല്ലെങ്കിൽ ഇനി മുതൽ ചേട്ടന് ഹേറ്റേഴ്‌സ് കൂടുമെന്നും മറ്റൊരാൾ കമെന്റ് ചെയ്തിട്ടുണ്ട്. രണ്ടു കടയും അടുത്തടുത്തായതിനാൽ ഒരെടുത്ത് ഉൽഘാടനം കഴിഞ്ഞു അടുത്തടുത്തേക്ക് പൊയ്ക്കോ എന്ന് മറ്റൊരാൾ പറയുന്നു. എന്തായാലും അജു എവിടെയാണ് പോകുക എന്ന് ഇന്നത്തെ എപ്പിസോഡ് കാണുമ്പോൾ അറിയാം.\nRelated Items:aju varghese, featured, kudumbavilakku\nനിങ്ങൾ നൽകിയ സ്നേഹത്തിനും പിന്തുണയ്ക്കും ഒരുപാട് നന്ദി, വൈറൽ ആയി സിദ്ധാർത്ഥിന്റെ കുറിപ്പ്!\nകാവ്യ എന്റെ അടുത്ത സുഹൃത്താണ്, എന്നാൽ ദിലീപേട്ടൻ അങ്ങനെ അല്ല!